
Introducere 


Cultura orientală a păstrat cu grijă şi respect, în tratate 
antice minuţios alcătuite, cunoştinţe medicale de o valoare 
inestimabilă. Aceste tratate sunt un adevărat tezaur 
medical în care sunt depozitate teoriile şi experienţa 
practică milenară a nenumărate generaţii de medici. 

Ştiinţa medicală orientală s-a dezvoltat şi a evoluat prin 
cunoaştere directă, intuitivă a realităţii, accesibilă doar 
persoanelor cu capacităţi supra-normale înnăscute sau 
dobândite prin efort individual pe baza sistemelor 
filosofice antice. Cu tot progresul tehnologic actual din 
domeniul medical savanții nu reuşesc să explice şi nici să 
egaleze performanţele terapeutice ale maeștrilor medicinii 
orientale. 

Cele două şcoli medicale orientale principale, cea 
Chineză şi cea Indiană, au o tradiţie milenară, sunt bazate 
pe principii identice şi au metode de diagnosticare, terapeutice 
şi profilactice foarte asemănătoare. Metodele medicinii 
orientale de diagnosticare şi tratament ca şi cele de 
prevenire a îmbolnăvirii sunt la fel de eficiente în prezent 
ca şi în antichitate. 

Dezvoltarea Ştiinţei medicale moderne, bazată pe 
progrese tehnologice uimitoare nu poate să umbrească în 
nici un fel eficienţa Ştiinţei medicale orientale. Din 
punctul de vedere al celor aflaţi în suferinţă este firesc ca 

orice mijloc eficient şi accesibil să poată fi cunoscut şi 
folosit pentru lupta împotriva bolii. 

Din aceste motive lucrarea „Prevenirea Îmbolnăvirii” 
pune la dispoziţia celor interesaţi cunoştiinţele de bază 
necesare profilaxiei bolilor aşa cum sunt ele prezentate în 
principalele tratate de medicină orientală antică. Tezaurul 
medical oriental este imens şi din acest motiv selecţia 
mijloacelor şi metodelor de prevenire s-a făcut pe baza 
principiilor eficienţei şi accesibilităţii. 

Pentru ca textul să fie cât mai uşor de parcurs şi de 
înţeles, limbajul medical este redus la strictul necesar iar 
cuvintele şi expresiile intraductibile, specifice limbajului 
codificat al medicinii orientale, sunt explicate în paragrafe 
distincte. 

Scopul acestei lucrări este informarea corectă, clară şi 
concisă a celor dornici să cunoască şi să beneficieze de 
mijloacele şi metodele antice orientale de prevenire a 
îmbolnăvirii. Ea nu urmăreşte în nici un caz să participe la 
conflictul absurd şi inutil dintre susţinătorii supremaţiei 
medicinii moderne şi entuziaştii adepţi ai „miraculoaselor” 
remedii tradiţionale, naturiste, ezoterice, etc. Descrie pur şi 
simplu principalele mijloace şi metode verificate de mii de 
ani pentru prevenirea îmbolnăvirii. În cazul metodelor 
complexe, prea dificile pentru a fi redate în lucrare, sunt 
indicate şcolile orientale în care maeştrii renumiţi practică 
şi instruiesc persoanele dornice să cunoască direct şi să 
practice aceste metode în beneficiul propriei sănătăţi. 


Al. Husar 


x 


Al. Husar Tezaur medical oriental 


Legenda Cărţii Nepreţuite 


Se spune că odată, de mult, un rege vestit pentru 
înţelepciunea sa a dorit să lase urmaşilor un dar nepreţuit. 
A cerut celor mai vestiți cărturari ai vremii să aducă la 
palat o carte care să valoreze de o sută de ori cât greutatea 
ei în aur curat. Unii au adus cărţi foarte vechi şi foarte 
rare, alţii au adus cărți minunat de frumos împodobite sau 
cărți uriaşe, pline cu toate poveştile lumii de atunci. 
Regele a cercetat cu grijă fiecare carte dar nu a găsit nici 
una atât de valoroasă. 

După mulţi ani a venit la palat un medic bătrân care 
trăia retras în munţi şi care i-a lăsat regelui o carte nici 
prea mare dar nici prea mică şi după ce s-a închinat 
regelui s-a întors în liniştea munţilor înalți. 

Regele a cercetat îndelung cartea, a chemat pe cei mai 
înţelepţi sfetnici şi după multă chibzuială a hotărât că 
aceasta era cea mai valoroasă carte dintre toate. 

Nu se mai ştie nimic despre regatul pierdut în negura 
vremii. A rămas doar o legendă despre cartea care valora 
mai mult decât greutatea ei în aur curat şi despre care se 
spune că se numea „Prevenirea Îmbolnăvirii”. Totuşi 
cunoştinţele preţioase adunate în acea carte se mai află 
răspândite în marile tratate de medicină ale orientului spre 
binele omenirii. 

Principii de Bază 
ale Ştiinţei Medicale Orientale 


Din motive obiective limbajul folosit în textele 
medicale antice este codificat, foloseşte termeni şi expresii 
simbolice, fiind foarte dificil de transpus în limbajul vorbit 
actual. Pentru a realiza un text uşor de parcurs şi de înţeles 
este necesară prezentarea principiilor de bază ale 
medicinii orientale şi stabilirea unor termeni echivalenți, 
uşor de înţeles şi de reţinut. 

Ştiinţa medicală indiană are la bază trei principii 
fundamentale exprimate prin termenii Vata, Pitta şi 
Kapha, iar Ştiinţa medicală chineză are de asemenea trei 
principii fundamentale exprimate prin termenii Qi, Yin şi 
Yang. Aceste concepte exprimă atât funcţii vitale cât şi 
relaţia dintre organismul uman ca întreg şi universul 
manifestat. Din punct de vedere strict medical există o 
corespondenţă relativă între termenii fundamentali ai celor 
două sisteme medicale. Astfel Vata şi Qi exprimă în 
principal Funcţia vitală de mobilizare, Pitta şi Yang 
exprimă Funcţia vitală de transformare, iar Kapha şi Yin 
exprimă Funcţia vitală de stabilizare. 

Funcția vitală de mobilizare se referă la procesele 
fiziologice şi fizice în care predominantă este acţiunea, 
mişcarea şi procesele mentale. 

Funcţia vitală de transformare se referă la procesele 
metabolice de transformare a hranei în esenţă vitală şi a 
acesteia în ţesuturi şi căldură. 

Funcția vitală de stabilizare se referă la procesele 
fiziologice de refacere a rezervelor de esenţă şi a ţesuturilor şi 
la înmuierea şi răcirea lor. 

În textele orientale de specialitate termenii Vata, Pitta şi 
Kapha, Qi, Yang şi Yin se referă în general la Funcţiile 
vitale, iar în context exprimă substanţele active, subtile sau 
perceptibile care participă în corp la procesele fiziologice şi 
psihice. 

Deoarece nu există o corespondenţă perfectă între 
conceptele celor două şcoli medicale, cea indiană şi cea 
chineză, textele selectate în această lucrare păstrează 
termenii proprii fiecărei şcoli. 

Acest mod de prezentare a principiilor Ştiinţei medicale 
orientale poate părea excesiv de simplificat pentru specialişti, 
dar din motive obiective este o soluție acceptabilă pentru 
răspândirea cunoştiințelor practice minime din acest 
domeniu. 

Dobândirea, menţinerea, 
şi pierderea stării de sănătate 


Cel mai cunoscut tratat de medicină indian ,, Charaka 
Samhita” bazat pe ştiinţa medicală antică Ayurveda 
acordă o atenţie deosebită cunoaşterii aprofundate a 
dobândirii, menţinerii şi pierderii stării de sănătate. lată 
în continuare o prezentare succintă a acestor principii 
fundamentale ale Ştiinţei medicale indiene: 


= 

Starea de Sănătate 

Sănătatea este echilibrul, armonia Funcţiilor Vitale iar 
boala este generată de dezechilibrul acestor funcții. 

Menţinerea stării de sănătate se poate realiza prin 
menţinerea echilibrată a susținerii şi întreținerii Factorilor 
sănătăţii. 

Cele Trei Funcţii Vitale ale Corpului: 
Vata, Pitta, şi Kapha 

Cele trei funcţii energetice ale corpului, alcătuite din 
calități, care susţin funcționarea corectă a corpului când 
sunt în cantitatea corectă, dar care distrug funcţionarea 
corectă a corpului când sunt în exces sau în deficiență, 
acestea sunt numite Funcţiile Vitale ale corpului. Vata, Pitta 
şi Kapha sunt prezente întotdeauna în corpul fiinţelor vii, fie 
că sunt normale sau anormale. Cel care îşi preţuieşte 
Sănătatea trebuie să le cunoască bine. 


Relaţia dintre Gusturi şi Funcţiile Vitale 

- Gusturile picant, amar şi astringent provoacă 
excesul funcţiei Vata. iar dulce, acru şi sărat 
reduc excesul funcţiei Vata. 

- Gusturile acru, sărat şi picant provoacă excesul 
funcţiei Pitta, iar dulce, amar şi astringent reduc 
excesul funcției Pitta. 

- Gusturile dulce, acru şi sărat provoacă excesul 
funcției Kapha, iar picant, amar şi astringent 
reduc excesul funcţiei Kapha 


~ 

Funcţiile Vitale pot fi agenţii tuturor bolilor 

Orice boală care afectează corpul este dependentă 
întotdeauna de Funcţiile Vitale (mobilizare, transformare 
şi stabilizare), cu excepţia bolilor exogene traumatice. 

Există 107 părți vitale în corp, localizate în trunchi şi în 
extremităţi. 

În cazul afectării oricăreia dintre ele apare durerea 
insuportabilă datorită ataşării specifice a conştiinţei de 
acestea. Între părţile vitale ale corpului cele localizate în 
trunchi sunt mai importante decât cele localizate la 
extremităţi deoarece ultimele sunt dependente de primele. 

Între părţile vitale ale corpului, cele mai importante 
sunt Inima, Vezica urinară şi Capul deoarece ele sunt 
rădăcinile corpului. 

Protejarea celor trei organe vitale: deoarece Respirația 
Vitală îşi are reşedinţa în Inimă, Cap şi Vezică trebuie 
făcut orice efort posibil pentru a le proteja. 

Protejarea părților vitale constă în evitarea factorilor 
dăunători, respectarea codului de conduită pentru cei 
sănătoşi şi remedierea urgentă a tulburărilor dacă acestea 
au apărut. 


Întreţinerea Corectă a Sănătăţii 
- Ungerea gingiilor cu ulei de susan: promovează vocea 
şi fălcile puternice, dezvoltarea feţei, optimizarea gustului 
şi a plăcerii de a mânca. Previne uscarea gâtlejului, 
crăparea buzelor, slăbirea dinţilor, cavitățile şi durerile 
dentare şi hipersensibilitatea dinţilor la gustul acru. 

Procedeu: seara se introduce în gură o lingură cu ulei de 
susan şi se ung bine gingiile timp de un minut cu ajutorul 
limbii, a buzelor şi obrajilor; uleiul se aruncă înainte de a 
deveni spumos datorită salivei. 

Frecvența: cure periodice de câte cel puţin zece zile 

- Ungerea capului cu ulei: previne durerile de cap, 
alopecia, albirea părului sau chelia; măreşte rezistenţa 
țesuturilor craniului şi a părului; învigorează organele de 
simţ, faţa devine strălucitoare, somnul profund. 

Frecvența: zilnic. 

- Ungerea urechilor cu ulei: tratează afecțiunile urechii 
datorate Vântului, înţepenirea cefei şi a fălcilor, previne 
slăbirea auzului şi surzenia. 

Frecvența: zilnic 

- Masajul corpului cu ulei: face corpul puternic, ferm, 
cu pielea netedă, rezistent la tulburările Vata, la eforturi 
fizice şi chiar la traumatisme. Starea fizică şi sufletească 
se menţine bună chiar şi la bătrâneţe. Vata este 
predominantă în simţul tactil, care este localizat în piele, 
de aceea masajul regulat cu ulei previne invazia Vântului 
pe această cale. 

Frecvența: regulat. 

- Masajul picioarelor cu ulei: asprirea, înţe-penirea, 
duritatea, oboseala şi amorţirea picioarelor sunt tratate 
rapid. Picioarele devin delicate, puternice şi ferme; creşte 
claritatea vizuală iar Vata este pacificată. Sciatica, tălpile 
crăpate şi constricția venelor şi ligamentelor nu mai apare. 

Frecvența: regulat. 

- Frecarea corpului: înlătură mirosul neplăcut, îngreunarea, 
somnolenţa, pruritul, murdăria, şi apariţia neplăcută a sudori. 

Procedeu: frecarea cu mănuşi de mătase sau burete, sau 
frecarea cu diverse paste sau pudre din plante (lemn de 
santal, ghimbir etc). 

Frecvența: regulat. 

- Îmbăierea: purifică, este afrodisiacă, promovează 
viaţă, alungă oboseala, sudoarea, murdăria; reface şi 
promovează Esenţa. 

Frecvența: regulat. 


Să trăieşti cu înţelepciune înseamnă să nu faci eforturi 
fizice excesive, să nu exagerezi cu distracțiile, conversațiile, 
drumurile lungi pe Jos, cu activităţi sexuale inutile şi cu 
pierderea nopților, chiar dacă ai o bună rezistenţă la astfel 
de activităţi. 

Să nu trăieşti cu înţelepciune înseamnă să-ţi pierzi repede 
sănătatea şi chiar viața. 

Cele mai bune acţiuni: 

Cel mai bun factor de promovare 

- a vieţii este nonviolenţa, 

- a puterii este curajul 

- a bunăstării fizice este învăţătura 

- a fericirii este controlul simţurilor 

- a plăcerii este cunoaşterea realităţii. 

Necesităţi Naturale: cel înţelept nu trebuie să-şi rețină 
necesităţile naturale (respiraţie, foame, sete, somn, urinare, 
defecare, eructaţie, vomă, lăcrimare, strănut, căscat, flatus, 
ejaculare şi orgasm). Reprimarea exagerată a acestora 
provoacă multe suferinţe şi chiar boli greu de vindecat. 


Poftele nesănătoase care trebuie reprimate: 

Poftele nesăbuite şi rele legate de gândire, vorbire sau 
acțiune: lăcomia,  supărarea, frica, mânia,  vanitatea, 
neruşinarea, invidia, ataşamentul excesiv, dorinţa de a lua 
proprietatea altuia; vorbirea  grosolană,  înşelătoare, 
mincinoasă şi la timp nepotrivit; orice acţiuni fizice care 
provoacă suferinţă altora, cum sunt adulterul, hoţia şi 
violenţa. Aceste pofte nesănătoase trebuie reprimate. 

Eliminarea obiceiurilor nesănătoase: cel care îşi doreşte 
fericirea trebuie să urmeze comportarea prescrisă pentru 
prevenirea tulburărilor ce n-au apărut încă şi înlăturarea 
celor care deja au apărut. Deşi activităţile tuturor 
creaturilor sunt îndreptate intuitiv către fericire, direcția 
bună sau rea pe care ele o adoptă depinde de cunoaştere 
sau respectiv de ignoranță. Cel înţelept trebuie să renunţe 
singur la obiceiurile nesănătoase şi să adopte obiceiurile 
sănătoase în mod treptat, prin efort continuu până la 
reuşita completă 

x 

În Stiinta Medicală Chineză prevenirea îmbolnăvirii 
este prezentată ca o prioritate absolută, redată foarte 
concis în continuare: 


Q- 
Principiile Prevenirii 

Prevenirea înseamnă luarea măsurilor potrivite pentru a 
preveni apariția şi dezvoltarea bolii. 

Importanţa Prevenirii: Prevenirea are prioritate asupra 
tratamentului. Înainte de instalarea bolii este important să 
se ia măsuri în avans pentru a evita suferința, sau 
agravarea bolii, măsuri care sunt importante pentru 

protejarea şi menţinerea sănătăţii. Deşi tratamentul corect 
şi prompt poate elimina Factorii patogeni, poate restaura 
capacitatea de apărare a corpului şi vindeca pacientul, 
atacul oricărei boli deteriorează inevitabil capacitatea de 
apărare a corpului sau provoacă sechele. Au existat şi 
există boli incurabile sau ireversibile, astfel că orice 
metode terapeutice ar exista ele trebuie folosite doar ca o 
ultimă alternativă. De aceea se spune că „cei mai buni 
medici sunt cei care pot preveni apariţia bolii”. 


Bazele Teoretice ale Principiilor Prevenirii. 

Principiile  Prevenirii sunt stabilite în acord cu 
transmiterea patogenezei. Se consideră că apariţia bolii 
rezultă din insuficienţa capacităţii de apărare a corpului şi 
atacul Factorilor patogeni; între acestea, capacitatea de 
apărare a corpului are rolul principal în declanşarea bolii. 
Din acest motiv Principiile Prevenirii acordă o importanţă 
egală protecției şi cultivării capacităţii de apărare a 
corpului ca şi evitării invaziei Factorilor patogeni. 
Regiunile şi organele care sunt slăbite sau în care funcțiile 
vitale sunt deficiente tind să fie afectate. 

- Corpul uman este inseparabil legat de natura care îl 
generează, îl întreţine şi în final îl absoarbe. De aceea se 
accentuează atât relația armonioasă dintre corp şi mediul 
extern cât şi inter-relaţiile dintre Viscerele Principale şi 
Traseele energetice. 

- Dintre diversele măsuri preventive, protejarea şi 
cultivarea capacității de apărare a corpului este cea mai 
importantă. 

- Conceptul de sănătate include sănătatea corpului şi 
sănătatea minţii. Deoarece Factorii psihologici joacă un 
rol foarte important în apariţia bolii, se acordă prioritate 
reglării şi cultivării psihologice înaintea altor măsuri 
preventive. 


Metodele Prevenirii. 

- Acordarea de prioritate prevenirii înseamnă luarea de 
măsuri pentru prevenirea apariţiei bolii. Deoarece apariția 
bolii este dependentă de insuficienţa capacității de apărare şi 
de atacul Factorilor patogeni, măsurile preventive luate 
trebuie concentrate pe întărirea capacităţii de apărare şi 
prevenirea invaziei Factorilor Patogeni cu ajutorul reglării 
stării psihologice, dietei şi condițiilor de viaţă, ca şi 
practicarea activităţilor fizice. În plus, trebuie avută în vedere 
evitarea atacului Factorilor Patogeni. 

- Reglarea Stării Psihice. Aceasta acoperă două aspecte: 
evitarea deteriorării directe a Viscerelor şi a dereglării 
Qiului şi a Sângelui; evitarea invaziei Factorilor patogeni 
datorită deficienței capacităţii de apărare provocată de 
Factori psihici; protejarea şi cultivarea capacităţii de 
apărare pentru întărirea în continuare a Constituţiei. Există 
diferite moduri de a regla Starea Psihică dar principiul 
general este a nu te lăsa copleşit de Lăcomie şi Egoism. 
Dacă mintea este liniştită, Qiul şi Sângele vor curge 
normal, funcţiile vitale ale corpului pot comunica liber cu 
funcţiile universale din lumea naturală, ceea ce întăreşte 
de asemenea Constituţia corpului dar previne şi invazia 
Factorilor Patogeni. 

-  Alimentaţia potrivită. Dieta procură elementele 
hrănitoare necesare corpului, dar obiceiurile alimentare 
nesănătoase şi hrana nepotrivită, cum sunt nestăpânirea sau 
înfometarea, hrana contaminată şi preferința exagerată 
pentru un anumit aliment, deteriorează  Viscerele 
principale şi strică starea de armonie a Qiului şi Sângelui. 
Datorită cultivării sănătăţii prin reglarea dietei se poate 
suplimenta Esenţa, se poate regla starea Yinului şi 
Yangului, se îmbunătăţeşte Constituţia şi se întăreşte 
rezistenţa corpului. Există diverse moduri de a cultiva 
sănătatea prin dietă, dar aceste metode trebuie aplicate în 
acord cu condiţiile individuale. Principiul general este de a 
mânca regulat, la timpul potrivit, în proporţii adecvate şi 
cu obiceiuri de alimentaţie igienică. 

- Obiceiuri de viaţă adecvate. Acestea includ munca şi 
odihna regulată, moderaţia în activitatea sexuală şi 
îmbrăcămintea adecvată pentru diferitele anotimpuri. 
Obiceiurile de viaţă adecvate sunt eficiente în suportarea 
variațiilor Yinului şi Yangului din lumea naturală, în 
protejarea  Viscerelor, Qiului, Sângelui şi Fluidului 
Corporal ca şi în prevenirea invaziei Factorilor patogeni. 

- Practicarea activităţilor fizice. Orice activitate fizică 
influențează curgerea Ciului şi a Sângelui, dar există 
activităţi fizice speciale care pot promova curgerea 
echilibrată a Qiului şi a Sângelui, pot întări funcțiile 
Viscerelor şi pot preveni retenția Factorilor patogeni în 
corp. Între activităţile fizice speciale ce au ca scop 
întărirea Constituţiei, eliminarea bolilor şi prelungirea 
vieții sănătoase, cele mai eficiente sunt Artele Cultivării 
Qiului. Aceste practici tradiționale sunt lente în acţiune şi 

generale în relaxare, sunt foarte eficiente pentru dirijarea 
curgerii Qiului şi Sângelui. Ele combină activităţi 
(mentale) statice cu acţiuni dinamice, eficiente atât pentru 
reglarea Yinului cât şi a Yangului fără a răni tendoanele şi 
fără să provoace epuizarea Qiului şi Sângelui. Persoanele 
cu constituţii diferite trebuie să aleagă metode diferite. 

- Evitarea atacului Factorilor patogeni. Deoarece 
Factorii patogeni sunt un element cheie în provocarea 
bolii, trebuie luate măsuri pentru evitarea atacului 
acestora, prin cultivarea capacității de apărare a corpului. 
Unii Factori patogeni sunt foarte toxici, astfel încât nici 
constituţiile puternice nu le pot rezista. De aceea evitarea 
atacului acestor Factori patogeni deosebiți este singurul 
mod practic de a preveni apariţia bolii. 


Cauzele îmbolnăvirii 

Dintre toate mijloacele de prevenire ale îmbolnăvirii cu 
siguranţă cel mai important este cunoaşterea corectă a 
cauzelor reale, directe şi indirecte ale îmbolnăvirii. Chiar 
dacă foarte multe dintre aceste cauze nu pot fi evitate, 
totuşi cunoaşterea lor face posibilă luarea din timp a unor 
măsuri profilactice. După apariția primelor simptome de 
boală este cu atât mai importantă cunoaşterea cauzelor 
reale pentru diagnosticarea corectă şi stabilirea unui 
tratament prompt şi adecvat. 

Există o diferență majoră între Știința medicală 
orientală şi Ştiinţa medicală modernă care trebuie pusă 
clar în evidenţă. În orient se consideră că declanşarea oricărei 
boli presupune preexistenţa unei tulburări interne de tipul 
deficienței sau excesului. Paraziţii şi microorganismele 

comune sunt doar oportunişti şi factori de agravare a 
bolii ce pot fi cu uşurinţă eliminaţi dacă este restabilită 
capacitatea normală de apărare a organismului. 
Medicina modernă, bazată în special pe progresele 
tehnologiei consideră că principalii factori de producere 
a bolii sunt bieţii microbi, neglijând chiar factorii primari 
care provoacă boala. Din păcate lupta super 
tehnologizată cu infinitele cohorte de microbi provoacă 
distrugeri serioase chiar capacităţii de apărare a 
pacienţilor în acelaşi fel în care o armată foarte bine 
dotată distruge o parte dintr-un oraş cu locuitori cu tot 
dorind să lichideze o bandă de câțiva criminali periculoși. 

Întemeietorii medicinii antice nu au fost savanți în 
accepţia actuală a termenului „savant. Nu doar erudiția 
şi geniul tehnologic au fost principalele lor calităţi. 
Bazele evoluţiei medicinii orientale au fost puse de 
sistemul filosofic oriental antic, care a făcut posibilă 
cunoaşterea directă a realităţii de către cei capabili să 
cunoască şi să practice metodele de purificare mentală şi 
fizică. Aceste practici foarte dure i-au înzestrat pe cei 
perseverenți cu capacitățile supra-normale necesare 
cunoaşterii directe a realităţii. Cum sănătatea şi boala fac 
parte din această realitate, sistemul medical antic a fost 
dezvoltat cu migală şi perseverență tocmai pe baza 
cunoaşterii directe a realităţii. (Din fericire în orient 
aceste metode practice s-au păstrat în forme foarte variate 
şi Sunt utilizate şi în prezent ca şi în antichitate.) 


19 


Al. Husar Tezaur medical oriental 


Rolul Constituţiei Individuale în Apariţia Bolii 


Medicina modernă recunoaşte unicitatea individuală a 
fiecărui organism uman dar tratează foarte superficial 
acest subiect în cazul patologiei şi tratamentului. La acest 
fapt contribuie atât educaţia ştiinţifică medicală lipsită de 
o bază filosofică unitară şi stabilă, cât şi complexitatea 
vieții sociale care solicită o rezolvare rapidă şi globală a 
problemelor de sănătate din socie tatea contemporană. 

Bazată pe un sistem filosofic solid Ştiinţa medicală 
orientală, evoluând constant şi dezvoltându-se printr-o 
experienţă clinică imensă, a creat un sistem codificat în 
care Constituţia individuală are un rol la fel de important 
în precizarea diagnosticului, în stabilirea şi conducerea 
tratamentului cât şi în prevenirea îmbolnăvirii. 

Urmează o prezentare foarte concisă a importanţei 
Constituţiei individuale în Știința medicală chineză. 


Constituţia fizică este strâns legată de patogeneză. Din 
acest motiv Ştiinţa Medicală Chineză acordă multă atenţie 
factorilor constituţionali. 

Constituţia fizică este formată înainte de naştere şi 
poate fi îmbunătățită după naştere. Ea este de obicei 
stabilă dar poate fi schimbată în anumite limite. Teoretic, 
Constituţia este manifestarea stării funcţionale a organelor 
interne, care exprimă condiția Qiului, Sângelui, Yinului şi 
Yangului în corp. Rezistenţa corpului în lupta împotriva 
Factorilor patogeni este manifestarea specifică a 

Constituţiei în patogeneză. Temperamentul, un concept 
legat de Constituţie este un răspuns special al Constituţiei 
în psihologie. Constituţile diferite se potrivesc cu 
temperamente specifice. 

- Formarea Constituţiei Fizice. Esenţa congenitală este 
baza Constituţiei şi ea determină starea acesteia. La 
Constituţii diferite, capacitatea de răspuns la invazia 
Factorilor patogeni este diferită. Bolile ereditare sau 
familiale sunt determinate de Constituţia părinților şi de 
afecțiunile lor. În plus, îngrijirea şi protejarea mamei în 
timpul gravidității exercită un efect important asupra 
Constituţiei fetusului. După naştere, baza Constituţiei este 
fixată şi de obicei ea rămâne neschimbată şi influenţează 
întreaga viaţă a unei persoane. Oricum, felul vieţii de după 
naştere influenţează de asemenea Constituţia. Se consideră 
că prin cultivarea sănătăţii după naştere se poate acumula 
Esenţa pentru a îmbunătăţi Constituţia, făcând Constituţiile 
puternice şi mai puternice şi întărind Constituţiile firave. 
Dimpotrivă, lipsa cultivării potrivite a sănătății după 
naştere slăbeşte Constituţiile puternice şi distruge Constituţiile 
firave. Bineînţeles că ajustarea Constituţiei este un proces de 
lungă durată. Imunitatea specifică obţinută după îmbolnăvire 
sau vaccinare este o cale importantă de a dezvolta un 
anumit fel de Constituţie specială. 

- Clasificarea  Constituţiilor Fizice. În general 
Constituţiile sunt clasificate în două categorii: Constituţii 
puternice şi Constituţii slabe. Pentru înţelegerea clară a 
patogenezei diverselor boli există diferite feluri de a 
clasifica Constituţiile: clasificarea în acord cu teoria 
Yinului şi Yangului; clasificarea în acord cu teoria celor 

cinci Elemente; clasificarea în acord cu Viscerele; 
clasificarea în acord cu Qiul, Sângele şi Fluidul corporal, 
şi clasificarea sintetică. În practică sunt folosite 
următoarele tipuri de Constituţie: 

1.) Constituţia cu Yang super-abundent. Super-abundenţa 
Yangului produce Arşiţă. Acest tip de Constituţie este 
marcat de aspectul roşiatic al feţei, voce sonoră, mâini şi 
picioare calde, fecale uscate, urină uşor gălbuie, rezistenţă 
la frig dar intoleranţă la caniculă şi puls puţin mai rapid. 
Afecţiunile acestui tip constituțional se manifestă ca 
sindrom ce poate fi divizat în continuare în tipuri specifice 
în acord cu locul Arşiţei în diferitele Viscere, cum este 
Focul Inimii izbucnind în sus, hiper-activitatea Yangului 
Ficatului şi Focul excesiv în Inimă şi în Ficat, etc. 

2.) Constituţia cu Yinul super-abundent. Yinul super- 
abundent produce Frig. Acest tip de Constituţie este marcat de 
aspectul albăstrui al feţei, voce gravă sau voalată, mâini şi 
picioare reci, fecale moi, urină decolorată, toleranță la 
caniculă dar intoleranţă la Frig, puls puţin mai rar, etc. 
Afecţiunile acestui tip constituţional se manifestă ca 
sindrom ce poate fi împărțit în continuare în tipuri specifice 
în acord cu locul Frigului în diferitele Viscere, cum este 
retenția Frigului în Plămâni, stagnarea Frigului în Traseul 
Ficatului şi acumularea Frigului în Splină şi Stomac, etc. 

3.) Constituția cu deficiență a Yangului. Deficiența 
Yangului generează Frigul. Acest tip de Constituţie este 
marcat de aspect albicios al feţei, mâini şi picioare reci, 
sudorație spontană, impotenţă, diaree, urină decolorată 
abundentă şi puls rar şi profund. Afecţiunile acestui tip 
constituțional se manifestă ca sindrom ce poate fi împărțit 

în continuare în tipuri specifice în acord cu locul Frigului 
în diferitele Viscere, cum este insuficiența Yangului 
Inimii, insuficiența Yangului Splinei, insuficienţa Yangului 
Rinichilor (declinul Focului în Rinichi), etc. 

4.) Constituţia cu deficiență de Yin. Deficiența Y inului 
înseamnă insuficienţă a Esenţei Yin, iar deficienţa Yinului 
generează Arşiţă. Acest tip de Constituţie este marcat de 
roşeaţă în obraji, slăbiciune, senzaţia de palme şi tălpi 
fierbinţi, disforie, insomnie, sudoraţie nocturnă, pierderi 
seminale spontane, fecale uscate, urină puţină şi maronie 
şi puls fin, rapid, etc. Afecţiunile acestui tip consti-tuţional 
se manifestă ca sindrom ce poate fi împărțit în continuare 
în tipuri specifice în acord cu locul Arşiţei în diferitele 
Viscere, cum este insuficienţa Yinului Inimii, insuficienţa 
Yinului  Ficatului, insuficienţa  Yinului Plămânilor, 
insuficienţa Yinului Rinichilor, etc. 

5.) Constituția cu deficiență a Qiului. Deficiența 
Qiului înseamnă insuficiența Qiului Primordial iar 
deficienţa Qiului duce la hipofuncţia Viscerelor. Acest tip 
de Constituţie este marcat prin aspectul palid al feţei, 
indispoziţie, apatie, voce slabă, apetit diminuat şi puls 
slab, etc. Afecţiunile acestui tip constituţional se manifestă 
ca sindrom ce poate fi împărţit în continuare în tipuri 
specifice în acord cu Viscerele implicate, cum este insuficiența 
Qiului Inimii, insuficienţa Qiului Plămânilor, insuficiența 
Qiului Splinei şi insuficienţa Qiului Rinichilor, etc. 

6.) Constituția cu deficiență a Sângelui. Deficiența 
Sângelui duce la hrănirea insuficientă a Viscerelor. Acest 
tip de Constituţie este marcat prin aspectul palid al feţei, 
ameţeală, amorţirea sau/şi slăbiciunea membrelor, buze şi 

unghii palide, limbă roz albicioasă şi puls slab, fin, etc. 
Afecţiunile acestui tip constituţional se manifestă ca 
sindrom ce poate fi împărțit în continuare în tipuri 
specifice în acord cu Viscerele implicate, cum este 
insuficiența Sângelui Inimii şi insuficiența Sângelui 
Ficatului, etc. 

7.) Constituția cu Umezeală abundentă. Umezeala 
abundentă este provocată de dezechilibrul Fluidului 
corporal datorită şederii îndelungate în zone umede şi a 
transformării anormale a Qiului. Simptomele obişnuite 
sunt: obezitate, ameţeală, senzaţia de apăsare în piept, 
flegmă abundentă, greață frecventă, apetit diminuat, fecale 
cu mu-cozităţi, menoree abundentă, limbă cu depozit gros 
şi unsuros şi puls alunecos şi dur, etc. Afecţiunile acestui 
tip constituțional se manifestă ca sindrom ce poate fi 
împărţit în continuare în tipuri specifice în acord cu 
viscerele implicate, cum este Umezeala Flegmă care 
copleşeşte Splina, turbulența Flegmei care deranjează 
Inima şi blocarea de către Flegmă a Traseelor, etc. 

8.) Constituţia cu Staze ale Sângelui. Aceasta 
înseamnă retenția internă a Stazei Sângelui datorită 
circulaţiei neregulate a Sângelui. Simptomele obişnuite 
sunt: aspectul cenuşiu al feţei, senzaţia de greutate sau 
durere în cap şi în membre, sau aglomerare (sub forma 
unor noduli, tumori etc.) în corp, menstruaţie neregulată 
sau dismenoree sau menstre stacojii cu cheaguri, limbă de 
culoare roşie întunecată sau limbă cu mici pete roşii, puls 
fin şi neregulat, etc. Afecţiunile acestui tip constituţional 
se manifestă ca sindrom ce poate fi împărțit în continuare 
în tipuri specifice în acord cu Viscerele implicate cum este 

blocajul  ramificaţiilor  Traseului  Ficatului, blocajul 
Traseului Inimii şi blocajul vaselor uterului, etc. 

Tipurile de Constituţie sunt uneori amestecate între ele, 
cum este Constituţia cu Yinul super-abundent amestecată 
cu deficienţa Yangului, Constituţia cu deficienţa Yangului 
amestecată cu deficienţa Qiului, Constituţia cu Umezeală 
abundentă amestecată cu Staza Sângelui, etc. 

- Influenţa Constituţiei asupra Bolii. În general, oamenii 
cu Constituţii puternice nu se îmbolnăvesc frecvent datorită 
super-abundenţei Qiului Sănătos; oamenii cu Constituţii 
slabe se îmbolnăvesc frecvent datorită insuficienţei Qiului 
Sănătos. Oricum, diferitele tipuri de Constituţii au de 
obicei efecte diferite asupra apariţiei bolilor. 

1.) Tipurile diferite de Constituţii şi nivelurile diferite 
de predispoziţie la invazia Factorilor patogeni: 

Diferitele tipuri de Constituţie sunt predispuse la 
invazia unor Factori patogeni diferiți. De exemplu oamenii 
cu Yangul super-abundent şi cu Yinul deficient sunt 
atacați frecvent de Vânt şi Arşiţă, dar sunt atacați mai rar 
de Frig şi Umezeală; oamenii cu Yinul super-abundent şi 
cu deficiență a Yangului sunt atacați frecvent de Frig şi 
Umezeală, dar sunt atacați mai rar de Vânt şi Arşiţă; 
oamenii cu Fluidul corporal insuficient sunt atacați frecvent 
de Uscăciune dar sunt atacați mai rar de Umezeală; oamenii 
cu abundență de Flegmă şi Umezeală sunt atacați frecvent 
de Umezeală, dar sunt atacați mai rar de Uscăciune. 

2.) Diferitele tipuri de Constituţie şi principiile 
patogenezei. Localizarea şi natura bolii după invazia 
Factorilor patogeni sunt de obicei determinate de tipurile 
de Constituţie. La oamenii cu Constituţie slabă boala tinde 

să se transmită la zonele slabe şi se dezvoltă în schimbări 
patologice specifice. De exemplu, deficienţa Splinei tinde 
să ducă la invazia Factorilor patogeni direct în Traseul 
Splinei şi provoacă îmbolnăvirea Splinei. Deficiența 
Plămânilor tinde să ducă la invazia Factorilor patogeni 
direct în Traseul Plămânilor şi provoacă îmbolnăvirea 
Plămânilor. Deficiența Ficatului tinde să ducă la invazia 
Factorilor patogeni direct în Traseul Ficatului şi provoacă 
îmbolnăvirea Ficatului. Deficiența Inimii tinde să ducă la 
invazia Factorilor patogeni direct în Traseul Inimii şi 
provoacă îmbolnăvirea Inimii. Deficiența Rinichilor tinde 
să ducă la invazia Factorilor patogeni direct în Traseul 
Rinichilor şi provoacă îmbolnăvirea Rinichilor. Deficiența 
superficială tinde să ducă la persistenţa Factorilor patogeni 
la suprafaţa corpului şi provoacă sindromul de Suprafață. 
Deficiența la nivelul Traseelor tinde să ducă la 
transmiterea Factorilor patogeni de-a lungul Traseelor şi 
provoacă afecţiuni ale Traseelor, etc. 

Tipul Constituţiei determină natura bolii. De exemplu 
Constituţia cu super-abundenţa Yangului tinde să dezvolte 
sindromul Arşiţei după ce a fost atacată de către Arşiţa 
patogenă şi chiar de către Vântul, Frigul şi Umezeala 
patogene, care se vor transforma în Arşiţă după invadarea 
corpului. Constituţia cu deficiența Yinului tinde să 
dezvolte sindromul Frigului dacă este atacată de Factorii 
patogeni. Constituţia cu deficiență a Splinei tinde să 
dezvolte sindromul Umezelii dacă este atacată de Factorii 
patogeni. Astfel, invazia Factorilor patogeni din acelaşi 
mediu va duce la boli diferite datorită Constituţiilor 

diferite. Acest fenomen este numit „transformarea în acord 
cu Constituţia” sau „transformarea naturii bolii”. 

3.) Diferite tipuri de Temperament şi diferite niveluri 
de predispoziţie la invazia Factorilor patogeni. Temperamentul 
este o reacţie psihologică specială a Constituţiei. Diferite 
tipuri de Temperament stau la baza diferitelor niveluri de 
predispoziţie la invazia Factorilor patogeni. Acest fenomen 
este identic cu cel al diferitelor tipuri de Constituţie care 
duc la niveluri diferite de predispoziţie la invazia Factorilor 
patogeni. În general, persoanele având Temperamentul cu 
abundență a Yangului este atacat cu uşurinţă de Vânt şi 
Arşiţă dar este dificil de atacat de către Frig şi Umezeală; 
Temperamentul cu abundență a Yinului este atacat cu 
uşurinţă de către Frig şi Umezeală şi dificil de atacat de 
către Vânt şi Arşiţă. Se consideră de asemenea că timiditatea 
şi curajul influențează apariția bolii. Dacă sunt atacați de 
Factorii patogeni, oamenii curajoşi sunt caracterizați prin 
curgerea rapidă a Qiului şi Sângelui, şi de nereţinerea şi 
eliminarea rapidă a Factorilor patogeni; oamenii timizi 
prezintă o curgere lentă a Qiului şi Sângelui şi reținerea 
frecventă a Factorilor patogeni, fapt care duce la apariția 
bolii. 

x 


Acelaşi subiect este astfel prezentat în medicina antică 


indiană: 
G 
Chiar din momentul concepției, unii oameni au 


Funcțiile vitale în echilibru, în timp ce la alții una dintre 
aceste funcții este predominantă. Cei din prima categorie 

vor avea o stare de sănătate foarte bună, iar cei din ultima 
categorie vor suferi mereu de boli mai uşoare sau mai 
grave. 

Constituţia Fizică este ataşată întotdeauna de una dintre 
Funcţiile Vitale 

Cauzele Determinării Constituţiei Înnăscute 

Corpul fetusului este determinat de constituţia Spermei 
şi a Ovulului; de influenţa Timpului (sezonul concepţiei, 
al dezvoltării şi al naşterii); de starea uterului (dinainte şi 
din timpul gravidității), de dieta şi de obiceiurile culinare 
ale mamei (dinainte şi din timpul gravidităţii), de ceea ce 
este produs de către Elementele Fundamentale (Aer, 
Pământ, Apă. Foc) 

Funcţia vitală, una sau mai multe, care predomină în 
aceşti factori, se ataşează de fetus, şi este cunoscută ca 
„constituție fizică”. Din acest motiv, unii oameni au o 
constituție fizică predominant flegmatică, unii predominant 
piretică iar alții predominant agitată, unii au funcţii 
fiziologice predominant combinate iar alții au aceste 
funcţii predominant echilibrate. 

Există trei tipuri constituționale pentru oamenii afectați 
de boli de natură severă: 

- tipul constituțional cu dezechilibru Vata 

- tipul constituțional cu dezechilibru Pitta 

- tipul constituțional cu dezechilibru Kapha. 

* 

Știința medicală indiană tratează foarte detaliat 
cauzele îmbolnăvirii, ca dovadă a importanței pe care o 
acordă acestui subiect. lată în continuare o selecție de 
texte edificatoare din , Charaka Samhita”. 

ez 
F 

„Există trei cauze ale tulburărilor - folosirea excesivă, 
negativă şi pervertită a obiectelor simțurilor, a acțiunilor şi 
a timpului. Astfel privirea excesivă a obiectelor foarte 
strălucitoare este considerată folosire exagerată; evitarea 
totală a folosirii vederii este considerată folosire negativă; 
privirea unor lucruri prea apropiate, prea depărtate, violente, 
înspăimântătoare, minunate, neplăcute, dezgustătoare, diforme 
şi terifiante este folosire pervertită a obiectelor vederii. 

De asemenea, ascultarea tunetelor, tobelor, zgomotelor 
prea puternice este folosirea excesivă a auzului; evitarea totală 
a sunetelor este folosirea negativă a auzului; ascultarea 
cuvintelor aspre, înspăimântătoare, sau a celor care indică 
moartea celor dragi, pierderea, înjosirea etc. este folosire 
pervertită a obiectelor auzului. 

Mirosirea excesivă a unor mirosuri prea aspre, prea 
intense şi iritante este folosirea excesivă a mirosului; 
evitarea totală a mirosurilor este folosirea negativă a 
mirosului; perceperea  mirosurilor fetide, neplăcute, 
impure, alterate, otrăvitoare, de cadavre în putrefacție etc. 
este folosirea pervertită a obiectelor olfacției. 

Consumul de alimente cu gust prea puternic sau în 
cantitate prea mare este folosirea excesivă; evitarea totală 
a alimentelor savuroase este folosirea negativă, iar 
consumul alimentelor cu gust neplăcut, neobişnuit, etc. 
este folosire pervertită a obiectelor gustului. 

Contactul cu obiecte foarte reci, fierbinţi ca folosirea 
acestora pentru baie, masaj, ungere etc. este folosire 
excesivă; abstinenţa totală de astfel de contacte este 

folosire negativă; aplicarea băilor foarte reci sau foarte 
fierbinţi etc. fără respectarea ordinii obişnuite şi de 
asemenea atingerea suprafeţelor zgrunţuroase, zgârietoare, 
a obiectelor sau organismelor murdare este folosirea 
pervertită a obiectelor tactile. 

Condiţia celor cinci organe de simț produsă de 
contactul cu obiectele lor, când acestea sunt dăunătoare, 
este cunoscută ca o conjuncţie nesănătoasă a organelor de 
simţ cu obiectele lor. Când contactul dintre organele de 
simţ şi obiectele lor nu are efecte dăunătoare este realizată 
o conjuncţie sănătoasă. 

Acţiunea este folosirea vorbirii, minţii şi corpului. 
Folosirea prea intensă a acestora este folosire excesivă; 
abţinerea totală de la acţionarea acestora este folosire 
negativă; reținerea sau forțarea necesităţilor naturale, dormitul, 
căderea şi staționarea în locuri denivelate, menţinerea corpului 
în poziţii anormale, încălzirea, presarea, împiedicarea respira- 
ției şi tortura sunt considerate folosire pervertită a acţiunilor 
corpului 

Cuvintele cu conţinut nedemn, trădător, mincinos, vorbirea 
neplăcută, la timp nepotrivit, inutilă, necontrolată, aspră, 
cearta etc. este folosire pervertită a vorbirii. 

Spaima, supărarea, mânia, lăcomia, orgoliul, confuzia, 
invidia şi cunoaşterea greşită este folosire pervertită a 
minții. 

Pe scurt, orice acțiune dăunătoare prin vorbire, minte 
sau corp, chiar dacă nu a fost menționată mai sus trebuie 
considerată ca folosire excesivă, negativă sau pervertită. 

Cei trei factori agravanți pentru funcțiile fizice şi 
psihice sunt: 

- contactul necorespunzător dintre simţuri şi obi- 

ectele lor; 

- erorile intelectului; 

- consecinţele primilor doi factori. 

Cauzele tulburărilor sunt folosirea pervertită, negativă 
şi excesivă a timpului, inteligenţei şi obiectelor simţurilor, 
iar cauzele plăcerii sunt folosirea echilibrată a acestora. 

Corpul şi mintea sunt locul tulburărilor şi al plăcerilor. 

Cauza Mizeriei şi a Fericirii: toată mizeria legată de 
minte şi corp depinde de ignoranță, iar întreaga Fericire 
este întemeiată pe Cunoaşterea pură. 

Schimbarea locului obişnuit de acţiune 
al Funcţiilor vitale 

Cauzele schimbării locului obişnuit de acţiune al 
Funcţiilor Vitale din interiorul traiectului digestiv în 
organele vitale şi ţesuturi sunt: efort fizic, căldură intensă, 
ne-respectarea dietei sănătoase şi obiceiurilor culinare, 
mişcarea excesiv de rapidă a funcţiei Vata. 

Schimbarea locului obişnuit al acţiunii funcțiilor vitale 
duce la acumularea în ţesuturi şi organe a factorilor 
patogeni, ce se vor stabili acolo, aşteptând pasiv. 

Vicierea funcțiilor vitale din traiectul gastro-intestinal 
activează factorii patogeni pătrunşi în ţesuturi şi aceştia 
vor declanşa simptomele specifice îmbolnăvirii. Factorii 
patogeni pot aştepta inofensivi în ţesuturi perioade 
îndelungate de timp. Ei atacă numai la locul şi la timpul 
potrivit. 

Consumarea în timpul iernii a unor alimente specifice 
sezonului cald (vară — toamnă) este dăunătoare sănătăţii. 
Corpul este adaptat să reziste frigului, de aceea alimentele 


31 


Al. Husar Tezaur medical oriental 


de natură rece (cum sunt varza, castraveţii, salatele, 
fructele) vor vicia funcţiile esenţiale. Din acest motiv 
substanţele nutritive de natură rece se vor acumula în 
țesuturi şi cu timpul se vor transforma în factori patogeni. 
Aceştia vor acţiona distructiv asupra ţesuturilor şi 
organelor dacă vor apare condiţiile favorizante (efortul 
fizic şi psihic excesiv, traumatisme etc). Aşa se explică de 
ce persoanele cu o constituţie fizică puternică nu se 
îmbolnăvesc sau sunt foarte puţin afectate deşi practică 
acest obicei culinar nesănătos. 

Revenirea acţiunii funcţiilor esenţiale în traiectul 
gastro-intestinal din țesuturile extremităților se datorează: 
creşterii, scurgerii, maturării (înmuierii), curăţării traseelor 
şi reglării funcției Vata. 

Relaţia dintre cele şase gusturi şi sănătate 

Cele şase gusturi (savori) sunt: dulce, acru, sărat, picant, 
amar ŞI astringent 

Cele şase gusturi sunt prezente în toate substanţele; 
fiecare substanţă conţine cel puţin o mică parte din fiecare 
dintre cele 6 gusturi, dar ele sunt prezente în cantitate 
diferită de la o substanţă la alta (astfel gustul acru este mai 
abundent în lămâie, în timp ce gustul picant este mai 
abundent în ardeiul iute). 

Gusturile sunt afectate de proporția diferită a 
Elementelor Primordiale (Pământ, Apă, Foc, Aer, Spaţiu). 
Astfel fiecare gust este alcătuit din două Elemente. Când 
aceste Elemente sunt combinate în proporţii diferite natura 
gustului se schimbă. Aceasta poate fi o diferenţă evidentă 
sau una subtilă. 

Gustul în general este alcătuit din Elementele Apă şi 
Pământ. Diferenţierea este datorată procentului relativ al 
celorlalte trei Elemente 

Elementul Apă conferă gustului proprietatea senzitivă. 
Sursa primordială a gustului este Apa. 

Cauza variației Elementelor în gusturi: variația 
proporțională a celor cinci Elemente în gusturi din 
substanţe variate este posibilă datorită schimbărilor sezoniere. 
Fiecare sezon este predominant într-o calitate diferită sau 
Element. De exemplu, plantele crescute vara târziu vor 
conţine mai mult Element Foc şi astfel au un gust mai iute. 
Plantele crescute primăvara au mai mult Element Apă şi 
astfel au un gust mai dulce. Acest fapt se datorează de 
asemenea complexităţii şi formelor variate ale plantelor şi 
animalelor. 

Senzaţia specifică de gust depinde de sensibilitatea 
individuală a fiecăruia, de aceea orice senzaţie gustativă 
este subiectivă 

Efectele Gusturilor asupra omului: 

1) benefic 

2) distructiv 

Gusturile menţin starea de sănătate a corpului dacă sunt 
folosite corespunzător; folosirea incorectă a gusturilor 
viciază Funcţiile Vitale. 

Gusturile provoacă excesul acelor Funcţii Vitale cu 
care sunt asemănătoare sau cel mai asemănătoare în 
proprietăți, iar prin consum regulat reduc excesul acelor 
Funcţii cu care sunt contrare sau cel mai opuse în 
proprietăţi. 


33 


Al. Husar Tezaur medical oriental 


Folosirea Incorectă a Simţurilor 


- Organul de simţ auditiv este afectat de sunetul puternic, 
de lipsa sunetelor sau de sunetul prea slab. Contactul dintre 
ureche şi sunetele stridente, înspăimântătoare, nefaste, 
neplăcute şi rău prevestitoare este cunoscut ca o conjuncţie 
nepotrivită 

- Lipsa atingerii, atingerea excesivă sau diminuată a 
obiectelor, afectează organul de simţ tactil. Atingerea 
organismelor otrăvitoare, curenților dăunători şi masarea 
cu substanţe grase, reci sau fierbinţi atunci când sunt 
contraindicate este cunoscută ca o conjuncţie nepotrivită. 

- Privirea excesivă a obiectelor strălucitoare, a obiectelor 
minuscule şi nefolosirea vederii, duce la afectarea 
organului de simţ vizual. Privirea obiectelor neplăcute, 
fioroase, dezgustătoare, îndepărtate, prea apropiate şi a 
obiectelor întunecate este cunoscută ca o conjuncţie nepotrivită 

- Consumul eronat, excesiv, diminuat sau lipsa hranei 
gustoase sunt dăunătoare. Contactul cu gusturi neplăcute, 
dezgustătoare, nepotrivite şi nedorite este cunoscut ca o 
conjuncție nepotrivită. 

- Inhalarea aromelor prea slabe sau prea iritante sau 
abținerea completă de la acestea afectează organul simțului 
olfactiv. Contactul cu mirosurile neplăcute, fetide, infectate cu 
organisme şi otrăvuri şi de asemenea cu cele neconcordante 
cu sezonul este cunoscut ca o conjuncție nepotrivită. 

Sursa îmbolnăvirii este eroarea intelectuală care duce 
la: 

- acţiune excesivă sau la inactivitate; 

- acţiune nepotrivită: reprimarea sau forțarea ne- 


34 


Al. Husar Tezaur medical oriental 


cesităţilor naturale (somn, defecare, urinare, 
vomare, căscat, strănut, etc.), căderea şi sta- 
ționarea în locuri accidentate, menţinerea unor 
poziţii anormale, supra încălzirea, apăsarea, 
obstrucţionarea respirației şi tortura. 

- vorbire nepotrivită: cuvinte înşelătoare, minci- 
noase, inoportune, insultătoare, insidioase, dez- 
ordonate, aspre, etc. 

- gândire nepotrivită: emoţii necontrolate (teamă, 
supărare, mânie, lăcomie, confuzie, orgoliu, 
invidie) şi cunoaştere greşită. 


Tratatele antice chineze prezintă foarte clar şi precis 
cauzele îmbolnăvirii deoarece este evident că necunoaşterea 
sau confuzia în acest domeniu face imposibilă precizarea 
diagnosticului şi stabilirea corectă a tratamentului. Faptul că 
în practica medicală există şi situaţii în care este imposibilă 
determinarea precisă a cauzelor unei boli nu justifică 
atitudinea probabilistică şi indiferența periculoasă de care 
dau dovadă prea mulți practicieni ai medicinii moderne. 

Este regretabil faptul că medicina modernă încearcă să 
preia unele dintre metodele terapeutice ale medicinii 
antice fără să ţină cont de principiile şi metodele specifice 
de stabilire a diagnosticului şi de cauzele îmbolnăvirii 
stabilite în acest sistem medical. Necunoaşterea cauzelor 
reale ale îmbolnăvirii dar mai ales confuzia dintre cauze 
şi efecte fac imposibilă evitarea factorilor patogeni şi duc 
la neglijarea mijloacelor de creştere a capacităţii de 
apărare a organismului. lată în continuare o sinteză a 

acestui subiect aşa cum este prezentat în Știința medicală 
Chineză: 

Notă: în textul următor conceptul Qi (cu sensul general 
de funcţie a mobilizării) are o extensie specifică limbii 
Chineze, fiind asociat cu termeni şi sensuri foarte diverse 
şi chiar opuse ca în cazul „Qi Patogen şi Qi Sănătos ”. 
Astfel expresiile Qi Nutritiv, Qi Defensiv, Qi Visceral 
(Oiul Inimii etc.), Qi Yin şi Qi Yang au sensuri specifice şi 
pot fi înţelese corect numai în cadrul contextului dat. În 
acelaşi fel sunt folosite şi conceptele Yin şi Yang datorită 
sistemului specific de codificare al medicinii chineze. 


Există cinci feluri de activități care pot provoca 
extenuare dacă depăşesc capacitatea individuală la efort: 
- folosirea excesivă a ochilor afectează Sângele; 
- menţinerea corpului excesiv în poziţia culcat 
afectează Qiul; 
- menţinerea corpului excesiv în poziția aşezat 
afectează carnea; 
- menţinerea corpului excesiv în poziţia stând în 
picioare afectează oasele; 
- mersul exagerat de mult afectează tendoanele. 
De asemenea, extenuarea prin supra-efort afectează 
funcţiile Viscerelor Depozitare în felul următor: 
- extenuarea Inimii, implică în principal afectarea 
Sângelui Inimii; 
- extenuarea Splinei datorate supra-alimentării 
sau îngrijorării şi gândirii obsesive afectează 


36 


Al. Husar Tezaur medical oriental 


Qiul Splinei; 

- extenuarea Plămânilor implică diminuarea 
Qiului sau Yinului Plămânilor; 

- extenuarea Rinichilor datorată activităţii 
sexuale excesive implică afectarea Qiului Rini- 
chilor 

- extenuarea Ficatului cauzată de exaltare men- 
tală, implică afectarea Qiului Ficatului cu sem- 
ne ca vedere neclară, durere în piept şi hipocon- 
dru, flaciditate a muşchilor şi tendoanelor şi 
mers dificil. 


Există şapte factori care pot provoca boli dacă sunt 

excesivI: 

- hrănirea excesivă afectează Splina; 

- mânia excesivă afectează Ficatul; 

- munca prea grea şi ridicarea unor greutăţi prea 
mari, ca şi petrecerea unor lungi perioade de 
timp stând pe solul umed afectează Rinichii; 

- expunerea exagerată la Frig sau retenția 
fluidului rece afectează Plămânii; 

- anxietatea şi îngrijorarea îndelungată ca şi 
gândirea excesivă afectează Inima; 

- expunerea exagerată la vânt, ploaie, frig şi la 
arşiţa verii afectează corpul; 

- frica şi spaima îndelungată afectează 
emotivitatea. 


Relaţiile dintre Viscere, gusturile subtile ale alimentelor, 
ţesuturi şi unele alimente: 

- Gustul Acru este în relaţie cu Ficatul, se află în 
grâu şi în carnea de găină; excesul de acru afec- 
tează ochii şi muşchii; 

- gustul Amar este în relație cu Inima, se află în 
mei şi în carnea de oaie; excesul de amar afec- 
tează limba şi vasele sanguine 

- gustul Dulce este în relaţie cu Splina, se află în 
mei galben şi în carnea de vită; excesul de dul- 
ce afectează gura şi carnea; 

- gustul Picant este în relaţie cu Plămânii, se află 
în orez şi seminţele uleioase şi în carnea de 
capră; excesul de picant afectează nasul, pielea 
şi părul corporal; 

- gustul Sărat este în relaţie cu Rinichii, se află în 
sorg, fasole, soia neagră şi în carnea de porc; 
excesul de sărat afectează urechile şi oasele. 


Cei Șase Factori Climatici 


Cei Şase Factori Climatici sunt Vântul patogen, Frigul 
patogen, Arşiţa Verii patogenă, Uscăciunea patogenă, 
Umezeala patogenă şi Focul patogen. Cei şase factori 
patogeni sunt şase feluri de Factori Climatici cunoscuţi ca 
„şase feluri de Qi”. Fiinţa umană trăind în natură vine 
frecvent în contact cu aceşti factori. În condiţii normale, 
corpul se poate adapta la schimbările climatice, această 
adaptare fiind vitală pentru existenţa fiinţelor umane. Dacă 
relația armonioasă dintre fiinţa umană şi natură este 
distrusă, corpul este incapabil să se adapteze la schimbările 
climatice, aceasta ducând la apariţia îmbolnăvirii. În astfel 

de condiţii, aceşti Factori Climatici naturali devin Factori 
patogeni. Cei şase Factori Climatici sunt sau schimbări 
anormale ale climei sau factori de climă normali. Când 
vremea se schimbă brusc, mulți oameni nu se pot adapta la 
o astfel de schimbare violentă şi se îmbolnăvesc. Numai 
cei cu o Constituţie foarte puternică rezistă la astfel de 
atacuri. Unii oameni se pot îmbolnăvi fiind incapabili să 
se adapteze la schimbările climatice normale datorită 
constituţiei lor slabe. 

Cei şase Factori Climatici sunt caracterizați prin 
următoarele aspecte în privinţa producerii bolilor: 

- Producerea bolii prin cei şase Factori Climatici este de 
obicei legată de schimbările sezoniere şi de condiţiile de 
trai, deoarece apariţia Vântului, Frigului, Arşiţei Verii, 
Umezelii, Uscăciunii şi Focului este legată în mod specific 
de cele patru anotimpuri. De exemplu, Primăvara este de 
obicei Vânt, Vara este de obicei Arşiţă (caniculă), la 
Sfârşitul Verii este de obicei Umezeală, Toamna este de 
obicei Uscăciune (secetă) iar larna este de obicei Frig. 
Mediul de viaţă poate fi privit ca un mic mediu cu propriile 
sale stări climatice. De exemplu, traiul îndelungat într-o 
zonă umedă predispune la boli datorate Umezelii patogene 
iar munca în zone cu temperaturi înalte predispune la boli 
datorate Uscăciunii şi Arşiţei patogene. 

- Cei şase Factori Climatici pot ataca o ființă individual 
sau împreună. De exemplu, Vântul patogen se poate 
combina cu Frigul, cu Umezeala, cu Uscăciunea sau cu 
Arşiţa, acest atac combinat ducând la Sindromul de Vânt- 
Frig, Sindromul de Vânt-Umezeală, Sindromul de Vânt- 
Uscăciune, sau Sindromul de Vânt-Arşiţă. 

- Natura bolilor provocate de către cei şase Factori 
Climatici poate fi identică sau diferită de natura acestora. 
De exemplu, invazia Frigului patogen poate să pătrundă în 
interiorul corpului şi acolo se poate transforma în Foc; 
acumularea Umezelii patogene în corp se poate transforma 
de asemenea în Foc. Uneori natura bolii cauzate de factori 
patogeni diferiţi poate varia datorită diferenței de con- 
stituție, aceasta fiind numită „transformare secundară”. De 
exemplu, abundența frecventă a Yangului sau deficienţa 
frecventă a Yinului se pot transforma în Foc după invazia 
factorilor patogeni  exogeni; abundența frecventă a 
Umezelii sau deficienţa Splinei pot duce la transformarea 
Umezelii în Flegmă, etc. 

- Cei şase Factori Climatici invadează de obicei mai 
întâi pielea şi apoi muşchii, sau mai întâi gura şi nasul, 
apoi Plămânii şi Qiul Defensiv. De aceea sindroamele 
externe tind să apară în prima fază a bolii provocate de cei 
şase Factori Climatici şi apoi se transmit gradat spre 
interior. În plus, clinic există unele boli datorate disfunctiei 
Viscerelor care se manifestă în acelaşi fel cu schimbările 
patologice cauzate de Vântul patogen, Frigul patogen, Ume- 
zeala patogenă, Uscăciunea patogenă şi Focul patogen. 
Aceste manifestări datorate disfuncției Viscerelor sunt 
cunoscute ca „cinci Factori patogeni endogeni” şi anume: 
Vântul endogen, Frigul endogen, Umezeala endogenă, 
Uscăciunea endogenă şi Focul endogen. Factorii Climatici 
pot provoca indirect manifestarea Factorilor patogeni 
endogeni, de exemplu atacul Vântului patogen exogen 
poate induce apariția Vântului patogen endogen iar 

Umezeala  patogenă exogenă poate induce apariţia 
Umezelii patogene endogene. 


Vântul 

Acesta este principalul Factor Climatic în timpul 
Primăverii, de aceea Vântul tinde să provoace îmbolnăviri 
mai ales Primăvara. Vântul este caracterizat prin 
următoarele aspecte: 

- Vântul tinde să plutească. Fiind un factor patogen de 
natură Yang, Vântul este caracterizat prin plutire şi 
dispersare datorită structurii sale uşoare. De aceea Vântul 
atacă mai întâi partea superioară (capul şi faţa) şi pielea 
atunci când invadează corpul iar bolile cauzate de Vânt se 
manifestă în principal la suprafaţa corpului, la cap şi faţă, 
sub forma durerilor de cap, curgerea nasului, transpiraţie 
şi aversiune faţă de frig, etc. 

- Vântul tinde să se deplaseze. Vântul este mobil iar 
bolile provocate de el sunt migratoare (ca durerile 
migratoare ale membrelor în sindromul Vântului excesiv); 
tremurarea membrelor (cum sunt convulsiile, spasmul 
datorat unor Factori patogeni speciali ai Vântului) şi 
ameţelile (ca senzațiile subiective de legănare sau de leşin, 
sau de a fi într-o barcă sau maşină). Ameţeala este provocată 
de obicei de o disfuncţie a Viscerelor complicată de Vântul 
Ficatului. Vântul patogen exogen este deseori factorul care 
induce Vântul patogen endogen. 

- Vântul este schimbător. Datorită acestei tendinţe a 
Vântului bolile provocate de el sunt deseori caracterizate 
de apariţie bruscă, transmitere, schimbare şi vindecare 

rapidă. De exemplu, rubeola este marcată de fluctuație 
rapidă a pruritului cutanat fără o localizare fixă. 

- Vântul tinde să fie complicat de către alţi Factori 
patogeni. Deoarece este uşor pentru Vânt să atace corpul, 
oricare dintre cei şase Factori Climatici se poate ataşa de 
Vânt când acesta invadează corpul, ducând frecvent la 
sindromul de Vânt-Frig exogen, la sindromul de Vânt- 
Arşiţă exogen, la sindromul de Vânt-Umezeală exogen şi 
la sindromul de Vânt-Uscăciune exogen. Se consideră că 
Vântul este un factor conducător între cei şase Factori 
patogeni exogeni, că toate bolile pot fi cauzate de către 
Vânt şi că Vântul este cauza conducătoare a tuturor bolilor. 

Frigul 

Acesta este factorul dominant Iarna; bolile provocate de 
Frig, deşi se întâlnesc şi în alte sezoane, apar de obicei 
larna. Invazia Frigului în corp este datorată frecvent 
vremii friguroase şi lipsei mijloacelor de apărare. Uneori, 
ea este datorată căderii în apă rece, mersului prin apă şi 
expunerii la Vânt fiind transpirat. Invazia Frigului este fie 
superficială, fie internă. Primul aspect se referă la sindromul 
de Frig extern provocat de atacarea suprafeţei corpului de 
către Frig care conduce la stagnarea Qiului Defensiv, În 
timp ce al doilea aspect se referă la sindromul Frigului 
intern provocat de Frig atunci când acesta atacă direct 
interiorul corpului şi slăbeşte Qiul Yang visceral. 

În continuare este descrisă natura Frigului patogen şi 
caracteristicile sale în provocarea bolilor: 

- Frigul tinde să slăbească Yangul. Frigul aparţine 
Yinului şi de aceea el tinde să diminueze Yangul. Atunci 
când Frigul atacă suprafaţa corpului el va slăbi Yangul din 

suprafeţe; atunci când atacă interiorul corpului Frigul va 
slăbi Yangul visceral. Dacă Qiul Yang este diminuat şi nu 
poate încălzi şi nici să transforme Qiul, aceasta va duce la 
sindro-mul de Frig datorat declinului funcţional. Dacă 
Frigul vatămă suprafeţele atunci Qiul Defensiv va stagna, 
ducând la aversiune faţă de frig şi anhidroză; dacă Frigul 
invadează direct Splina şi Stomacul, atunci Yangul Splinei 
va fi slăbit ducând la durere rece în Stomac şi abdomen, 
vomă şi diaree; dacă Frigul atacă direct Inima şi Rinichii, 
atunci el va diminua Yangul Inimii şi Yangul Rinichilor, 
ducând la aversiune faţă de frig, poziţie ghemuită în somn, 
indispoziție, mâini şi picioare reci, diaree cu hrană 
incomplet digerată, urină abundentă şi decolorată, puls fin 
şi indistinct. 

- Frigul tinde să provoace coagularea. Qiul, Sângele şi 
Fluidul corporal curg continuu în interiorul corpului fiind 
încălzite şi activate permanent de către Qiul Yang. Dacă 
Frigul patogen vatămă Qiul Yang, atunci Qiul, Sângele şi 
Fluidul corporal nu mai pot să curgă liber şi se vor 
coagula în vase, provocând dureri; dacă Frigul atacă direct 
Viscerele, atunci Qiul Visceral şi Sângele vor stagna, 
cauzând dureri abdominale; dacă Frigul atacă muşchii şi 
articulațiile, atunci Qiul şi Sângele din muşchi şi articulaţii 
se vor coagula, provocând dureri în muşchi şi articulaţii. 

- Frigul tinde să contracte. Frigul aparține de Yin şi 
tinde să frâneze activitatea Qiului, ducând la contractarea 
muşchilor, tendoanelor şi vaselor. Dacă Frigul atacă 
suprafeţele corpului, atunci interstiţiile musculare vor fi 
înfundate, muşchii vor fi contractaţi iar Qiul Defensiv nu 
se va putea dispersa, ducând la aversiune faţă de frig, 

anhidroză şi leziuni tegumentare; dacă Frigul invadează 
membrele şi articulațiile, atunci tendoanele şi vasele se 
vor contracta, provocând dureri somatice, dureri de cap şi 
spasme ale membrelor. 

Arşiţa Verii 

Acest Factor Climatic este o transformare a caniculei 
arzătoare din timpul verii. Arşiţa Verii aparţine Yangului 
şi de obicei apare după solstițiul de vară, înaintea 
echinocţiului de toamnă. Invazia Arşiţei Verii se datorează 
fie vremii caniculare fie capacităţii reduse de adaptare a 
corpului la caniculă. Arşiţa Verii este caracterizată de 
următoarele aspecte: 

- Arşiţa Verii aparține Yangului şi este de natură 
fierbinte. De aceea bolile cauzate de ea sunt deseori 
marcate de o serie de simptome Yang cum sunt febră 
mare, disforie, înroşirea feţei, sete cu preferință pentru 
băuturi reci şi puls plin şi mare, etc. 

- Arşiţa Verii aparţine Yangului şi tinde să disperseze şi 
să ridice. Atunci când urcă ea tulbură mintea, ducând la 
disforie şi amețeli sau chiar la pierderea bruscă a 
conştiinţei şi comă, în cazurile grave. Arşiţa Verii 
provoacă sudoraţia excesivă şi reduce Fluidul Corporal 
atunci când dispersează, provocând sete şi urină puţină, 
roşiatică. Datorită sudoraţiei abundente, Qiul va fi 
diminuat, ceea ce poate să ducă la respiraţie scurtă, 
moleşeală şi apatie datorită deficienței Qiului. 

- Arşiţa Verii este deseori complicată de Umezeală. În 
sezonul fierbinte Arşiţa vaporizează Umezeala, de aceea 
Umezeala este abundentă vara şi deseori se combină cu 
Arşiţa atunci când atacă fiinţele. Astfel, boala cauzată de 

Arşiţa  Verii combinată cu Umezeală este deseori 
caracterizată, în afară de sete şi febră şi de moliciunea 
membrelor, de apăsare toracică, vomă şi defecări 
neregulate cu fecale moi, etc. 


Umezeala 

Acest Factor Climatic predomină la Sfârşitul Verii dar 
poate fi întâlnit şi în alte sezoane. Deoarece este şi Arşiţă 
la Sfârşitul Verii, Umezeala pătrunde peste tot datorită 
evaporării şi provoacă frecvent boli. Uneori şi căderea în 
apă sau traiul în zone umede produc boli datorită 
Umezelii. Natura şi caracteristicile Umezelii producătoare 
de boli sunt următoarele: 

- Umezeala este grea şi tulbure.  Umezeala aparţine 
Yinului, deci este grea. Atacul Umezelii va duce la 
simptome ca: senzaţia de greutate în corp, sau în membre 
sau cap, care pare legat, sau senzaţia de greutate şi 
slăbiciune (moleşeală) în tot corpul. Umezeala este 
asemănătoare cu apa şi deseori se combină cu apa şi de 
aceea este tulbure. Invazia Umezelii în corp produce 
deseori simptome de secreţii şi excreţii tulburi, aspectul 
cenuşiu al feţei, secreție cleioasă abundentă din ochi, 
fecale moi, dizenterie mucoidă şi cu sânge, urină tulbure, 
leucoree şi eczeme supurânde. 

- Umezeala tinde să blocheze Qiul. Umezeala se 
deplasează încet deoarece este grea. Ea are tendinţa să 
rămână în Viscere şi Trasee, inhibă curgerea Qiului şi îi 
tulbură activitatea, ducând frecvent la senzația de apăsare 
şi umflare a pieptului, la urinare puţină şi neregulată şi 

defecare îngreunată. Pe de altă parte, Umezeala aparţine 
Yinului şi tinde să diminueze Qiul Yang. Astfel blocarea 
prelungită a Qiului de către Umezeală va împiedica 
curgerea Qiului Yang, provocând deseori abundența 
Umezelii şi diminuarea Yangului. Deoarece Umezeala 
aparţine de elementul simbolic Pământ şi este asociată cu 
Splina, ea tinde să slăbească Splina, ducând la îngreunarea 
Splinei cu umezeală şi stagnarea Qiului în Focarul 
Mijlociu. Dacă Umezeala diminuează Yangul, ea va 
înfrâna Yangul Splinei şi mai departe, apa şi umezeala se 
vor acumula, ducând la diaree, urină puţină, edeme şi 
ascite. 

- Umezeala este vâscoasă şi stagnantă. De obicei, aceste 
caracteristici ale Umezelii afectează oamenii în două 
feluri. Unul este că boala cauzată de Umezeală nu apare 
brusc. De exemplu, secrețiile şi excreţiile devin prea 
vâscoase şi eliminarea lor este îngreunată. Al doilea fel 
este că boala provocată de Umezeală este persistentă şi cu 
dese reveniri, pentru un timp îndelungat, cum este în cazul 
sindromului de blocare a Umezelii, eczemele şi sindromul de 
Căldură-Umezeală. 

- Fiind asemănătoare cu Apa, Umezeala tinde să 
coboare. Atunci când atacă corpul, ea îi vatămă în primul 
rând partea inferioară. În al doilea rând, boala provocată de 
Umezeală implică de obicei partea inferioară a corpului. În al 
treilea rând, boala provocată de Umezeală se transmite de 
obicei de sus în jos. De exemplu, sindromul de Căldură- 
Umezeală se transmite de la Încălzitorul Superior la 
Încălzitorul Mijlociu şi de la acesta la Încălzitorul Inferior; 

urinarea dificilă, cu dureri, leucoragia şi dizenteria pot fi 
cauzate de migrarea în jos a Umezelii. 
Uscăciunea 

Acest Factor Climatic este predominant Toamna, de aceea 
bolile provocate de Uscăciune apar de obicei Toamna. La 
sfârşitul verii Umezeala este pătrunzătoare, dar Toamna 
umezeala dispare şi vremea devine rece şi uscată. Uscăciunea 
poate fi împărţită în Uscăciune caldă şi Uscăciune rece, 
datorită diferenţelor climatice. Bolile apărute în prima parte a 
Toamnei sunt datorate Uscăciunii calde deoarece există încă 
urme ale Arşiţei Verii; bolile apărute în ultima parte a 
Toamnei sunt un sindrom de Uscăciune rece deoarece vremea 
se răceşte mult în această perioadă. Uscăciunea are natura şi 
caracteristicile următoare: 

- Uscăciunea provoacă uscare şi asprime. Uscăciunea este 
cauzată de obicei de insuficienţa Fluidului Corporal. Atacul 
Uscăciunii tinde să distrugă Fluidul corporal şi duce la 
uscarea gurii şi nasului, a gâtlejului şi a pielii care devine 
aspră sau chiar fisurată, provoacă urină puţină şi fecale 
uscate. 

- Uscăciunea tinde să afecteze Plămânii. Uscăciunea 
predomină Toamna şi este asociată cu Plămânii, din acest 
motiv ea tinde să afecteze Plămânii când invadează 
corpul. Vătămarea Plămânilor de către Uscăciune face ca 
lichidul pulmonar să fie diminuat şi ca funcţiile 
Plămânilor de a purifica şi de a cobori să fie afectate, 
provocând tuse uscată, cu flegmă puţină, sau cu spută vâs- 
coasă, dificil de expectorat, sau cu sânge în spută, dispnee 
şi durere în piept. 

Focul 

Acest Factor Climatic este predominant Vara, de aceea 
bolile datorate Focului patogen apar de obicei Vara. 
Totuşi ele pot apărea şi în alte sezoane. Focul patogen mai 
este numit şi „Arşiţă”. Dacă se compară Focul cu Arşiţa se 
poate spune că Arşiţa este manifestarea Focului iar Focul 
este natura Arşiţei. Natura şi caracteristicile Focului sunt 
următoarele: 

- Focul tinde să izbucnească în sus. Focul aparţine 
Yangului şi tinde să urce, de aceea bolile provocate de 
Focul patogen sunt marcate de febră ridicată, aversiune 
faţă de căldură, sete extremă, sudorație şi puls puternic. 
Când Focul patogen atacă corpul, el poate tulbura mintea 
ducând la disforie, insomnie, manie, comă şi delir, etc. 
Deoarece Focul patogen este responsabil de iritabilitate şi 
mişcare rapidă, bolile cauzate de el sunt caracterizate prin 
apariţie bruscă şi transmitere rapidă. 

- Focul tinde să distrugă Qiul şi să diminueze Fluidul 
Corporal. Focul aparţine Yangului şi de aceea tinde să 
distrugă Fluidul Yin. Dacă Focul este excesiv el va alunga 
Fluidul corporal în afara corpului sub formă de sudoare. 
Astfel bolile provocate de Focul patogen, în afară de 
manifestările de supraîncălzire (Arşiţă), sunt deseori 
însoţite de sete cu preferința de a bea apă, gâtlej şi limbă 
uscate, urină puţină şi de culoare întunecată şi de reținerea 
fecalelor uscate, datorită afectării şi diminuării Fluidului 
Corporal. Se consideră că Focul puternic distruge Qiul iar 
Focul patogen este puternic şi de aceea el distruge Qiul 
Sănătos. În plus sudoraţia abundentă datorată abundenței 
Focului, diminuează de asemenea Qiul Sănătos. De aceea 

în faza finală a bolilor febrile, Qiul Sănătos este totuşi 
deficient chiar dacă Factorii patogeni au fost deja 
eliminaţi. 

- Focul tinde să producă Vânt şi să tulbure Sângele. 
Când Focul invadează corpul, el de obicei pârjoleşte 
Traseul Ficatului, distruge Fluidul Corporal şi împiedică 
ungerea şi hrănirea tendoanelor, ducând la apariţia 
Vântului Ficatului cu manifestări de febră înaltă, epistaxis, 
comă, delir, convulsii ale membrelor, privire fixă în sus şi 
înţepenirea gâtului şi a spatelui. Sângele se îngroaşă şi se 
mişcă mai încet din cauza Frigului şi dimpotrivă se mişcă 
rapid datorită căldurii Focului. Dar dacă Focul este 
excesiv, el va usca vasele sau chiar va face ca Sângele să 
iasă în afara vaselor, ducând la hemoragii diverse, erupții 
cutanate, menoree abundentă şi sângerări uterine bruşte şi 
abundente. 

- Focul tinde să provoace inflamații şi ulceraţii. Când 
Focul invadează Sângele şi acesta se acumulează în zone 
locale, el va distruge Sângele şi muşchii provocând abcese, 
furuncule şi ulceraţii. Aceste afecțiuni sunt marcate de 
înroşire, umflături, senzaţia de arsură şi dureri care sunt 
manifestări ale Focului. Focul responsabil de producerea 
abceselor, furunculelor şi ulceraţiilor este numit Foc toxic. 


Contagiunea şi Cei Cinci Factori Patogeni Endogeni 
Contagiunea este un fel de factor patogen infecțios 
foarte puternic, asemănător cu Focul patogen care aparţine 
celor şase Factori Climatici patogeni din natură, dar 
Contagiunea este mult mai gravă ca toxicitate decât Focul 
patogen. Bolile provocate de Contagiune sunt marcate de 

apariție bruscă, condiţie patologică gravă, simptome 
similare la persoanele afectate, infecţie puternică şi se 
răspândesc cu uşurinţă. Aceste boli au de obicei o 
răspândire largă şi o mortalitate ridicată, cel mai des 
întâlnite fiind erizipelul facial, oreionul, dizenteria 
infecțioasă, difteria, pojarul, scarlatina, holera şi ciuma. 

Cei cinci Factori Patogeni Endogeni sunt: Vântul endogen, 
Frigul endogen, Umezeala endogenă, Uscăciunea endogenă 
şi Focul endogen. Deşi sunt numiţi Vânt, Frig, Umezeală, 
Uscăciune şi Foc ei sunt de fapt Factori patogeni datoraţi 
disfuncţiei Viscerelor. De aceea termenul „endogen” este 
folo-sit pentru a le diferenţia şi preciza caracterul. 

- Vântul endogen. Acest factor patogen este produs de 
către Ficat şi de aceea este numit de obicei „Vântul 
Ficatului” sau „tulburare internă a Vântului Ficatului”. 
Există patru factori care duc la apariţia Vântului endogen. 
Primul este Focul extrem care produce Vânt, acesta 
referindu-se la bolile manifestate prin convulsii datorate 
căldurii excesive care usucă Yinul Ficatului şi lipseşte 
tendoanele de hrană; al doilea factor este transformarea 
Yangului Ficatului în Vânt, cu referire la bolile 
manifestate prin amețeli şi convulsii la copii provocate de 
hiper-activitatea Yangului care se transformă în Vânt şi 
tulbură orificiile superioare; al treilea factor este deficienţa 
Yinului ce are ca rezultat producerea Vântului, cu referire 
la bolile manifestate prin convulsii la copii sau la adulți, 
datorate declinului Yinului Ficatului şi incapacității 
Yangului de a se înfrâna care duce la imposibilitatea 
Fluidului Yin de a hrăni tendoanele. Al patrulea factor este 
deficiența Sângelui care activează Vântul, cu referire la 

bolile manifestate prin peristaltism muscular şi tremură- 
turi provocate de incapacitatea Sângelui deficient de a 
hrăni Ficatul şi tendoanele. 

- Frigul endogen. Apariţia Frigului endogen se 
datorează deficienței Yangului, care se manifestă ca 
deficiență a Viscerelor provocată de Frig. Ea poate fi 
cauzată de o deficiență, fie a Yangului Rinichilor, fie a 
Yangului Splinei, fie a Yangului Inimii. Deoarece Yangul 
Rinichilor este sursa Ciului Yang din tot corpul, deficienţa 
Yangului Rinichilor este factorul predominant responsabil 
de apariţia Frigului endogen. 

- Umezeala endogenă. Acest factor patogen este 
provocat de disfuncţia Splinei. De obicei, imposibilitatea 
transformării apei datorate disfuncției Splinei poate 
produce Umezeală endogenă care îngreunează Splina şi 
afectează funcţiile ei de transportare şi transformare, sau 
se acumulează sub formă de Flegmă şi Retenţie de fluid, 
ducând mai departe la alte boli. 

- Uscăciunea endogenă. Acest factor patogen rezultă 
din insuficiența Fluidului Corporal şi este în relaţie cu 
deficienţa Yinului. Deoarece Fluidul corporal şi Sângele 
se pot transforma unul în altul, deficienta Sângelui 
provoacă de asemenea Uscăciune. Manifestările Uscăciunii 
endogene apar deseori la Intestine, Stomac, Plămâni şi 
unele orificii, sub forma uscării mucoaselor nasului, 
gâtlejului şi ochilor, urinei redusă cantitativ şi a reţinerii 
fecalelor uscate, etc. 

- Focul endogen. Cauzele Focului endogen sunt variate, 
căci Vântul exogen, Frigul exogen, Umezeala exogenă şi 
Uscăciunea exogenă se pot transforma toate în Foc; 

suprasolicitarea mentală şi schimbările emoţionale extreme 
se transformă deseori în Foc; predominarea Yangului şi 
deficienţa Y inului produc de obicei Foc endogen şi Arşiţă; 
Qiul excesiv duce frecvent la producerea Focului, etc. 


Afecţiunile Interne Datorate 
Celor Şapte Emoţii 

Cele Şapte Emoţii se referă la Bucurie, Mânie, 
Îngrijorare, Obsesie, Supărare, Frică şi Disperare, care 
sunt răspunsuri diferite ale fiinţei la stimulii mediului şi 
sunt totodată activităţi psihice normale. În mod normal 
cele Şapte Emoţii nu provoacă boli, dar stimulii 
emoţionali violenți, prelungiţi sau în schimbare rapidă, 
depăşind nivelul normal al activităţilor psihice vor 
provoca dezordini ale activităţii Qiului şi dezechilibru 
între Yin, Yang, Qiul visceral şi Sânge, care vor duce în 
final la boală. Întrucât cele Șapte Emoţii sunt endogene şi 
afectează direct Qiul visceral şi Sângele, tulburările 
interne provocate de ele sunt numite „afectări interne 
datorate celor Şapte Emoţii”. Aceşti factori sunt 
răspunsuri fiziologice ale Qiului, Sângelui, Yinului şi 
Yangului viscerelor. Qiul, Sângele, Yinul şi Yangul 
fiecărui Viscer diferă unul de altul în stilurile mişcărilor 
ducând la răspunsuri emoţionale diferite. 

Cele Şapte Emoţii sunt asociate cu cele cinci Viscere 
Depozitare astfel: Inima guvernează Bucuria, Ficatul 
guvernează Mânia, Splina guvernează Obsesia, Plămânii 
guvernează Supărarea iar Rinichii guvernează Frica. 
Ultimele două Emoţii, Îngrijorarea şi Disperarea sunt de 

asemenea în relaţie strânsă cu activitatea Qiului în cele 
cinci Viscere Depozitare. Atribuirea celor Şapte Emoţii 
celor cinci Viscere Depozitare nu este absolută. Pe de o 
parte acelaşi viscer poate da răspunsuri emoţionale diferite 
datorită stărilor patofiziologice diferite. De exemplu, 
excesul Qiului Ficatului provoacă Mânie, dar deficienţa 
Qiului Ficatului produce Frică; excesul Qiului Inimii 
produce Bucurie, dar deficienţa Qiului Inimii produce 
Supărare, etc. Pe de altă parte cele Şapte Emoţii sunt 
dominate exclusiv de către Inimă. De fapt toate activitățile 
emoţionale sunt controlate de către Inimă şi toate reacţiile 
emoţionale sunt manifestări ale Spiritului Inimii. Efectele 
celor Şapte Emoţii asupra activităţii Qiului sunt în general 
următoarele: 

Bucuria excesivă încetinește activitatea Qiului; 

Mânia excesivă face Qiul să urce; 

Obsesia excesivă provoacă stagnarea Qiului; 

Supărarea excesivă duce la epuizarea Qiului; 

Frica excesivă face Qiul să coboare; 

Disperarea excesivă tulbură activitatea Qiului,; 

Îngrijorarea excesivă slăbeşte Qiul. 


Caracteristicile celor şapte Emoţii în producerea 
bolilor. 

Afectarea Directă a Viscerelor. Cele şapte Emoţii fiind 
endogene, ele pot afecta direct Viscerele. De exemplu, 
Bucuria excesivă afectează Inima; Mânia excesivă 
afectează Ficatul; Obsesia excesivă afectează Splina, 
Supărarea excesivă afectează Plămânii iar Frica excesivă 
afectează Rinichii. Relaţiile dintre cele cinci Viscere 

Depozitare sunt complicate, de aceea afectarea unui 
Viscer de către una dintre cele Şapte Emoţii poate implica 
mai multe Viscere Depozitare şi Viscere Transportoare. 
De exemplu, Mânia şi depresia afectează Ficatul, dar 
curgerea inversă a Qiului Ficatului atacă deseori Splina şi 
Stomacul, ducând la dezechilibrul dintre Ficat şi Splină 
dar şi la dizarmonie între Ficat şi Stomac. Deoarece Inima 
este stăpânul suprem al activităților mentale, afecțiunile 
provocate de cele Şapte Emoţii sunt strâns legate de 
Inimă. Clinic cele Şapte Emoţii afectează de obicei Inima, 
Ficatul şi Splina. 

- Destabilizarea Activităţilor Qiului. Când cele Şapte 
Emoţii afectează organele interne, ele vor afecta în mod 
special activitatea Qiului Visceral, ducând la destabilizarea 
activităţii Qiului şi în consecință provocând dezordine în 
circulația Sângelui, deoarece Sângele curge împreună cu 
Qiul. Tulburarea emoțională prelungită se poate 
transforma în Foc, fiind cunoscută ca „transformarea celor 
Şapte Emotii în Foc”. Aceasta provoacă dizarmonia dintre 
Yin şi Yang datorită distrugerii Yinului de către Foc. 

- Bucuria excesivă încetineşte activitatea Qiului. 
Bucuria este controlată de către Inimă. În mod normal 
Bucuria armonizează Qiul şi Sângele, uniformizează 
activitatea Qiului Hrănitor şi a Qiului Defensiv şi de 
asemenea uşurează mintea. Dacă Bucuria devine excesivă 
ea poate încetini activitatea Qiului Inimii, poate perturba 
mintea şi poate duce la incapacitatea de a se concentra şi 
chiar la manie. 

- Mânia excesivă obligă Qiul să urce. Mânia este 
controlată de către Ficat, dar Mânia excesivă obligă Qiul 

Ficatului împreună cu Sângele să urce, adică să se 
deplaseze în sens contrar celui normal. Acest fapt duce la 
ameţeală, durere de cap, înroşirea feţei şi a ochilor sau la 
hematemeză, sau chiar la sincopă bruscă. Forţat de către 
Mânia excesivă, Ciul Ficatului poate curge în sens invers 
şi poate ataca Splina şi Stomacul, provocând anorexie, 
senzaţia de apăsare în piept şi eructaţii sau chiar diaree. 

- Îngrijorarea excesivă slăbeşte Qiul. Îngrijorarea este 
asociată cu Ficatul şi Plămânii. Îngrijorarea excesivă poate 
afecta Plămânii şi Ficatul. De obicei Îngrijorarea excesivă 
inhibă Qiul şi duce la slăbirea Qiului Plămânilor sau la 
stagnarea Qiului Ficatului. Slăbirea Qiului Plămânilor 
provoacă senzaţia de apăsare în piept şi respiraţie 
neregulată; stagnarea Qiului Ficatului duce la senzația de 
umflare în hipocondru şi la balonare sau durere abdo- 
minală, stare de nefericire şi apetit redus. 

- Obsesia excesivă provoacă stagnarea Qiului. Obsesia 
este controlată de către Splină, de aceea Obsesia excesivă 
provoacă stagnarea Qiului Splinei şi afectează transpor- 
tarea şi transformarea apei şi a hranei, ducând la umflare 
şi balonare abdominală, anorexie şi fecale moi. etc. 
Lăsarea în voia Obsesiei timp îndelungat consumă 
Sângele Yin şi lipseşte Spiritul Inimii de hrană, provocând 
deseori palpitaţii, amnezie, insomnie şi visare, etc. 

Supărarea excesivă epuizează Qiul. Supărarea este 
dominată de Plămâni, de aceea Supărarea excesivă 
distruge Qiul. De obicei Supărarea excesivă afectează 
funcţiile normale de purificare, coborâre, dispersare şi 
distribuire ale Plămânilor, provocând incapacitatea Qiului 
Hrănitor şi a Qiului Defensiv de a distribui, dar şi epuizarea 

Qiului Pectoral. De aceea Supărarea excesivă afectează 
deseori  Plămânii, provocând amețeli, moleşeală şi 
indispoziție, etc. 

- Frica excesivă obligă Qiul să coboare. Frica este 
dominată de Rinichi. De aceea Frica bruscă face ca Qiul 
să coboare, provocând incontinenţa urinei şi fecalelor, 
datorită incapacității Qiului Rinichilor de a fixa, sau 
slăbiciunea şi atrofierea oaselor şi emisiuni seminale 
spontane datorită incapacității Rinichilor de a depozita 
Esenţa. Starea de Frică prelungită poate duce la boli 
diverse datorită incapacității Qiului de a ridica şi datorită 
declinului funcţiilor viscerale şi a neputinței Qiului 
Sănătos de a apăra suprafeţele. 

- Disperarea excesivă tulbură activitatea Qiului. Frica 
şi Disperarea sunt cauzate de stimuli externi similari, dar 
ele provoacă răspunsuri diferite ale activităţii Qiului 
visceral. Frica dominată de Rinichi, obligă Qiul să 
coboare; Disperarea, avându-și originea în Inimă, tulbură 
activitatea Qiului. De aceea când Disperarea este excesivă, 
principalele reacţii sunt dezordini ale Qiului Inimii, 
tulburări mentale, nehotărâre şi năuceală. Dezordinea 
activităţii Qiului afectează armonia dintre Qi şi Sânge şi 
slăbeşte Qiul Defensiv, ducând la invazia Factorilor 
patogeni în corp şi la apariţia bolii. 

- Producerea sau Agravarea anumitor boli. Factorii 
emoționali pot provoca anumite boli. De exemplu, 
oamenii cu super-abundenţă de Yang a Ficatului tind să 
izbucnească în accese violente de furie care provoacă 
hiper-activitatea violentă a Yangului Ficatului, ducând la 
ameţeală bruscă şi sincopă sau la pierderea conştienței, 

paralizie şi distorsiuni ale feţei. În plus anumite boli pot fi 
agravate datorită schimbărilor anormale ale Emoţiilor. De 
exemplu, bolile de Inimă pot fi provocate sau agravate 
rapid de apariţia subită a Disperării. 


Alimentaţia Nepotrivită 

Alimentaţia trebuie să respecte anumite reguli pentru a 
menţine corpul sănătos. Dacă alimentaţia este nepotrivită, 
ea poate vătăma corpul şi poate deveni un factor patogen. 
Alimentația nepotrivită include trei aspecte: sub- 
alimentaţia şi supra-alimentaţia, consumarea alimentelor 
alterate sau în condiţii neigienice, şi preferința abuzivă 
pentru anumite alimente. 

- Sub-alimentaţia şi Supra-alimentaţia. Sub-alimentaţia 
are două aspecte diferite: lipsa prelungită a hranei şi 
alimentaţia insuficientă prelungită. Lipsa hranei pentru un 
timp îndelungat lipseşte corpul de substanţe nutritive, 
ducând la scăderea producerii de Qi şi Sânge şi la declinul 
subit al funcţiilor viscerale, cu manifestări de ameţeală, 
moleşeală a membrelor sau chiar la moarte în cazurile grave. 

Alimentaţia insuficientă prelungită va provoca malnutriție, 
deficiența Qiului şi a Sângelui, slăbiciunea corpului, scăderea 
capacităţii de apărare împotriva invaziei Factorilor patogeni 
şi predispoziția la îmbolnăviri diverse. 

Supra-alimentaţia se referă la două lucruri diferite. 
Unul este îndoparea bruscă iar celălalt este consumarea 
excesivă de alimente timp îndelungat. 

Îndoparea bruscă vatămă Splina şi Stomacul deoarece 
alimentele înghiţite depăşesc funcţiile normale ale Splinei 
şi Stomacului de a digera, transporta şi transforma, ducând 

la distensie şi plenitudine gastrică şi abdominală, eructaţii 
cu miros acid şi fetid, anorexie, vomă şi diaree, etc. În 
cazurile grave vasele şi ramificaţiile intestinale şi gastrice 
vor fi afectate, cauzând dureri abdominale sau sângerări 
hemoroidale, etc. 

Consumarea excesivă şi repetată a alimentelor va duce 
la supra-alimentaţie cu transformarea întârziată a Qiului şi 
incapacitatea transformării apei şi a substanţelor hrănitoare 
din alimente în Qi şi Sânge. În schimb, aceste substanţe 
hrănitoare şi apa se transformă în flegmă şi se acumulează 
în corp, împiedicând curgerea normală a Qiului şi a 
Sângelui, ducând la obezitate, amețeli, palpitaţii şi senza- 
ţia de apăsare în piept; sau transformarea Umezelii în 
Arşiţă care invadează vasele, provocând abcese, coşuri şi 
ulcere, etc. 

- Alimentele  Alterate sau Contaminate. Dacă 
alimentele sunt alterate sau conţin substanţe toxice, ele vor 
provoca boli. De obicei astfel de alimente pot provoca 
dezordini gastrointestinale, ca dureri abdominale, vomă şi 
diaree. Dacă alimentele sunt contaminate cu ouă de 
paraziți, vor provoca diverse parazitoze. Alimentele în 
putrefacție sunt otrăvitoare, consumarea lor poate provoca 
dureri abdominale acute, vomă şi diaree. Apa contaminată 
este şi ea un factor patogen. Sursele naturale de apă într-o 
societate industrializată sunt deseori contaminate cu 
elemente diverse, dăunătoare sau otrăvitoare. 

- Preferința Abuzivă pentru Anumite Alimente. În mod 
normal oamenii consumă o varietate de alimente în 
proporții adecvate pentru a asigura o alimentaţie echilibrată. 
Consumarea îndelungată doar a unor alimente preferate 

duce la insuficienţa unor anumite substanţe şi la consumul 
exagerat al altor substanţe, care va provoca un dezechilibru al 
Qiului Visceral, Sângelui, Yinului şi Yangului. 

Există două aspecte diferite în preferința pentru 
anumite alimente: unul este preferința pentru alimente reci 
sau fierbinţi iar celălalt este preferința pentru unul dintre 
cele cinci Gusturi. 

1. Preferinţa pentru alimente reci sau fierbinți. După 
natura lor alimentele sunt fie reci sau răcoroase, fie calde 
sau fierbinţi. După modul de preparare ele pot fi crude sau 
gătite. Preferinţa pentru alimente de natură rece sau 
răcoroasă sau consumarea excesivă de alimente crude şi 
reci va vătăma Qiul Yang al Splinei şi al Stomacului, 
ducând la sindromul de Umezeală rece endogenă şi 
provocând dureri abdominale şi diaree. Preferinţa pentru 
ali-mente uscate, de natură caldă sau consumul excesiv de 
alimente de natură fierbinte provoacă acumularea Arşiţei 
în Stomac şi Intestine, ducând la sete, senzaţia de 
plenitudine, distensie şi dureri abdominale, constipaţie sau 
hemoroizi, etc. 

Notă: în limbajul codificat al medicinii chineze „cele 
cinci gusturi” se referă în special la esenţa subtilă a 
gustului din alimente, cea care este distribuită visce-relor 
şi are efecte specifice asupra Funcţiilor vitale. Aceste 
„gusturi ” nu sunt identice cu senzațiile gustative ce apar 
în timpul consumării alimentelor. 

2.  Preferinţa pentru unul dintre cele cinci Gusturi. 
Cele cinci Gusturi sunt atribuite celor cinci Viscere 
Depozitare astfel: 

- gustul Acru intră în Ficat; 

- Amar intră în Inimă; 

- Dulce intră în Splină; 

- Picant (iute) intră în Plămâni; 
- Sărat intră în Rinichi. 

Dacă cele cinci Gusturi nu sunt conţinute echilibrat în 
alimente vor fi afectate relaţiile normale dintre cele cinci 
Viscere Depozitare. 

De exemplu, preferința pentru gustul Acru întăreşte 
Qiul Ficatului şi slăbeşte Qiul Splinei, deoarece Qiul 
Ficatului predominant va înfrâna Qiul Splinei. 

Preferinţa pentru gustul Sărat consolidează Qiul 
Rinichilor şi înfrânează Qiul Inimii deoarece Apa înfrânează 
Focul, ducând la stagnarea circulaţiei în vase. 

Preferinţa pentru gustul Dulce învigorează Qiul Splinei 
şi înfrânează Qiul Rinichilor, slăbind Esenţa Rinichilor, 
care nu va mai reuşi să producă măduvă şi să transforme 
Sângele, provocând afecţiuni ale oaselor, pierderea părului 
şi senilitate prematură. 

Preferinţa pentru gustul Amar face hiperactiv Qiul 
Inimii, dar face hipoactiv Qiul Plămânilor, ducând la 
reținerea substanţelor hrănitoare în sistemul digestiv şi la 
subalimentarea pielii şi părului. Preferinţa pentru gustul 
Picant face hiperactiv Qiul Plămânilor, dar face hipoactiv 
Qiul Ficatului, ducând la spasme sau slăbirea tendoanelor 
şi vaselor datorită incapacității Sângelui de a hrăni tendoa- 
nele. 


In ştiinţa medicală chineză dieta sănătoasă este bazată 


pe principiile teoretice, fiind verificată practic de-a lungul 
a mii de ani şi având ca rezultat dezvoltarea unei arte 

culinare specifice care mai mult ca sigur are un rol 
important în evoluţia ţării cu cea mai numeroasă 
populaţie din lume. lată în continuare cum sunt reflectate 
aceste principii în textele antice de specialitate: 
Q 
Efectele consumului excesiv de alimente 
cu gusturi specifice 
- Excesul de Acru afectează muşchii, întăreşte şi 
încreţeşte carnea; 
- excesul de Amar provoacă uscarea şi conges- 
tionarea Splinei şi Stomacului; 
- excesul de Dulce provoacă dureri în oase, 
căderea părului de pe cap şi 
dezechilibrează Rinichii; 
- excesul de Picant provoacă noduli în muşchi, 
unghiile devin casante şi subțiri; 
- excesul de Sărat provoacă boli de Sânge, 
întăreşte pulsurile şi schimbă aspectul facial 
(culoarea). 
- Afecţiunile Splinei se pot preveni cu orez şi 
carne de Vită; 
- afecțiunile Inimii se pot preveni cu grâu, carne 
de oaie şi cu caise; 
- afecțiunile Plămânilor se pot preveni cu mei 
galben, carne de pasăre, cu piersici şi ceapă 
chinezească; 
- afecțiunile Ficatului se pot preveni cu seminţe 
de susan, carne de oaie, de capră şi cu prune; 

- afecțiunile Rinichilor se pot preveni cu frunze 
moi de soia, carne de porc, cu fasole şi castane. 


Proprietăţile alimentelor principale 
Cerealele hrănesc; 
Zarzavaturile suplimentează; 
Carnea măreşte forţa; 
Legumele favorizează recuperarea. 


Natura alimentelor 

Prin „natura” alimentelor se înţelege efectul pe care 
acestea le au asupra corpului. Astfel consumul unui 
aliment de natură fierbinte provoacă încălzirea puternică a 
țesuturilor, organelor şi viscerelor, iar consumul unui 
aliment de natură rece provoacă răcirea puternică a 
ţesuturilor, organelor şi viscerelor. 

Alimente de natură: 

- Moderată: porumb, orez, grâu vechi, fasole, morcov, 
conopidă, dovleac, mazăre, cartofi (dulci), spanac, tomate, 
cireşe, curmale, dude albe, piersici, prune negre, struguri, 
crap, pasăre, ouă, lapte, miere, alune, susan, floarea 
soarelui, zahăr brut, sos de soia, ceai; 

- Răcoroasă: mei, orz, grâu, ţelină, gulie, mere, nucă de 
cocos, portocale, ananas, dovleac, rață, ţipar, stridii, peşte, 
porc, bere, paste, îngheţată; 

- Rece: varză, castraveți, banane, pere, pepene verde, 
scoici, crabi, broaşte, creveţi, melci, mentă, sifon, sare; 

- Caldă: crusta arsă de la orez, grâu (proaspăt), aluat, 
usturoi, ghimbir, praz, cartofi, haşmă, castane, rodii, 
mandarine, nuci, măsline, migdale, bovină, brânză, gâscă, 

şuncă, iepure, curcan, anason, ciocolată cu lapte, coriandru, 
cârnaţi, vin, scorţişoară, oţet; 

- Fierbinte: ardei iute, ceapă, mango, unt, oaie, capră, 
untură, alune prăjite, ciocolată, cafea, ţuică, muştar, aluat 
copt sau prăjit, piper. 

Cunoaşterea naturii alimentelor este importantă pentru 
prevenirea îmbolnăvirii prin alegerea hranei potrivite în 
acord cu sezonul. Alimentele de natură fierbinte pot 
provoca tulburări şi afecțiuni serioase dacă sunt 
consumate vara, iar alimentele de natură rece nu trebuie 
consumate iarna din acelaşi motiv. La fel de importantă 
este armonizarea dietei cu constituţia individuală, astfel că 
persoana cu o constituţie Yang, deci fierbinte, trebuie să 
evite excesul de alimente fierbinţi, iar cea cu o constituţie 
Yin, deci rece, trebuie să evite excesul de alimente reci. 

Munca Excesivă şi Inactivitatea Excesivă 

Munca şi odihna sunt indispensabile existenţei umane. 
Munca normală ajută curgerea normală a Qiului şi 
Sângelui şi întăreşte corpul. Odihna este necesară căci ea 
poate elimina oboseala şi restaurează puterea şi vitalitatea, 
însă atât munca cât şi inactivitatea excesive duc la 
îmbolnăvire. 

- Munca excesivă are trei aspecte: supra-efortul fizic, 
supra-efortul mental şi activitatea sexuală excesivă. 

Supra-efortul fizic se referă la munca fizică grea 
îndelungată, cum sunt munca în condiţii foarte grele şi 
activitățile sportive foarte dure. Supra-efortul fizic 
consumă mari cantități de Qi şi de Sânge şi provoacă boli 
dacă energia şi vitalitatea nu sunt refăcute şi suplimentate 
la timp. Alte activităţi cum sunt menţinerea îndelungată a 

poziției în picioare, mersul fără oprire pe distanţe mari şi 
vorbirea continuă, duc de asemenea la epuizare prin supra- 
efort. 

Supra-efortul mental se referă la concentrarea şi 
activitatea mentală excesivă, care consumă Sângele Inimii 
şi provoacă boli astenice. În afară de consumarea Sângelui 
Inimii, Supra-efortul mental afectează şi Splina. De aceea 
simptomele provocate de supra-efortul mental sunt de 
obicei palpitaţiile, amnezia, insomnia şi visarea datorate 
lipsei de hrană a Spiritului Inimii, deseori complicată cu 
anorexie, distensie abdominală şi fecale moi datorate 
disfuncției Splinei. 

Activitatea sexuală normală este folositoare pentru 
curgerea Qiului şi a Sângelui şi pentru reglarea Yinului şi 
Yangului. Activitatea sexuală excesivă consumă Esenţa 
Rinichilor, slăbeşte Qiul şi Sângele şi provoacă subalimentarea 
celor cinci Viscere Depozitare, ducând la senilitate 
timpurie cu simptome de dureri şi slăbiciune ale şalelor şi 
genunchilor, amețeli şi tinitus, indispoziţie, sau impotenţă, 
emisii seminale spontane şi ejaculări premature, datorate 
deficienței Rinichilor. 

- Inactivitatea excesivă înseamnă lipsa activităţii 
suficiente. Lipsa îndelungată a activităţii suficiente duce 
la încetinirea mişcării Qiului şi Sângelui, hipofuncția 
viscerelor, scăderea apetitului, oboseală, indispoziţie, 
slăbiciunea membrelor sau obezitate, lipsa rezistenţei la 
efort fizic, palpitaţii, astm şi sudoraţie abundentă la efort 
fizic. Lipsa îndelungată de activitate va declanşa producerea 
Flegmei, a Umezelii şi a Stazelor Sângelui în interiorul 

corpului şi invazia Vântului patogen, a Frigului şi Umezelii 
din exterior, care vor putea provoca boli. 


Influenţa schimbărilor sezoniere asupra sănătăţii 

În mod normal orice ființă este adaptată la condiţiile 
mediului în care se naşte şi se poate adapta mai uşor sau 
mai greu la schimbările sezoniere, în funcţie de tipul 
constituțional propriu şi de caracterul schimbărilor, 
bruşte, lente sau excesive. Adulții sănătoşi se adaptează 
uşor dar copii mici, bătrânii şi bolnavii cronici se 
adaptează greu şi pot fi afectaţi de energiile perverse 
specifice acestor fenomene. lată cum este prezentat acest 
subiect în tratatul fundamental al Ştiinţei medicale 
chineze „Huang Di Nei Jing”. 


Q 

„Aspectele climatice specifice celor patru sezoane sunt 
încălzirea rapidă din Primăvară, canicula Verii, răcirea 
treptată din Toamnă şi frigul aspru al Iernii. Pentru 
adaptarea la aceste schimbări în scopul menţinerii 
sănătăţii, trebuie hrănit Yangul Primăvara şi Vara iar 
Toamna şi Iarna trebuie hrănit Yinul 

În timpul celor trei luni de Primăvară când Natura 
începe să înflorească este recomandabil ca oamenii să 
doarmă suficient noaptea, să se scoale dimineaţa devreme, 
să petreacă mult timp în aer liber, iar după muncă să se 
odihnească bine. Primăvara conţine dorinţa creşterii, iar 
după ce lucrurile au crescut, ele nu trebuie distruse. Acum 
omul trebuie să cultive şi nu să distrugă, el trebuie să 
preţuiască şi nu să pedepsească. Acesta este modul de 

hrănire a vieţii în acord cu Primăvara. Să acţionezi 
împotriva acestui principiu înseamnă să provoci afecțiuni 
ale Ficatului şi urmarea va fi îmbolnăvirea în timpul verii 
datorită excesului de Frig intern. 

Cele trei luni de Vară sunt perioada în care lucrurile îşi 
desăvârşesc înflorirea şi frumuseţea. Soarele şi pământul 
îşi unesc puterile creatoare şi astfel fecunditatea atinge 
desăvârşirea în dezvoltarea fructelor. Acum oamenii 
trebuie să doarmă bine dar să se scoale foarte devreme şi 
să se culce târziu, să nu se ferească excesiv de căldura 
soarelui, să nu se lase cuprinşi de mânie astfel ca lucrurile 
să poată înflori şi rodi în toată splendoarea lor. Numai 
astfel energia va răzbate prin porii pielii spre exterior ca şi 
cum omul ar fi cuprins de plăcerea dragostei în 
îmbrăţişarea cu natura. Acesta este modul de hrănire a 
vieţii în acord cu Vara. Să acționezi împotriva acestui 
principiu înseamnă să provoci afecţiuni ale Inimii şi 
urmarea va fi îmbolnăvirea de febră periodică toamna, 
deoarece va lipsi energia necesară adaptării la vremea în 
răcire specifică toamnei. 

Cele trei luni de toamnă sunt perioada în care lucrurile 
îşi desăvârşesc forma. Cerul devine mai întunecat iar 
pământul se umple de culoare. Oamenii trebuie să se 
scoale o dată cu cântatul cocoşilor şi să se culce mai 
devreme, să îşi menţină pacea sufletească cu scopul de a 
diminua efectele distructive ale toamnei, să înfrâneze 
energia sufletească pentru a calma energia toamnei, să se 
abțină de la acţiuni violente pentru a curăța energia Plămâ- 
nilor. Acesta este modul de hrănire a vieţii în acord cu 
toamna. Să acţionezi împotriva acestui principiu înseamnă 

să provoci afecţiuni ale Plămânilor şi să suferi în timpul 
iernii de diaree cu alimente nedigerate prezente în fecale, 
deoarece energia necesară adaptării la condiţiile iernii va 
fi deficientă. 

Cele trei luni de iarnă sunt perioada în care totul este 
acoperit şi pus la adăpost. Apa îngheaţă şi pământul crapă, 
astfel că Yangul rămâne inactiv şi nu trebuie tulburat. 
Oamenii trebuie să se culce devreme şi să se scoale târziu, 
aşteptând sosirea luminii soarelui, astfel ca dorința să 
rămână latentă ca şi cum ar fi ascunsă, sau ca şi cum 
dorinţele au fost deja împlinite. Iarna trebuie evitat frigul 
şi păstrată cu grijă căldura corpului. Corpul nu trebuie 
făcut să transpire astfel ca energia Yang să nu poată fi 
atacată frecvent de energia rece. Acesta este modul de 
hrănire a vieţii în acord cu energia iernii. Să acţionezi 
împotriva acestui principiu înseamnă să provoci afecţiuni 
ale Rinichilor şi să suferi primăvara de slăbirea membrelor, 
deoarece energia necesară adaptării la condiţiile primăverii 
va fi deficientă. 

Dacă armonia naturii este tulburată de cauze cosmice 
sau pământeşti fiinţele vor suferi de afecţiuni ciudate, greu 
de tratat sau chiar incurabile. În acelaşi fel dacă armonia 
sufletească a omului este tulburată el devine o gazdă 
permanentă pentru multe boli greu de tratat. 

Dacă omul trăieşte în armonie cu natura el se va adapta 
cu uşurinţă la schimbările neaşteptate ale vremii, Yinul şi 
Yangul vor fi în echilibru şi bolile vor fi ţinute la distanţă. 
De aceea este mai înțelept să menţii ordinea decât să 
corectezi dezordinea. Tratarea cu medicamente după 
apariţia bolii este ca săparea unei fântâni după ce eşti deja 

epuizat de sete, sau să te apuci să fabrici arme abia după 
izbucnirea războiului, când este deja prea târziu.” 
x 

Acelaşi subiect este tratat foarte detaliat şi de 

„ Charaka Samhita” în continuare: 
o 
F 

„În timpul iernii reci, la persoanele cu constituţie 
puternică, Focul digestiv este concentrat de contactul cu 
Vântul rece şi devine mai puternic şi capabil să consume 
chiar şi alimentele grele cantitativ şi calitativ (brânză, 
carne de vacă, etc). Din acest motiv, când Focul digestiv 
nu este întreținut cu suficientă hrană, absoarbe esenţa 
corporală şi astfel Vata care este rece este agravată în 
timpul sezonului rece. De aceea iarna trebuie consumată 
supa grasă, acrită şi sărată preparată din carnea animalelor 
grase din mediul umed şi de asemenea carnea animalelor 
adăpostite în vizuini şi a celor omnivore. După mâncare 
trebuie consumat vin, sau oţet cu miere. Pentru menţinerea 
sănătăţii în timpul iernii este recomandabil consumul 
regulat a produselor lactate, dulciurilor preparate din 
trestie de zahăr, a grăsimilor, uleiurilor, a orezului nou şi a 
apei fierbinți. Corpul trebuie masat şi uns cu ulei, iar 
locuinţa trebuie să fie bine încălzită. Hainele trebuie să fie 
groase şi călduroase. La începutul iernii trebuie evitate 
hrana şi băuturile uşoare şi cele care provoacă o creştere a 
Vata, restricțiile dietetice, vântul şi curenţii puternici şi 
consumul de băuturi reci. 

Vremea rece şi înnorată de la schimbarea anotim- 
purilor este similară cu iarna, doar cu o uşoară diferenţă în 

sensul că prima este mai aspră datorită norilor, vânturilor 
puternice şi a ploilor reci. De aceea şi în aceste perioade 
trebuie respectate aceleaşi recomandări din timpul iernii. 
În mod special se recomandă adăpostirea în locuinţe 
călduroase, foarte bine apărate de vânt, şi trebuie evitate 
alimentele şi băuturile picante, amare, astringente, reci şi 
care fac să crească Vata. 

Kapha acumulată în timpul primăverii, iritată de razele 
puternice ale soarelui, tulbură arşiţa corpului şi astfel 
cauzează multe boli. De aceea, primăvara este 
recomandată dieta cu alimente grele, acre, grase şi dulci, 
iar somnul în timpul zilei trebuie evitat. Când plantele sunt 
înflorite primăvara trebuie practicate exerciţii fizice, 
ungerea şi gargara cu uleiuri, fumigaţii, aplicarea 
unguentelor cu colir pentru ochi şi îmbăierea cu apă caldă. 
Alimentele principale trebuie să fie orzul şi grâul, carnea 
de iepure, de antilopă, prepeliță şi potârniche. Băuturile 
potrivite sunt vinul şi sucurile cu oţet dietetic. Plimbările 
în pădure sunt foarte utile pentru sănătate. 

În timpul verii, soarele puternic evaporă excesiv 
umiditatea din natură, de aceea vara sunt benefice 
băuturile şi alimentele lichide, dulci, reci şi grase. Pentru a 
rezista caniculei trebuie consumate regulat băuturi reci, 
dulci şi unguente, carne de animale şi păsări sălbatice, 
esență de unt şi lapte cu orez. Vinul poate fi băut în 
cantităţi mici sau amestecat cu multă apă sau poate fi 
evitat complet. Alimentele sărate, acre şi fierbinți dar şi 
efortul fizic trebuie evitate. Se poate dormi şi în timpul 
zilei în locuri răcoroase şi bine aerisite. Vara, activitatea 
sexuală e bine să fie mai redusă. 

Când vremea este ploioasă şi răcoroasă corpul este 
slăbit, puterea digestivă scade fiind afectată de tulburările 
Vata, Pitta şi Kapha. Datorită aburilor din pământ şi a 
umidității aduse de nori şi a transformării acre a apei, 
puterea digestivă este slăbită iar Funcţiile vitale sunt 
agravate. De aceea se recomandă un trai moderat în 
această perioadă. Trebuie evitate băuturile reci, somnul în 
timpul zilei, roua, apa râurilor, efortul fizic şi activităţile 
sexuale. Alimentele şi băuturile trebuie amestecate cu 
miere. Când vremea este ploioasă, vântoasă şi răcoroasă în 
dietă trebuie să predomine alimentele acre, sărate şi grase 
pentru pacificarea funcţiei Vata. Pentru a proteja Focul 
digestiv trebuie consumat orz, grâu şi orez vechi împreună 
cu carne de animale sălbatice şi supe. Se poate bea vin sau 
alte băuturi fermentate amestecate cu miere dar în cantităţi 
moderate. Corpul trebuie frecat, uns şi îmbăiat regulat, iar 
locuinţa trebuie să fie bine uscată, ferită de umiditate. 

În timpul toamnei, când după ploile reci urmează 
caniculă uscată, oamenii adaptaţi la frig şi umezeală sunt 
brusc supuşi la acţiunea arşiţei. Astfel acumularea Focului 
provoacă afecţiuni datorate agravării funcţiilor Pitta. În 
acest sezon trebuie consumate în cantitate potrivită 
alimente şi băuturi dulci, uşoare, reci, puţin amărui şi care 
pacifică Pitta. Expunerea la soare, la rouă şi la vântul 
puternic trebuie evitată în acest anotimp dar şi somnul în 
timpul zilei. Toamna este recomandat consumul regulat de 
orez, orz şi grâu, carne de prepeliță, potârniche, antilopă, 
oaie şi iepure. Trebuie evitat consumul de grăsime, ulei, 
carnea animalelor de baltă şi acvatice, substanţele alcaline 
şi iaurtul. 

Variaţiile sezoniere ale Funcţiilor Vitale 

Acumularea, vicierea, şi reglarea funcțiilor Pitta, Kapha 
şi Vata se realizează în anumite sezoane, astfel: 

Pitta este acumulată în perioada ploioasă a verii, viciată 
toamna şi reglată la începutul iernii; 

Kapha este acumulată la începutul iernii, viciată 
primăvara, şi reglată vara; 

Vata este acumulată vara, viciată în perioada ploioasă a 
verii şi reglată toamna; 

Dieta duce la promovarea puterii şi aspectului fizic 
numai dacă este cunoscut şi respectat modul sănătos de 
hrănire în acord cu anotimpurile şi bazat pe obiceiuri şi pe 
caracteristicile alimentelor. 

Începând cu sfârşitul verii până spre sfârşitul iernii 
energiile terestre şi cereşti sunt favorabile sănătății 
oamenilor; dar de la începutul primăverii până la sfârşitul 
verii energiile naturii provoacă slăbiciune şi agravează 
bolile fiind nefavorabile sănătăţii oamenilor. 


Principiile vieţii sănătoase 

Aparent principiile vieţii sănătoase diferă de la o 
perioadă istorică la alta, de la o regiune geografică la 
alta şi depind de tradițiile specifice ale fiecărei comu- 
nităţi umane. În realitate esenţa acestor principii este 
unică şi ele trebuie să se bazeze pe ştiinţa şi experienţa 
medicală. Știința medicală antică a acordat importanţa 
cuvenită acestui subiect aşa cum reiese din textele 
tratatelor antice indiene: 

O 
F 

Cel care trăieşte corect poate să îşi mențină corpul şi 
mintea sănătoase timp îndelungat şi poate să aibă parte de 
o bătrâneţe liniştită, lipsită de dureri greu de suportat şi de 
slăbiciuni trupeşti şi sufleteşti chinuitoare. El va avea 
astfel timp şi putere să lupte cu succes pentru eliberarea 
completă şi definitivă de Suferinţă. 

Pentru cei care au o constituție puternică înnăscută 
limita normală a vieţii poate fi la 100 de ani. Chiar dacă au 
o constituție puternică cei care au un mod de viaţă 
nesănătos vor pieri măcinaţi de boli cu mult înaintea 
acestei vârste. Reducerea duratei fireşti a vieţii se 
datorează  supra-efortului, hrănirii în dezacord cu 
capacitatea focului digestiv propriu, nerespectării hrănirii 
la timpul potrivit, menţinerii corpului în poziţii anormale, 
exceselor sexuale, asocierii cu persoane de condiție 
nedemnă, reţinerii necesităţilor naturale, nereţinerii acelor 
necesități ce pot fi reținute atunci când este cazul, 
contactului cu organisme otrăvitoare, expunerii la curenţi 
de aer puternici şi la foc, respingerii sau nerespectării 
tratamentului medical necesar în caz de îmbolnăvire. Cu 
siguranță modul de viaţă sănătos este baza longevităţii pe 
care şi-o doreşte orice om normal. 

Cel care doreşte Binele tuturor fiinţelor, se abţine de la 
însuşirea avutului altora, rosteşte numai Adevărul, este 
mereu calm, acționează doar după ce a examinat bine 
situația, este lipsit de indiferenţă, respectă cele 3 categorii 
(virtutea, bogăţia şi distracţia) evitând conflictul mutual 
dintre acestea, respectă persoanele demne de respect, este 

devotat cunoaşterii şi seninătății minţii, are grijă de 
persoanele ajunse la vârsta înaintată, îşi controlează bine 
impulsurile de ataşare, aversiune, invidie, înşelăciune şi 
orgoliu, este mereu darnic, este permanent devotat 
resemnării, cunoaşterii şi liniştii sufleteşti, este mereu 
dornic să se dedice cunoaşterii filosofice a Adevărului, 
acordă aceeaşi importanţă atât vieţii prezente cât şi celei 
viitoare şi îşi cultivă cu grijă memoria şi inteligenţa, acesta 
are un mod de viaţă benefic. Cel care trăieşte altfel, nu are 
un mod de viaţă corect. 

Cauza suferinţei: folosirea pervertită, negativă şi 
excesivă a timpului, inteligenţei şi a obiectelor simţurilor. 
Folosirea armonioasă, echilibrată şi cumpătată a acestora 
are ca rezultat plăcerea, multumirea şi bunăstarea. 

Cauza Mizeriei aflate în legătură atât cu mintea cât şi 
cu corpul depinde de ignoranță, iar întreaga Fericire 
rezultă din Cunoaşterea Adevărului 

Calitățile oamenilor obişnuiţi: aflaţi sub stăpânirea 
dorințelor şi a ignoranței ei se ataşează de obiectele 
plăcute simţurilor. Dar cum acestea sunt trecătoare, 
oamenii obişnuiţi suferă de diverse tulburări fizice şi 
mentale atunci când sunt nevoiţi să se despartă de ele. 
Datorită înţelegerii greşite a realităţii, ei se ataşează de 
obiectele simţurilor aducătoare de suferință, îşi reprimă 
necesităţi naturale şi se aventurează în acţiuni riscante. 

Calitățile celor înţelepţi: înzestrați cu învăţătură, inteligență, 
memorie, dexteritate, cumpătaţi, cu un comportament sănătos 
permanent, cu vorbire aleasă, cu mintea senină şi răbdători. 
Fiind înzestrați cu aceste calităţi ei nu suferă de tulburări 
fizice şi mentale. 

Oameni ce trebuie evitaţi: cei cuprinşi de vicii în 
acţiune, vorbire şi gândire, informatori, certăreţi, cei care 
râd de slăbiciunile altora, cei lacomi, invidioşi de prosperitatea 
altora, escroci, şantajişti, nestatornici, trădători, cruzi, cei care 
au renunţat la calea virtuoasă. 

Fii mereu în compania acestor oameni: cei înzestrați cu 
înțelepciune, învățătură, maturitate, purtare corectă, 
memorie şi minte cumpănită, cu multă experienţă de viaţă, 
cei aflaţi mereu alături de vârstnici, cunoscători ai naturii, 
neinfluenţaţi de dureri, cu înfăţişare distinsă, calmi; cei 
care au făcut legământul virtuţii, exemplu de purtare 
corectă, cei cu înfăţişare şi vorbire virtuoasă; în compania 
acestora trebuie să te afli mereu cu modestie şi respect. 

Concepţia orientală referitoare la comportarea co- 
rectă şi modul de viaţă corect trebuie analizată pornind 
de la viziunea orientală antică asupra Destinului. Dacă 
Destinul este favorabil omul poate alege o cale corectă, 
dar dacă Destinul nu este favorabil trebuie aşteptat cu 
răbdare momentul prielnic. Cunoaşterea Destinului ajută 
la evoluţia personală viitoare şi chiar dacă Destinul 
prezent nu poate fi schimbat, cu atât mai mult merită să 
lupți pentru un Destin favorabil în viitor. 

Cc 
Comportarea corectă 
(atunci când Destinul este favorabil şi poţi să alegi 
calea cea bună) 

Acţiunile nesănătoase întreprinse de cel a cărui Intelect, 

Reţinere (înfrânare, cumpătare) şi memorie sunt tulburate 

sunt cunoscute ca erori intelectuale. Acestea viciază toate 
cele trei Funcţii Vitale. 

Respectarea modului de viață corect conform 
învățăturilor primite de la cei înţelepţi duce cu siguranţă la 
viaţă lungă şi prosperitate. 

Studiul perseverent, respectarea Învăţătorilor, înteme- 
ierea unei familii, creşterea şi educarea copiilor, cinstirea 
oaspeţilor, caritatea, reprimarea dorinţei de a lua proprie- 
tatea altuia, penitența, reprimarea invidiei, acţiunea 
benefică a corpului, a vorbirii şi a minţii, examinarea 
constantă a corpului, a organelor de simţ, a obiectelor 
minţii, a intelectului şi a sinelui dar şi concentrarea minţii; 
practicarea unei meserii nobile şi consultarea experților 
pentru cunoaşterea corectă a sinelui, a locului, a timpului, 
a puterii şi a capacităţii proprii, acestea sunt cerinţele 
modului de viaţă corect. 

Bolile exogene ale corpului şi ale minţii sunt cauzate de 
erorile intelectului. De aceea trebuie urmate aceste reguli: 
elimină erorile intelectului, linişteşte organele de simţ, 
exersează şi dezvoltă memoria, îmbogăţeşte cunoaşterea 
locului, timpului şi a sinelui, respectă codul de comportare 
corectă, şi urmează sfatul experţilor pentru cunoaşterea 
corectă a realităţii. 

Modul de viaţă corect 

Îmbrăcămintea trebuie să-ţi fie mereu comodă, potrivită 
anotimpului şi obiceiurilor locului; capul, urechile, nasul 
şi picioarele trebuie unse zilnic cu ulei; fii curajos, 
cumpătat, darnic, iertător, cinsteşte-ți oaspeţii, controlează-ţi 
cu grijă gândurile şi vorbirea, fii respectuos şi devotat față 
de Învăţători, de cei desăvârşiţi şi faţă de cei superiori în 

modestie, intelect, învăţătură şi experiență de viață; fii 
înţelegător şi binevoitor cu semenii tăi în orice împrejurare. 
Când mergi pe un drum, poartă încălțăminte şi priveşte la 
şase paşi înaintea ta. Evită locurile sălbatice, pline de 
vechituri şi gunoaie, cimitirele şi aglomerările de mulţimi 
în dezordine. 

Întrerupe efortul fizic înainte să apară oboseala, 
respectă toate fiinţele ca pe tine însuţi, împacă-i pe cei 
mânioşi, consolează-i pe cei înspăimântați, ajută-i pe cei 
săraci, fi cinstit, calm, tolerant față de greşelile altora, 
respinge intoleranta; preferă beneficiile unei vieţi paşnice, 
caută să elimini cauzale ataşării şi aversiunii; păstrează 
clar în minte relaţia dintre cauză şi efect ca să poți 
controla situaţiile dificile acționând mai întâi asupra 
cauzei şi apoi asupra efectului. Fii devotat cunoaşterii, 
carităţii, prieteniei, compasiunii, bunăvoinţei, indiferenţei 
şi calmului. 

Cel care doreşte să respecte modul de viață corect 
trebuie să nu mintă, să nu ia bunurile altuia, să nu 
dorească femeile sau proprietatea altei persoane, să nu fie 
duşmănos, să nu comită excese şi perversiuni sexuale, să 
nu fie vicios nici chiar față de cei păcătoşi, să nu 
vorbească despre greşelile altora, să nu încerce să afle 
secretele altora; să nu se asocieze cu cei nevirtuoşi, cu cei 
urmăriți pentru încălcarea legilor, cu lunatici, decăzuţi, cu 
cei care provoacă avorturi pentru bani, cu cei răutăcioşi şi 
mizerabili; să nu călătorească cu vehicule periculoase, să 
nu stea pe locuri tari mai ridicate decât înălțimea 
genunchilor, să nu doarmă pe un pat prea mic, denivelat, 
fără aşternut, fără pernă; să nu se urce pe crestele 

munţilor, să nu se caţere în copaci; să nu treacă prin 
vadurile prea adânci ale apelor cu curenți puternici; să 
calce pe umbrele rudelor sale sau ale celor de familie 
nobilă; să nu umble prin locuri cu faimă rea; să nu râdă 
prea zgomotos, să nu elibereze vânturi cu zgomot în 
public; să nu caşte, strănute sau să râdă fără să-şi acopere 
gura; să nu-şi schimonosească faţa, să nu scrâşnească din 
dinţi, să nu scurme pământul, să nu smulgă iarba, să nu 
facă bulgări de pământ, să nu facă mişcări anormale cu 
nici una din părțile propriului corp; să nu privească lumini 
sau imagini insuportabile şi lucruri nefavorabile; să nu se 
manifeste prin ţipete stridente la vederea unui cadavru; să 
nu stea noaptea pentru mult timp în temple, în locuri de 
cult, pe platforme înalte, la răscruce de drumuri, în 
grădini, cimitire şi locurile destinate execuțiilor, să nu 
intre singur într-o casă pustie sau o pădure; să nu se 
ataşeze de femei, cunoştinţe şi servitori cu purtări nedemne; 
să nu se opună superiorilor; să nu se lase atras de lucruri 
strâmbe; să nu se adăpostească alături de persoane 
nedemne; să nu provoace teamă altora; să nu se angajeze 
în acţiuni temerare; să nu facă excese cu somnul, cu 
nopţile nedormite, cu îmbăierea, cu băuturile şi cu hrana; 
să nu stea mult timp culcat cu genunchii ridicaţi; să nu se 
apropie de animale fioroase şi de cele cu colţi şi coarne 
proeminente; să nu se expună la vânturile puternice, la soare 
şi la umezeală excesivă; să nu provoace certuri. 

Cel care doreşte să respecte modul de viață corect 
trebuie să nu stea cu capul în jos; să nu facă baie 
dezbrăcat, nici dacă este obosit; să nu îmbrace aceleaşi 
haine după baie; să nu mănânce înainte de a-şi spăla 

mâinile, faţa şi picioarele sau înainte de a face baie dacă 
este murdar; să nu mănânce fără să ofere din mâncare 
Învăţătorului, oaspeţilor şi familiei; să nu mănânce cu gura 
necurăţată, cu faţa spre Nord, sau dacă este deprimat; să 
nu mănânce alimente pregătite de bucătari nedemni, 
murdari, indisciplinaţi şi flămânzi; să nu mănânce cu tacâ- 
muri murdare, în locuri nepotrivite, aglomerate şi la ore 
nepotrivite; să nu mănânce hrana nepotrivită servită cu 
dispreţ de către persoane răuvoitoare; să nu consume 
alimente vechi, cu excepţia celor uscate sau special 
preparate (carne, vegetale uscate fructe şi produse 
consistente); să nu mănânce cantităţi mari de iaurt, miere, 
sare, cereale şi făină prăjite sau esență de unt; să nu 
consume noaptea iaurt, nici făină de cereale prăjită, fără să 
o asocieze cu alte produse, sau la sfârşitul meselor, sau 
excesiv, sau în două rânduri cu întrerupere ca să bea apă, 
şi nici dacă este prea crocantă ca să o sfărâme cu dinţii. 
Cel care doreşte să respecte modul de viață corect 
trebuie să nu strănute, să nu mănânce sau să nu doarmă cu 
corpul ghemuit, să nu se angajeze în alte acţiuni în timp ce 
îşi satisface necesităţi naturale, să nu scuipe sau să-şi facă 
nevoile în contra vântului, a focului, apei, lunii, soarelui, a 
persoanelor importante, sau în drum, în locuri aglomerate, 
sau în timp ce mănâncă; să nu îşi sufle nasul în locul şi la 
timpul nepotrivit; să nu insulte femeile, să nu aibă prea 
multă încredere în ele, să nu le încredinţeze secrete, să nu 
le încredinţeze autoritate; să nu aibă relaţii sexuale cu o 
femeie la menstruaţie, sau bolnavă, nedemnă, răutăcioasă, 
cu înfăţişare şi purtare respingătoare; nepricepută, răuvoitoare, 
lipsită de dorinţă sau care doreşte pe altcineva, nici cu 


78 


Al. Husar Tezaur medical oriental 


femeia căsătorită cu altul; să nu piardă sămânţa în nici un 
fel de act sexual în absenţa unei femei; să nu aibă relaţii 
sexuale în locuri nepotrivite, sau în zorii zilei şi la apusul 
soarelui, sau dacă nu este curat, conştient şi hotărât, sau 
fără să aibă erecţie completă; dacă este flămând sau prea 
sătul de mâncare, dacă locul nu este potrivit nivelat, dacă 
este presat de necesitățile naturale, sau cuprins de oboseală, 
de extenuare fizică, dacă a postit şi este epuizat şi nici în 
locuri lipsite de intimitate. 

Cel care doreşte să respecte modul de viață corect 
trebuie să nu jignească pe nimeni dar în special pe cei 
demni şi pe Învăţători; să nu practice vrăjitoria, să nu 
participe la ceremonii religioase şi să nu studieze dacă nu 
este curat, să nu studieze dacă se manifestă fulgere sau 
alte fenomene naturale intense nepotrivite cu sezonul, sau 
incendii, cutremure, căderi de meteoriți, eclipse, când este 
lună nouă, sau în zorii zilei şi la apusul soarelui, în timpul 
unor sărbători la care participă mulţimi mari de oameni, 
fără să fie instruit direct de Învățătorul său, să nu 
vorbească prea încet, prea tare, prea repede sau prea rar, 
cu voce schimbată dinadins, sau fără accentuarea potrivită; 
să nu fie nerăbdător sau prea exuberant, să nu îşi neglijeze 
familia, să nu fie distant faţă de rudele sale, să nu fie 
însingurat şi să nu aibă o comportare nedemnă sau 
neplăcută; să nu se încreadă şi nici să-i suspecteze pe toți, 
să nu fie critic în orice împrejurare, să nu contramandeze 
ceva chiar în timpul acţiunii; să nu se încreadă în ceva fără 
să examineze cu atenţie, să nu se lase stăpânit de simţurile 
sale, să nu îşi suprasolicite simţurile, să nu-şi lase mintea 
să rătăcească necontrolată, să nu fie prea îngăduitor, să nu 

acţioneze împins de mânie sau bucurie exagerată; să nu se 

lase cuprins de îndurerare, să nu se grăbească să se bucure 

la succes sau să se lase cuprins de disperare la insucces, să 

nu se descurajeze, să nu aducă ofrande când nu este curat. 
Dieta sănătoasă 

La modul general teoria medicală orientală consideră 
că „omul este ceea ce mănâncă”, ba chiar există şi 
maxima „toate bolile încep şi se termină la masă”. 
Bineînțeles că realitatea este cu mult mai complexă şi 
practica medicală demonstrează că dieta sănătoasă are 
un rol hotărâtor în menţinerea şi refacerea stării de 
sănătate doar cu condiția cunoaşterii şi respectării 
tuturor factorilor ce contribuie la dezvoltarea şi evoluţia 
normală a fiinţei umane. 

Dieta perfectă ar trebui să conţină toate gusturile 
(dulce, amar, acru, sărat, picant şi astringent) asociate în 
hrana zilnică. Lipsa unora dintre gusturi din meniul zilnic 
afectează mai puțin sănătatea decât consumarea 
permanentă a hranei cu un singur gust. Deoarece 
gusturile predomină pe rând în alimente conform 
schimbărilor sezoniere este dificil de realizat mereu o 
dietă perfectă. Regula principală este adaptarea la 
condițiile geografice şi sezoniere şi renunțarea la 
alimentele nesănătoase. O atenție deosebită trebuie 
acordată modului în care sunt diferențiate alimentele în 
sănătoase, nesănătoase sau indiferente. Experiența 
milenară orientală în acest domeniu poate fi deosebit de 
utilă, chiar dacă modul de viaţă modern este foarte diferit 
de cel din antichitate. 

Hrana sănătoasă 

Hrana este sănătoasă dacă poate fi preparată 
corespunzător de către Focul digestiv, astfel încât să fie 
potrivită menținerii stării de sănătate a țesuturilor şi să nu 
afecteze Funcţiile vitale şi Traseele energetice. 

Hrana care menţine țesuturile echilibrate în stare 
normală şi restaurează echilibrul ţesuturilor afectate de 
boală este considerată hrana sănătoasă. Orice altfel de 
hrană este nesănătoasă. 

Cel care ţine la sănătatea proprie trebuie să cerceteze şi 
să cunoască hrana pe care o consumă. Dacă hrana nu este 
sănătoasă ea nu trebuie consumată deoarece corpul este un 
produs al hrănirii. 

Hrana sănătoasă asigură corpului dezvoltare, putere, 
strălucire, viaţă sănătoasă şi procură energia necesară 
ţesuturilor corpului. 

Beneficiile hranei potrivite: alimentele şi băuturile cu 
miros atrăgător, gust şi consistenţă şi care sunt preparate şi 
consumate urmând prescripţiile corecte sunt considerate 
de experţi ca fiind putere vitală. Motivația acestei consideraţii 
este faptul că Focul intern depinde de alimente şi băuturi 
din care îşi extrage combustibilul. Alimentele şi băuturile 
produc energia necesară minţii, constituţiei ţesuturilor, 
forţei, înfățişării fizice şi clarităţii organelor de simţ, dacă 
sunt consumate corect. Altfel acestea devin dăunătoare. 

Adaptarea la o dietă particulară sau tradiţională datorită 
practicii este firească deoarece obişnuinţa şi continuitatea 
creează rezistenţa individuală. 

Doar hrana sănătoasă promovează dezvoltarea corpului, 
iar hrana nesănătoasă este cauza îmbolnăvirii. Chiar dacă 
unii consumă hrană sănătoasă ei se pot îmbolnăvi datorită 
nerespectării timpului potrivit, erorii intelectuale şi 
folosirii neadecvate a simţurilor. 

Cei care consumă alimente nesănătoase totuşi nu se 
îmbolnăvesc deoarece: greşeala nu produce tulburări 
imediate datorită inegalității proprietăţilor dăunătoare sau 
inegalităţi puterii funcţiilor esenţiale şi rezistenţei 
individuale diferite la îmbolnăvire. Persoanele obeze, prea 
slabe, cu consistență musculară, osoasă şi sanguină 
scăzută, cu obişnuinţe culinare nepotrivite, subnutriţi şi 
retardaţi mental, aceştia au o rezistență scăzută la 
îmbolnăviri datorate hranei nesănătoase. 


Alimente sănătoase, 
proprietățile şi prepararea lor corectă 
Lapte şi Produse Lactate 

- Laptele de vacă este dulce, rece, moale, gras, consistent, 
vâscos, delicat, greu, neutru şi clar. Dezvoltă Esenţa 
corporală având proprietăți similare, şi astfel este 
recunoscut ca cel mai bun susţinător şi recuperator al 
vitalităţii. 

- Laptele de bivoliță este mai greu şi mai rece decât cel 
de vacă. Fiind foarte gras este util pentru cei care suferă de 
insomnie şi cu putere digestivă excesivă. 

- Laptele de capră este dulce, astringent, uşor, rece, 
constipant, reduce hemoragia internă, diareea, epuizarea, 
tusea şi febra. 

- Laptele de oaie provoacă sughiţul şi dispneea, este 
fierbinte şi provoacă excesul Pitta şi Kapha. 

- Laptele uman este gras, promovează vitalitatea şi 
corpolenţa, cel mai potrivit consumului pentru ungerea 
ţesuturilor. 

- laurtul (laptele prins) este atrăgător, apetisant, afrodisiac, 
gras, promovează puterea, acreşte, fierbinte, reduce excesul 
Vata, este favorabil şi promovează corpolenţa. Este util în 
tratarea rinitei, diareei, frisoanelor, febrei intermitente, 
anorexiei, disuriei şi emacierii. Consumarea iaurtului este 
în general nepotrivită toamna, vara şi primăvara. El este 
dău-nător pentru cei care suferă de afecţiuni datorate 
tulburării sângelui, Pitta şi Kapha. Dacă timpul de 
închegare este lung produsul final este imperfect, astfel că 
iaurtul rezultat afectează toate cele trei funcţii vitale. 
laurtul perfect reduce Vata, iar caimacul gras al acestui 
iaurt promovează esenţa. laurtul poate fi consumat în 
timpul nopţii dacă este amestecat cu esenţă de unt şi zahăr, 
cu supă de fasole verde, miere sau agrişe, şi dacă nu este 
amestecat cu substanțe de natură fierbinte. Cei care 
consumă iaurt exagerat de mult şi continuu pot suferi de 
febră, hemoragie internă, erizipel, anemie, ameţeală şi 
icter sever. 

- Amestecul de apă cu lapte bătut este antiinflamator, 
este util în tratarea hemoroizilor, afecţiunilor intestinale şi 
abdominale, anorexiei, excesului de grăsime, palidităţii şi 
otrăvirii. 

- Untul proaspăt constipă, măreşte apetitul şi bună 
dispoziția. Este util în tratarea distensiei abdominale, 
hemoroizilor, paraliziei faciale şi anorexiei. 

- Esenţa de unt (de vacă) promovează memoria, 
inteligența, Focul digestiv, sămânţa, Esenţa corporală, 
Kapha şi țesuturile grase; reduce excesul Vata, Pitta, 
tratează otrăvirea şi nebunia, ftizia de tip Kapha, 
cronicizarea şi febra. Este cea mai bună dintre toate 
substanţele grase. Esenţa de unt din lapte de capră, de oaie 
şi cea de bivoliță sunt inferioare, având proprietăţi 
asemănătoare cu laptele din care sunt produse. 


Esenţa de unt veche 

Esenţa de unt păstrată zece ani este numită „veche”. 
Cea păstrată mai mult de zece ani este numită „extrem de 
veche”. 

Esenţa de unt veche este mai eficientă în prevenirea şi 
tratarea bolilor. Are un gust picant-amărui, un miros 
iritant, are o natură rece iar consistenţa şi aspectul seamănă 
cu lacul fluid. Tratează tulburările celor trei funcţii vitale, 
deoarece este pură distruge în special blocajele, distruge 
influenţele demonice, promovează intelectul şi este un 
excelent purgativ. 

Esenţa de unt veche de 100 de ani tratează cu succes 
orice boală, dar este recomandată în special pentru 
tulburările psihice. 

Dulciuri din zahăr şi miere 

- Sucul trestiei de zahăr este dulce, rece, laxativ, 
unguent, promovează corpolenţa şi afrodisiac. Sucul 
consumat prin mestecarea tulpinii proaspete agravează 
Kapha, iar sucul obţinut de la presa mecanică produce 
arsuri (datorită acidității). 


84 


Al. Husar Tezaur medical oriental 


- Zahărul din trestie de zahăr este unguent, afrodisiac şi 
benefic în caz de traumatism. 

- Toate felurile de zahăr sunt utile în caz de sete, 
hemoragie internă şi senzaţia de arsură. 

- Mierea: toate felurile de miere agravează Vata, sunt 
grele, reci, aspre, astringente, dulci, expectorante, reduc 
tulburările Sângelui, Pitta şi Kapha şi promovează unirea. 

- Mierea zaharisită este aspră, anti-emetică, anti- 
diareică şi expectorantă. 

Notă: mierea este utilă consumată în cantităţi mici 
datorită proprietăților ei - grea, aspră, astringentă şi rece. 
Ea este cel mai util agent pentru prepararea remediilor din 
plante, deoarece conţine o mare varietate de substanţe 
utile. Dacă este încălzită la peste 40°C, sau consumată de 
o persoană suferindă datorită Arşiţei, mierea devine otravă 
fatală deoarece se asociază cu deşeurile toxice din corp. 
Nu există nimic mai periculos decât deşeurile toxice 
provocate de mierea impropriu consumată. În cazul 
acumulării deşeurilor toxice sunt prescrise în general 
remedii fierbinţi, dar acestea intră în conflict cu toxinele 
agravate de miere. Acest conflict este atât de sever încât 
poate ucide rapid, ca şi otrava. 


Proprietăţile hranei dietetice 
Dintre toate peparatele culinare fiertura preparată din 
plante, legume, cereale şi din carne este considerată cea 
mai utilă hrană pentru sănătate. Fiertura, sau terciul sau 
supa consistentă este intens folosită încă din antichitate în 
scopul prevenirii îmbolnăvirii dar şi asociată cu alte 

mijloace specifice în tratarea bolilor, în special în recupe- 
rare şi convalescenţă. Medicina indiană descrie pe larg 
proprietăţile acestui remediu miraculos. lată în continuare o 


selecţie semnificativă: 
F 


- Fiertura fluidă: reduce foamea, setea, starea de rău, 
debilitatea, tulburările intestinale şi febra. Este diaforetică, 
măreşte pofta de mâncare, este carminativă şi laxativă. 
Fiertura fluidă preparat din orez prăjit alungă oboseala 
persoanelor cu vocea slabă; 

- Fiertura îngroşată: este săţioasă, constipantă şi 
uşoară ; 

- Fiertura apoasă: măreşte pofta de măncare, este 
carminativă, diaforetică şi curăţă traseele energetice. 
Întreţine puterea deoarece este uşoară şi datorită 
proprietăţii sale de creştere a apetitului la persoanele în 
convalescenţă. Fiertura apoasă preparată din orez prăjit 
linişteşte setea şi diareea, menţine stabilitatea fiziologică, 
este sănătoasă, măreşte pofta de mâncare, reduce senzaţia 
de arsură şi de leşin. 

Dacă este corect preparată ea este recomandată celor 
cu digestie înceată şi neregulată, copiilor, bătrânilor, 
femeilor şi persoanelor delicate. Fiertura apoasă la care se 
adaugă rodii acre şi se fiebe cu piper lung şi ghimbir 
reduce foamea şi setea şi este benefică pentru traseele 
energetice; 

- Făina din orez prăjit este astringentă-dulce, rece şi 
uşoară; 

- Orezul fiert preparat din grăunţe bine curățate, uscat, 
corect preparat şi cald, este uşor. Orezul fiert trebuie 
preparat din grăunţe prăjite dacă este folosit pentru a trata 
otrăvirea şi tulburările Kapha; 

- Felurile de orez preparat cu carne, ulei, esenţă de unt, 
măduvă şi fructe sunt consistente, săţioase, promovează 
puterea şi corpolenţa. Proprietăţi similare au şi felurile de 
orez gătit cu susan, lapte, fasole verde şi cu fasole neagră ; 

- Orezul fiert preparat din boabe necurăţate, nefiltrate 
bine şi incorect preparat este rece şi greu. 

Băuturi fermentate 

- Vinul (în general): consumat foarte cumpătat procură 
bună dispoziţie, îndrăzneală, energie, imaginaţie, satisfacție, 
corpolenţă şi putere; este hrănitor, înlătură teama, supărarea şi 
oboseala. Vinul vechi curăță Traseele, măreşte pofta de 
mâncare, procură uşurinţă şi desfătare. Vinul nou este mai 
greu şi provoacă excesul Funcţiilor vitale. 

- Oţetul: prin aplicare externă tratează senzaţia de arsură şi 
febră, iar prin administrare internă tratează tulburările 
Vata şi Kapha, măreşte apetitul, ameliorează constipaţia şi 
propulsează fecalele spre ieşire. 

Fructe 

- Struguri: alungă setea, senzația de arsură, febra, 
dispneea, hemoragia internă, traumatismul, epuizarea, 
tulburarea Vata-Pitta, răguşeala, alcoolismul, gura amară, 
uscarea gurii şi tusea, deoarece sunt dulci, onctuoşi, reci, 
afrodisiaci şi promovează corpolenţa. 

- Curmale: sunt dulci, promovează corpolenţa, afrodisiace, 
grele şi reci; sunt utile în tratarea epuizării, traumatismelor, 
senzaţiei de arsură şi tulburărilor Vata şi Pitta. 

- Nuca de Cocos: promovează corpolenţa, uleioasă, 
rece, tonică şi dulce. 

- Mango: fructul imatur cauzează hemoragie internă; 
fructele mature (în pârgă), agravează Pitta; fructul bine 
copt reduce excesul Vata şi promovează dezvoltarea 
mușchilor, esenței şi puterii 

- Portocala: dulce, acrişoară, suculentă, apetisantă, se 
digeră greu, reduce excesul Vata şi este grea. 

Fructele nepotrivite consumării: vechi, necoapte, 
afectate de insecte, animale, zăpadă, soare; crescute în 
locul şi la timpul nepotrivit, alterate. 

Plante condimentare 

- Ghimbir proaspăt: apetisant, condimentar, afrodisiac. 
Sucul de ghimbir este prescris în afecțiunile Vata, Kapha, 
ŞI în constipaţie. 

- Ridiche: dacă este tânără reduce excesul celor trei 
funcţii esenţiale Vata, Pitta şi Kapha; dar dacă este bătrână 
agravează excesul acestor funcții; dacă este prăjită în 
grăsime reduce excesul Vata; dacă este deshidratată reduce 
excesul Kapha şi Vata. 

- Ceapa: agravează Kapha, tratează Vata dar nu şi Pitta, 
este utilă în dietă, promovează puterea, este grea, 
afrodisiacă şi apetisantă. 

- Usturoiul: este unguent, fierbinte, afrodisiac, picant şi 
greu; combate paraziţii intestinali, afecțiunile cutanate şi 
distensia abdominală. 

Notă: când aceste plante sunt în formă uscată tratează 
tulburările funcțiilor Kapha şi Vata. 

Vegetale nepotrivite consumului: afectate de insecte, 
vânt, soare, uscate, vechi, nepotrivite cu sezonul, preparate 
fără grăsime şi fără a fi purificate. 

Alimente complementare preparării hranei 

- Uleiul de susan: dulce şi astringent, pătrunzător, 
fierbinte, este absorbit imediat, provoacă excesul Pitta şi 
Kapha, constipă, antidiuretic, cel mai bun dintre remediile 
ce reduc Vata; promovează puterea, intelectul şi pofta de 
mâncare. Este foarte util în prepararea remediilor folosite 
la tratarea bolilor. 

- Uleiul de muştar: picant, fierbinte, afectează Sângele 
şi Pitta, diminuează Kapha, sămânţa şi Vata; tratează 
pruritul şi urticaria. 

- Uleiul de linte: dulce, acru, reduce excesul Vata dar 
viciază Sângele şi Pitta. 

- Măduva şi untura: dulce, promovează corpolen-ţa, 
afrodisiac, tonic; natura rece sau fierbinte depinde de sursa 
animală. 

- Ghimbirul uscat: puţin unguent, măreşte pofta de 
mâncare, afrodisiac, fierbinte, reduce excesul Vata şi 
Kapha, este îndulcitor intern, gustos şi atrăgător. 

- Piperul lung verde: face să crească Kapha, este dulce, 
greu şi unguent. 

- Piperul lung uscat: reduce excesul Kapha şi Vata, este 
picant, fierbinte şi afrodisiac 

- Piperul negru: moderat de fierbinte, lipsit de calităţi 
afrodisiace, uşor, condimentar, măreşte pofta de mâncare, 
reduce excesul Kapha şi Vata datorită caracterului său 
extractiv şi absorbant 

- Asafoetida: reduce excesul Vata şi Kapha, uşurează 
constipaţia, este picantă, fierbinte, uşoară, antispastică 
intestinal, măreşte pofta de mâncare, ajută digestia, 
condimentară. 

- Sarea minerală: cea mai bună dintre săruri, con- 
dimentară, măreşte pofta de mâncare, afrodisiacă, 
promovează vederea, nu provoacă senzaţia de arsură, 
reduce excesul celor trei Funcţii vitale, este mai puţin 
dulceagă. 

- Toate felurile de sare: condimentare, digestive, 
laxative şi reduc excesul Vata. 

- Orezul aplatizat: promovează sănătatea, este greu şi 
trebuie consumat în cantități mici. 


Beneficiile substanţelor grase 

Tratamentul cu grăsimi distruge excesul Vata, înmoaie 
țesuturile şi îndepărtează retenţia deşeurilor. Dintre 
substanţele grase vegetale cel mai util este uleiul de susan. 

Substanțele grase obţinute de la animale sunt laptele, 
untul, esenţa de unt, iaurtul, carnea grasă, untura şi 
măduva oaselor, dintre acestea cele mai utile sunt esenţa 
de unt şi grăsimea de castor. 

- uleiul de susan promovează puterea şi ungerea 
ţesuturilor ; 

- grăsimea de castor este cea mai utilă pentru curăţarea 
corpului de reziduuri, fiind picantă, fierbinte, grea şi 
reduce excesul Vata şi Kapha. În asociere cu substanţe 
astringente, dulci şi amare este utilă în reducerea excesului 
Pitta; 

- esenţa de unt este cea mai utilă substanță grasă 
polivalentă. Datorită continuității proprietăților de rafinare 
ea poate să ungă eficient țesuturile în profunzime. 

Cele mai bune 4 substanţe unguente: 
Esenţa de unt, Uleiul vegetal, Untura şi Măduva. 

- Esenţa de unt reduce excesul Pitta şi Vata; este 
benefică pentru Fluidul corporal, Sămânţă şi Esenţa 
corporală. Este răcoritoare, înmoaie țesuturile şi îmbună- 
tățeşte vocea şi aspectul fizic. Ea nu trebuie consumată în 
cazul excesului de Pitta dacă este asociat şi cu deşeuri 
toxice deoarece produce icter, inconştienţă sau chiar deces. 
Sezonul în care esenţa de unt are eficienţa maximă este 
toamna. 

- Uleiul vegetal reduce excesul Vata, dar nu agravează 
Kapha. Promovează puterea, este benefic pentru piele; 
dacă este fierbinte procură stabilitate; curăţă pasajele 
genitale feminine. Sezonul în care uleiul are eficiența 
maximă este la începutul ploilor de vară. 

- Untura ajută la creşterea virilității, este utilă pentru cei 
care fac eforturi fizice deosebite. Sezonul în care untura 
are eficiența maximă este primăvara. 

- Măduva promovează puterea, Sămânţa, Fluidul corporal, 
Kapha, întreţine țesuturile grase şi măduva proprie. Măreşte 
rezistenţa oaselor şi este utilă pentru ungere. Sezonul în care 
măduva are eficienţa maximă este primăvara. 


Reguli dietetice generale 
- Când te hrăneşti renunţă la orice alte preocu- 
pări; 
- pregăteşte-te să mănânci numai după ce hrana 

anterioară a fost digerată, iar intestinele şi 
vezica au fost golite; 

- amână hrănirea dacă nu eşti bine dispus sau nu 

poţi să fii atent la ce, cât şi cum mănânci; 

- nu consuma hrana de care nu eşti sigur că este 

proaspătă, curată, bine gătită şi că nu conţine 
alimente cu calităţi antagoniste (de exemplu 
esenţa de unt asociată cu miere în cantităţi 
egale). 

Calitățile alimentelor care produc deşeuri toxice: grele, 
aspre, reci, uscate, neplăcute, feculente, arzătoare, impure, 
antagoniste, consumate la timpul nepotrivit sau fiind afectat 
de emoţii (pasiune, mânie, lăcomie, confuzie, invidie, 
timiditate, supărare, orgoliu, agitație şi teamă). 

Reguli dietetice 

Hrana trebuie consumată: 

- caldă deoarece astfel stimulează Focul digestiv, este 
digerată rapid, reduce formarea gazelor, reduce mucusul; 

- grasă pentru că are gust bun, stimulează Focul digestiv, 
este digerată rapid, reduce formarea gazelor, dezvoltă corpul, 
fortifică organele de simţ, măreşte puterea, produce strălucirea 
pielii; 

- în cantitate potrivită deoarece astfel nu tulbură Funcţiile 
Vitale, promovează viaţa lungă, asigură evacuarea uşoară, nu 
tulbură Focul digestiv, digestia se realizează fără disconfort; 

- după digerarea hranei anterioare căci astfel Funcţiile 
Vitale nu sunt tulburate, Focul digestiv este stimulat, creşte 
apetitul, circulaţia în Trasee este liberă, nu există eructaţii 
fetide, Inima este normală, gazele, fecalele şi urina sunt 
eliminate cu uşurinţă, hrana consumată promovează doar 

desfăşurarea vieţii fără să afecteze nici un ţesut sau organ. 
(dacă dimpotrivă, se mănâncă în timpul digestiei, hrana nou 
consumată se amestecă cu produsele prânzului anterior şi 
viciază rapid toate Funcţiile vitale); 

- cu alimente compatibile ca eficienţă pentru a evita 
antagonismul acestora; 

- în locuri şi cu accesorii favorabile; cel care mănâncă 
astfel nu este întrerupt de tulburări emoționale; 

- fără grabă ca să nu te poţi îneca, să nu apară depresia 
şi hrana să fie aşezată la locul ei. Aceasta permite 
detectarea defectelor alimentelor (nepotrivite pentru tipul 
constituțional, sau dacă sunt alterate) iar meritele hranei 
sunt sigure; 

- nu prea încet deoarece mâncând prea încet, nu se 
obține satisfacția, se consumă prea multă hrană, alimentele 
se răcesc şi sunt digerate neregulat; 

- în linişte, cu atenţie, fără conversaţie deoarece astfel 
înlătură aceleaşi defecte ca şi mâncatul fără grabă. 


Alimentele care afectează Traseele energetice şi sunt 
neplăcute nu trebuie consumate în nici un caz. Chiar hrana 
sănătoasă şi consumată în cantitatea potrivită nu este bine 
digerată dacă omul este cuprins de nelinişte, supărare, 
teamă şi mânie, dacă are o poziţie incomodă sau dacă este 
nedormit. 

Hrana sau orice alt lucru plăcut dar nesănătos şi care 
are consecinţe nedorite nu trebuie folosit din lipsă de grijă 
sau din ignoranță. 

Cantitatea hranei consumate 


Cantitatea alimentelor şi băuturilor consumate la o 
masă trebuie adaptată la constituţia fizică şi la puterea de 
digerare individuală. Stomacul poate fi umplut o treime cu 
alimente, o treime cu lichide, iar ultima treime trebuie 
lăsată liberă pentru gaze şi mişcarea liberă a stomacului. 

Orice cantitate de mâncare consumată la o masă care 
este digerată în timpul potrivit fără a tulbura starea 
normală poate fi considerată cantitate potrivită. 

Alimentele grele trebuie consumate doar la o treime, 
până la jumătate din limita de saturație normală. 
Alimentele uşoare pot fi consumate la o masă până la 
această limită. Totuşi limita normală de saturație depinde 
de puterea Focului digestiv. 

Efectele hranei consumată în cantitate potrivită: lipsa 
obstrucţiei la inimă, a durerilor în hipocondru, a senzaţiei 
de greutate în abdomen, saturaţia organelor de simţ, 
încetarea senzaţiei de foame şi sete, uşurinţă în menţinerea 
poziţiei în picioare, aşezat, culcat, în mişcări, în respiraţie, 
râs şi conversaţie, digestie uşoară după amiaza şi 
dimineaţa, promovarea puterii, înfăţişării şi a dezvoltării 
fizice. Astfel omul se simte bine şi nu are nici o problemă 
de sănătate. 

Efectele hranei consumată în cantitate nepotrivită 

- Insuficientă: provoacă reducerea puterii şi a dezvoltării, 
înfăţişare fizică deteriorată, senzaţie de foame constantă, 
eructaţii, dăunează duratei vieții, virilităţii şi rezistenţei la 
atacurile factorilor patogeni, afectează corpul, esenţa 

țesuturilor, mintea, intelectul şi organele de simţ, alungă 
bunăstarea şi cauzează multe tulburări ale funcţiei Vata. 

- Excesivă: când hrana solidă este consumată împreună 
cu băuturi dincolo de limita saturaţiei atunci funcţiile 
vitale legate de digestie sunt presate exagerat de către 
cantitatea prea mare de alimente. Astfel cele trei Funcţii 
vitale sunt viciate simultan şi deşeurile toxice produse se 
acumulează în anumite părţi ale abdomenului. Aici ele pot 
provoca diferite simptome cum sunt: distensie abdominală, 
vomă sau diaree; 

- Afectarea funcţiei Vata produce colici dureroase, 
duritate abdominală, dureri în corp, uscarea gurii, ameţeală, 
leşin, dereglarea digestiei, înţepenirea spatelui, şalelor şi 
lombelor, contractură şi spasm în vasele sanguine. 

- Afectarea funcţiei Pitta produce febră, diaree, arşiţă 
internă, sete, narcoză, ameţeală şi delir. 

- Afectarea funcției Kapha produce vomare, anorexie, 
indigestie, febră cu răceală, moleşeală şi greutate în corp. 

Produsele alimentare sunt uşoare sau grele, după cum 
predomină în ele proprietăţile elementelor Aer şi Foc, sau 
respectiv proprietăţile elementelor Pământ şi Apă. Astfel 
produsele uşoare stimulează digestia şi chiar dacă sunt 
consumate până la limita saturaţiei ele produc tulburări 
minore. Produsele grele sunt prin natura lor opuse Focului 
digestiv, de aceea ele nu stimulează digestia. Dacă sunt 
consumate până la limita saturaţiei ele produc tulburări 
considerabile. Excepţie fac persoanele care au o activitate 
fizică intensă şi au Focul digestiv puternic; chiar dacă vor 
consuma alimente grele până la limita saturaţiei ele nu vor 
fi afectate de tulburări provocate de exces alimentar. 

Astfel cantitatea de alimente la o masă care va produce 
tulburări este determinată de puterea digestivă a persoanei 
în cauză. Totuşi este recomandabil să nu se consume 
nimic excesiv chiar şi în cazul produselor uşoare pentru a 
nu afecta puterea Focului digestiv. 


Alimente grele şi alimente uşoare 

Deosebirea dintre alimentele uşoare şi cele grele trebuie 
luată în considerare în particular în cazul persoanelor 
slabe, inactive, suferinde, delicate şi a celor obişnuite cu o 
viaţă confortabilă. Pentru persoanele foarte active, cu o 
putere digestivă foarte bună, care consumă des hrană 
consistentă şi au un abdomen proeminent, această deosebire 
nu este atât de importantă. 

- Alimente uşoare: orez, legume boabe, fasole verde, 
fructe, orz, zarzavaturi (frunze, flori,), esenţa de unt, făina 
de grâu prăjită, carnea animalelor deşertice sau născute în 
deşert, active, femele, de talie mică, sau animale care 
consumă hrană uşoară, prepeliţa şi potârnichea; cereale 
vechi (de cel puţin un an), Alimente consumate în 
cantitate mică; sarea şi alimentele în care predomină 
elementele Foc şi Aer. 

- Alimente grele: grâu, cereale noi, lactate, carnea de 
animale domestice, sedentare, şi de baltă, sau animale 
născute în zone umede, sau animale care mănâncă 
alimente grele, porcul, bivolul, carnea de animal mascul şi 
de animale de talie mare, fasolea neagră, susanul şi untul 
de nucă, zahărul. Alimente consumate în cantitate prea 
mare: făină, trestie de zahăr, susan. Alimente în care 
predomină elementele Pământ şi Apă. 

- Alimente care nu stimulează digestia, şi care dacă sunt 
consumate până la limita saturaţiei provoacă afecțiuni 
considerabile: orez aplatizat, carne uscată, vegetale uscate, 
tije de lotus, brânză, peşte, iaurt. 

Prin modul de preparare alimentele grele pot deveni 
uşoare şi viceversa. Alimentele devin mai uşoare dacă 
sunt preparate prin coacere sau prăjire; acest mod de 
preparare stimulează digestia. Un aliment greu devine uşor 
dacă este prăjit, iar făina de cereale coaptă (uşoară) devine 
grea dacă este preparată prin fierbere în găluşte. 

Alimente grele ce trebuie consumate moderat: la 
sfârşitul mesei nu trebuie consumate preparate grele din 
făină, orez şi orez aplatizat. Chiar cel flămând trebuie să 
consume aceste produse în cantitate moderată. 

Carnea uscată, vegetalele uscate, rădăcinoasele şi 
tulpinile nu trebuie consumate constant datorită greutăţii 
lor naturale. Produsele lactate, carnea de porc, de bivol, de 
peşte, iaurtul şi fasolea neagră nu trebuie consumate 
constant. Carnea animalelor emaciate nu trebuie consumată. 

Carnea provenită din partea anterioară a corpului 
animalului este mai grea decât cea din partea posterioară; 
iar carnea viscerelor este mai grea decât cea a trunchiului 
şi a membrelor. 

Consumul de alimente uşoare în cantitate prea mare le 
face greu de digerat. 

Consumul de alimente grele în cantităţi foarte mici le 
face uşor de digerat. 

Alimentele care pot fi consumate zilnic în cantităţi 
normale: orez, legume boabe, sare brută, fructe, orz, apă, 
esenţă de unt şi miere. 

Acţiunile unor alimente obişnuite 


Prin natura lor: apa înmoaie, sarea provoacă scurgere, 
substanţele alcaline ajută digestia, mierea unifică, esenţa 
de unt lubrifiază, laptele vitalizează, carnea promovează 
corpolența, supa de carne hrăneşte, vinul deteriorează, 
preparatele fermentate emaciază, iaurtul provoacă umflare, 
pasta de susan cauzează o stare de rău, fasolea neagră 
produce abundența fecalelor, 

Relaţia dintre Gusturi şi Funcţiile Vitale 

- Gusturile picant, amar şi astringent provoacă excesul 
funcţiei Vata, iar dulce, acru şi sărat reduc excesul funcţiei 
Vata. 

- Gusturile acru, sărat şi picant provoacă excesul 
funcţiei Pitta, iar dulce, amar şi astringent reduc excesul 
funcției Pitta. 

- Gusturile dulce, acru şi sărat provoacă excesul funcției 
Kapha, iar picant, amar şi astringent reduc excesul funcţiei 
Kapha. 

Acţiunile unor gusturi obişnuite: 

- alcalin afectează vederea şi sămânţa; 

- acru agravează cel mai mult Pitta, cu excepţia 

rodiilor şi agrişelor; 

- dulce agravează cel mai mult Kapha, cu excep- 

ţia mierii, orezului vechi, orzului şi grâului; 

- amar agravează cel mai mult Vata şi nu este 

afrodisiac; 

- picant agravează cel mai mult Vata şi nu este 

afrodisiac, cu excepţia piperului lung şi ghimbi- 
rului. 

În cazul “conjuncţiei dintre Gusturi şi Funcţiile vitale”, 
Gusturile agravează acele Funcţii vitale cu care sunt 
asemănătoare sau cel mai asemănătoare în proprietăți iar 
prin consum regulat pacifică acele Funcţii cu care sunt 
contrare sau cel mai opuse în proprietăți. 

Influenţa unor ingrediente 
asupra Funcţiilor vitale 

- Uleiul vegetal are următoarele proprietăţi: unguent, 
fierbinte şi greu. De aceea prin consum regulat reduce 
funcţia Vata, care are proprietăţi opuse fiind aspră, rece, şi 
uşoară. Atunci când contrariile se întâlnesc cel mai 
puternic îl supune pe cel mai slab, de aceea consumul 
regulat de ulei reduce Vata. 

- În acelaşi fel Esenţa de unt care este dulce, rece, şi 
moale reduce funcţia Pitta, deoarece aceasta este fierbinte, 
aspră şi nu este dulce, 

- Mierea reduce Kapha dacă este consumată regulat 
pentru că este aspră, sicativă şi astringentă iar Kapha este 
unguentă, moale şi dulce. 

Orice altă substanţă care are proprietăți opuse funcțiilor 
Vata, Pitta şi Kapha, va reduce excesul acestora dacă este 
consumată regulat. 


Gustul, Natura şi Proprietăţile Alimentelor 
Principale 
- Orez: dulce, rece; are puţină Vata, produce fecale 
reduse şi formate; este gras, promovează corpolenţa, 
sămânţa şi este diuretic. Orezul roşu este cel mai bun tip 
de orez; reduce setea şi ajută toate cele trei Funcţii vitale; 

- Orz: dulce, aspru, rece, mediu-uşor. Produce flatus şi 
fecale abundente, promovează stabilitatea, uşor astringent, 
tonic şi tratează tulburările Kapha; 

- Grâu: dulce, rece. Promovează coeziunea, tratează 
Vata, vitalizează, promovează corpolenţa, afrodisiac, gras, 
stabilizator, greu; 

- Cereale şi Legume: aspre, grele. Cerealele trebuie 
folosite după un an. Cele vechi sunt cele mai aspre. Cele 
noi sunt cele mai grele. Cele care se recoltează mai 
devreme sunt mai uşoare; 

- Linte, mazăre şi arahide: uşoare, reci, dulci, puţin 
astringente, toate aspresc, benefice pentru Pitta şi Kapha şi 
utile ca boabe şi terci/pastă. Dintre ele lintea constipă iar 
arahidele provoacă puternic excesul Vata; 

- Fasolea verde (mung): astringentă, dulce, rece Tratează 
Kapha şi Pitta. Cea mai bună dintre legumele boabe; 

- Fasolea neagră: dulce, grea, afrodisiacă, tratează excelent 
Vata, grasă, fierbinte, promovează puterea, cauzează fecale 
abundente, creşte potenţa sexuală. 

- Zarzavaturi diverse (rădăcini, tulpini): dulci, reci, grele. 
Reduc puterea şi aspresc. Se pot consuma cu grăsimi de către 
persoane puternice. 

Prepararea corectă a legumelor: decojite şi coapte 
corect, sunt digerate uşor. 


Cele mai sănătoase alimente 
- Cereale cu spic: orez 
- Leguminoase: fasole verde (mung) 
- Sare: minerală brută 
- Carne: de antilopă (căprior) 

- Carne de pasăre: prepeliță 
- Esenţă de unt: din lapte de vacă 
- Lapte: de vacă 
- Ulei vegetal: din susan 
- Grăsime de animale de baltă: 
de porc 
- Grăsime de păsări acvatice: 
de gâscă 
- Grăsime de păsări terestre: 
de găină 
- Grăsime de rumegătoare: de capră 
- Tuberculi: ghimbir 
- Fructe: struguri 
- Zahăr: din trestie 


Proprietăţi şi Beneficii 
ale Alimentelor din Carne 

- Capră: nu prea rece, nu prea grea, nu prea grasă; nu 
viciază funcţiile vitale, datorită similarităţii cu țesuturile 
umane promovează corpolenţa şi nu blochează Traseele. 

- Oaie: promovează corpolenţa. 

- Păun: foarte benefică pentru vedere, auz, voce, 
intelect, foc digestiv, vârstă şi aspect fizic; este tonic, 
reduce excesul Vata şi promovează muşchii şi esenţa. 

- Gâscă: dulce, grea, fierbinte, unguentă, promovează 
vocea, aspectul fizic, puterea şi corpolenţa, dezvoltă 
Esenţa şi reduce excesul Vata. 

- Cocoş: unguent, fierbinte afrodisiac, promovează 
corpolenţa, întăreşte vocea, tonică, reduce excesul Vata şi 
este diaforetică. 

- Potârniche: dulce, grea, fierbinte; dacă trăieşte în zone 
puţin aride sau mlăştinoase, reduce excesul celor trei 
funcţii esenţiale, în special excesul Vata. 

- Potârnichea gri: dulce, rece, uşoară; este ale sângelui 
şi cele cu funcţia Vata redusă. 

- Iepure: astringentă, fluidă, aspră, rece, uşoară; utilă în 
tratarea afectării celor trei funcţii, cu funcţia Vata redusă. 

- Porc: grea, unguentă, promovează corpolenţa, 
afrodisiacă, reduce oboseala şi excesul Vata, promovează 
puterea, pofta de mâncare şi sudoraţia. 

- Vită: Folositoare în excesul Vata, rinită cronică, febre 
intermitente, tuse uscată, oboseală, foc digestiv excesiv şi 
epuizare musculară. 

- Peşte: dulce, grea, fierbinte, unguentă; tonică, 
promovează corpolenţa, reduce excesul Vata, afrodisiacă. 

- Ouă: dulci, tratează diminuarea esenței, tusea, boala 
inimii şi traumatismele; nu provoacă senzaţie de arsură şi 
promovează puterea imediat. 

- Beneficiile supei de carne: hrănitoare şi nectar pentru 
inima celor suferind de ftizie, în timpul convalescenţei, 
pentru cei emaciaţi, pentru cei cu esența diminuată şi 
dornici să aibă putere şi aspect fizic plăcut. Când este 
preparată corect tratează toate bolile. Promovează vocea, 
puterea adecvată vârstei, inteligenţa şi organele de simţ. 
Cei care obişnuiesc să facă efort fizic şi au o viaţă intensă 
nu se îmbolnăvesc dacă vor consuma regulat şi supă de 
carne. 

Nu trebuie consumată carnea animalelor moarte 
natural, de bătrâneţe sau epuizare, care sunt emaciate, prea 

grase, bătrâne, prea tinere, otrăvite, neduse la câmp la 
păscut, muşcate de şerpi sau alte animale veninoase. 
Categorii de carne 

- Cornute rumegătoare: vită, oaie, capră au carnea grea 
şi fierbinte 

- Animale din terenuri umede: căprioară, porc, bivol; 
peşti, reptile, păsări şi mamifere acvatice au carnea grea, 
fierbinte şi dulce. 

Toate categoriile de carne reduc excesul Vata, provoacă 
excesul Kapha şi Pitta; sunt folositoare celor cu activitate 
fizică regulată şi care au forță digestivă puternică. 

Băuturi servite după mâncare 

Băuturile consumate după mâncare satură, hrănesc, 
produc energie, dezvoltă corpolenţa, aduc împlinirea fizică, 
ajută la digerarea hranei, produc înmuierea, ungerea şi 
ajută la transformarea uşoară şi absorbţia rapidă a 
alimentelor. Consumul cu măsură a acestor băuturi sănătoase 
promovează viaţa lungă şi sănătatea. 

Băuturile consumate după mâncare trebuie să aibă 
proprietăţi opuse alimentelor dar asemănătoare cu proprietăţile 
funcţiilor esenţiale. Astfel după o mâncare din carne de 
pasăre cu sos şi cartofi se poate consuma vin, sau apă cu 
miere sau apă caldă. După carne cu varză se poate consuma 
supă de carne, sau lapte, sau o băutură dulce, unguentă. 

În cazul anumitor tulburări sunt utile aceste băuturi 
servite după mâncare: 

dacă Vata este în exces - băuturi grase şi 

fierbinţi; 

dacă Pitta este în exces - băuturi dulci şi reci; 

dacă Kapha este în exces - băuturi aspre şi 

fierbinţi. 

- În caz de epuizare trebuie consumată ca băutură după 
mâncare supă de carne; 

- pentru cei slăbiţi prin post, prin mers exagerat pe Jos, 
vorbire exagerată, abuz sexual, expunere exagerată la 
vânt, soare şi după tratamente de evacuare laptele este cel 
mai potrivit; 

- pentru persoane slabe şi firave, pentru refacerea 
corpolenţei este recomandat vinul; 

- pentru tratarea obezității este recomandată mierea cu 
apă; 

- pentru tratarea slăbirii vocii este recomandat uleiul; 

- în caz de poftă de mâncare scăzută, insomnie datorată 
somnolenţei, anxietate, teamă şi epuizare, în special celor 
obişnuiţi cu consumul de vin şi carne este recomandat 
vinul 

Notă: cei afectaţi de tulburări Vata în partea superioară 
a corpului, suferind de sughiţ, dispnee şi tuse; cântăreți şi 
actori sau cei cu răni la piept nu trebuie să bea apă după 
mâncare deoarece ea va staţiona în zona gâtului şi a 
pieptului şi va împiedica circulaţia normală a alimentelor 
şi va produce mai multe tulburări. 

Concluzie: 

1) Băutura utilă după mâncare trebuie să echilibreze 

calităţile hranei, şi să nu 
agraveze starea Funcţiilor vitale sau o stare deja 
dezechilibrată. 

2) Băutura utilă după mâncare ajută şi la digestie. 

Antagonismul alimentelor 


Substanțele contrare ţesuturilor corpului se comportă în 
opoziție cu acestea. Acest antagonism se referă la 
proprietăţile substanţelor, combinaţiile, procesarea, locul, 
timpul, dozajul etc. sau la compoziţia naturală. De 
exemplu consumarea cărnii de peşte cu lapte este o 
combinaţie care provoacă obstrucţia severă a traseelor, 
deoarece laptele are o natură rece iar peştele are o natură 
fierbinte. Datorită conflictului dintre aceste proprietăţi este 
viciat sângele care la rândul lui provoacă obstrucția 
traseelor. 

Consumarea alimentelor antagoniste poate provoca 
impotenţă, orbire, erizipel, ascite, pustule, demenţă, fistule 
anale, leşin, comă alcoolică, timpanită, spasm esofagian, 
anemie, intoxicație datorată acumulării deşeurilor toxice, 
leucoderma, lepră, edema, aciditate gastrică, febră, rinită, 
şi chiar decesul. 

Afecțiunile provocate de antagonismul alimentelor sunt 
minore sau anulate dacă acestea sunt consumate în 
cantități mici, dacă puterea digestivă este mai mare decât 
normal, dar şi la persoanele tinere, cu constituție puternică, 
foarte active fizic, sau dacă, preventiv se administrează 
substanţe unguente. 

Alimente antagoniste: 

- Lapte ~ peşte: provoacă obstrucţie a traseelor. Potenţa 
contradictorie cauzează vicierea sângelui; 

- lapte ~ toate substanţele acre, toate fructele (cu 
excepţia celor dulci pure, cum sunt curmalele): sunt 
antagoniste; 

- carne de animal domestic, de baltă sau acvatic ~ 
miere, susan, zahăr din trestie, lapte, fasole neagră, ridichi, 
tulpină de lotus, cereale germinate: pot cauza surzenie, 
orbire, tremurături, frig, voce indistinctă, voce nazală sau 
deces; 

- miere fierbinte ~ consumată de o persoană afectată de 
Arşiţă: provoacă moartea; 

- miere ~ în cantitate egală cu esenţă de unt, sau cu apă 
în cantitate egală; sau cu seminţe de lotus în orice cantitate, 
sau urmată de apă fierbinte în orice cantitate: sunt 
antagoniste. 

Alte forme de antagonism în legătură cu hrana 

- alimentul nu este sănătos doar pentru o anumită 
persoană; 

- alimentele cu proprietăți asemănătoare zonei 
geografice sunt antagoniste (în zonele aride alimentele 
aspre şi uscate iar în zonele umede alimentele grase şi 
reci); 

- alimentele cu proprietăți asemănătoare anotimpului 
sunt antagoniste (alimentele aspre şi reci consumate iarna, 
sau cele picante şi fierbinți consumate vara); 

- mierea şi esenţa de unt consumate la aceeaşi masă în 
proporţii egale sunt antagoniste; 

- alimentele cu proprietăți opuse celor cu care este 
obişnuită o persoană (alimente dulci, reci, etc. consumate 
de cel care este obişnuit doar cu alimente iuți, fierbinți 
etc); 

- alimente comestibile care pot deveni toxice datorită 
modului de preparare; 

- când sunt consumate alimente cu efect de răcire 
combinate cu alimente încălzitoare provoacâ tulburări 
datorită antagonismului; 

- alimentele care viciază Vata sunt antagoniste pentru 
cei care fac efort fizic exagerat şi excese sexuale; 
alimentele care viciază Kapha sunt antagoniste pentru cei 
somnolenţi şi inactivi fizic; 

- alimentele consumate înaintea digerării hranei 
anterioare, sau în silă, fără poftă de mâncare, sau când 
foamea este excesivă provoacă reacţii antagoniste; 

- consumarea unor alimente indicate împreună cu alte 
alimente contraindicate provoacă reacţii antagoniste (dacă 
se consumă alimente de natură fierbinte după carne de 
porc, sau alimente de natură rece după esenţă de unt); 

- alimentele sunt gătite la foc necorespunzător, prea 
moale sau prea puternic, şi astfel hrana este insuficient 
preparată sau arsă; 

- alimentele acre (fructe) combinate cu lapte sunt 
antagoniste; 

- alimentele consumate chiar dacă nu sunt plăcute la 
gust creează antagonism; 

- alimentele al căror gust nu este maturat, este supra 
maturat sau este distrus provoacă antagonism; 

- dacă hrana nu este consumată în intimitate poate 
provoca reacții antagoniste. 


Metode pentru întreţinerea sănătăţii 
copiilor, adulţilor şi bătrânilor 
Dacă apar schimbări bruşte, intense şi de lungă durată 
în domeniul condiţiilor de mediu, climatice şi sociale, 

hrana sănătoasă şi regimul de viaţă corect nu sunt 
suficiente pentru prevenirea îmbolnăvirii. În mod normal 
tinerii se adaptează cu uşurinţă la condiţii de viaţă şi de 
mediu schimbătoare şi chiar grele. Adulții se pot adapta 
în timp mai îndelungat şi cu riscul apariției unor afecţiuni 
acute, deci trecătoare dacă sunt tratate la timp şi corect. 
Copii şi bătrânii se adaptează greu la astfel de condiţii şi 
de obicei sunt afectaţi de boli cronice, dificil de tratat. 
Copii mici având o capacitate de apărare mai redusă 
decât normal datorită  subdezvoltării sistemelor de 
apărare sunt mai sensibili la schimbările prea rapide şi 
prea intense ale mediului de viaţă. Capacitatea de 
adaptare şi de apărare a bătrânilor este în scădere 
progresivă şi de aceea sunt mai expuşi la afecțiuni în 
aceleaşi situaţii. Din aceste motive ştiinţa medicală 
orientală recomandă metode şi mijloace pentru 
întreţinerea sănătăţii specifice fiecărei categorii de vârstă 
şi în plus o atenţie specială este acordată femeilor care 
prin constituţia şi menirea lor sunt mai delicate şi deseori 
mai expuse riscurilor de îmbolnăvire. 

Principalele metode eficiente şi accesibile recoman- 
date de către Știința medicală orientală pentru între- 
ținerea sănătăţii sunt: masajul şi auto-masajul, Hatha 
Yoga şi Cultivarea Qiului (Qi Gong). 

În India ca şi în China masajul şi auto-masajul 
corpului este recomandat şi practicat pe baza ştiinţei 
medicale antice, cu rezultate excelente pentru toate 
categoriile de vârstă şi sex. Datorită complexităţii 
diverselor forme de masaj şi auto-masaj ele se pot învăţa 
şi practica corect doar sub îndrumarea specialiştilor. Cele 

mai eficiente metode de masaj şi auto-masaj sunt cele 
practicate în China, numite Tui Na şi An Mo. 

Hatha Yoga este o metodă practică indiană de 
întreținere a sănătăţii recomandată în special adulţilor cu 
o activitate intelectuală intensă, dar forme adaptate 
vârstei pot fi practicate şi de bătrâni. Şi această metodă 
este deosebit de complexă şi poate fi practicată doar sub 
îndrumarea unui specialist. 

Cultivarea Qiului practicată de milenii în China s-a 
dezvoltat în forme foarte diverse şi este asemănătoare în 
multe privințe cu Hatha Yoga. Dintre cele mai accesibile 
forme de Qi Gong, metoda Lian Gong (cultivarea 
sănătăţii prin mişcare) este cea mai utilă şi eficientă 
pentru întreținerea sănătăţii tuturor categoriilor de vârstă 
şi sex dar şi în cazul persoanelor cu constituţii individuale 
delicate. Această metodă poate fi învățată cu uşurinţă 
Chiar şi de către copii şi poate fi practicată şi de bătrâni, 
atât pentru întreţinerea stării de sănătate cât şi pentru 
tratarea unor afecţiuni comune, bineînțeles sub îndrumarea 
unui specialist. Complexul de mişcări Lian Gong poate fi 
găsit uşor pe Internet dar recomandabil este totuşi să fie 
învățat şi practicat sub îndrumarea directă a 
specialiştilor. 

vey 
F 
Recomandare concisă 
pentru menținerea sănătății 

Folosirea corectă a acțiunilor şi a preparatelor alimentare, 
contrar proprietăților locale, a timpului şi a sinelui; evitarea 
folosirii excesive, pervertite şi negative a timpului, intelectului 
şi a obiectelor simţurilor, renunţarea la reprimarea necesităților 
naturale şi evitarea supra-efortului; acesta este pe scurt codul de 
comportare corectă pentru cei sănătoşi în scopul menţinerii 
echilibrului. 


Metode pentru evitarea îmbolnăvirii 

Cele trei dorinţe nobile: viaţă, bunăstare, şi eliberare de 
suferință completă şi definitivă (încetarea renaşterilor). 

Dorinţa de viaţă este prima ce trebuie îndeplinită 
deoarece o dată cu încetarea vieţii bunăstarea dispare, iar 
efortul pentru eliberare nu mai este posibil. Pentru păstrarea 
vieții trebuie cunoscut şi respectat modul de viaţă corect. 

Îmbolnăvirea poate fi prevenită prin cunoaşterea şi 
respectarea metodelor corecte. Respectarea acestora şi 
menţinerea puterii vitale asigură longevitatea. 

Bunăstarea materială este importantă pentru păstrarea 
vieţii şi a sănătăţii, dar poate fi un obstacol pentru efortul 
eliberării complete şi definitive de suferinţă. Bunăstarea 
adevărată se obţine doar practicând o meserie curată, 
cinstită şi care nu provoacă nici un rău nimănui. 

Metodele pentru eliberarea completă şi definitivă de 
suferinţă pot fi cunoscute de la cei înţelepţi, iar prin efort 

personal continuu orice om poate să obţină fericirea 
nelimitată, Nirvana. 


Rolul Somnului în Prevenirea Imbolnăvirii 


Medicina orientală acordă o atenţie deosebită som- 
nului, considerând că are o importanţă egală cu dieta 
sănătoasă în prevenirea îmbolnăvirii dar şi în sprijinirea 
procesului de vindecare şi recuperare după boală. 
Medicina antică indiană prezintă succint importanța 
somnului în acest domeniu: 

Cei care sunt slăbiţi datorită cântatului, cititului, băuturii, 
exceselor sexuale, terapiei de evacuare, ridicării greutăților şi 
mersului pe jos; având indigestie, sunt răniţi, epuizați, bătrâni, 
copii şi femei; suferind de sete, diaree, colici dureroase, 
dispnee şi sughiţ;, sunt slabi, traumatizaţi şi cu mintea rătăcită, 
epuizați de călătorii, nopţi nedormite şi de mânie, supărare şi 
teamă şi sunt obişnuiţi cu somnul în timpul zilei trebuie să 
doarmă ori de câte ori simt nevoia. Astfel ei îşi recapătă 
echilibrul fizic şi puterea iar Kapha le hrăneşte corpul şi viaţa 
lor se stabilizează. 

În sezonul cald, vara, datorită asprimii provocată de ploile 
torențiale, agravării Vata şi a nopţilor foarte scurte, se 
recomandă şi somnul în timpul zilei. 

Contraindicaţii pentru somnul diurn: 

Dormitul în timpul zilei în alte sezoane decât vara, 
provoacă vicierea funcțiilor Kapha şi Pitta, de aceea nu 
este indicat somnul diurn în aceste anotimpuri. 

Persoanele obeze, cei care consumă regulat ali-mente 
bogate în grăsimi, care au abundență de Kapha, tulburări 
de tipul Kapha şi suferind de otrăviri latente nu trebuie să 
doarmă niciodată în timpul zilei. 

Tulburări cauzate de somnul diurn contraindicat 

Cloroză, cefalalgie, senzaţie de frig, greutate şi durere 
în corp, pierderea poftei de mâncare şi slăbirea digestiei, 
tulburări cardiace, edem, anorexie, greață, rinită, migrenă, 
urticarie, pustule, inflamații, prurit, somnolenţă, tuse, 
tulburări  farigo-laringiene, tulburări de memorie şi 
gândire, obstrucţia traseelor, febră, slăbirea organelor de 
simţ, intensificarea efectelor otrăvirii, toate acestea pot 
apare datorită practicării nesănătoase a somnului în timpul 
zilei. 

Efecte ale excesului sau reducerii somnului 

Lipsa somnului nocturn (veghea nocturnă) aspreşte, în 
timp ce somnul diurn înmoaie. Lipsa de mişcare nu 
aspreşte în timp ce mişcarea fizică nu obstrucţionează 
(inactivitatea înmoaie iar activitate fizică aspreşte deci 
deblochează circulaţia în trasee). Somnul este la fel de 
necesar pentru întreţinerea stării de sănătate ca şi dieta. 
Obezitatea şi slăbirea exagerată sunt cauzate în special de 
somnul şi dieta nepotrivite 

Cauzele Insomniei 

Aplicarea unor tratamente pentru purgarea sau evacuarea 
capului şi administrarea de emetice; teama, anxietatea, mânia, 
fumatul, efortul fizic, postirea, patul neconfortabil, munca 
excesivă, bătrâneţea, tulburări de tipul Vata, constituţia fizică 
şi psihică de tip Vata şi agravarea funcţiei Vata însăşi. 

Tratarea insomniei 

Masaj lent, ungerea cu uleiuri aromate, baie călduţă, supă 
cu carne de animale domestice, de baltă şi acvatice, orez cu 
iaurt, lapte, grăsime, vin, repaus mental, arome şi sunete 
plăcute, ungerea capului şi feţei cu remedii calmante, pat cu 
aşternut călduros, cameră confortabilă şi culcarea constantă 
la ore potrivite, acestea pot trata cu succes şi în scurt timp 
insomnia. 

Concluzii necesare 

În mod evident sunt aspecte ale prevenirii îmbolnăvirii 
recomandate în medicina orientală antică ce nu se 
potrivesc cu teoria şi practica medicinii moderne. 
Argumentul principal în susținerea poziţiei medicinii 
moderne este considerarea medicinii antice ca fiind 
primitivă, bazată pe misticism şi depăşită de nivelul actual 
al dezvoltării ştiinţifice şi în special al tehnologiei. Deşi 
pare să fie corect, acest argument are şi contra argumente 
redutabile, astfel încât această problemă să necesite o 
analiză mai atentă pentru a nu comite erori ce au ca 
rezultat irosirea unor cunoştinţe preţioase şi suferinţe 
inutile pentru oameni nevinovați. 

Susţinătorii primitivismului medicinii antice ignoră cu 
bună ştiinţă sau din necunoaştere baza filosofică a 
dezvoltării acesteia. Medicina indiană are la bază 
sistemul filosofic Samkhia (enumerare), care se referă la 
eliberarea de suferință prin cunoaşterea corectă a 
principiilor universale. Tratatul de medicină ,, Charaka 
Samhita” are un capitol special dedicat acestui sistem 
filosofic pe care îl prezintă ca fundamental pentru 
cunoaşterea corectă a realităţii. Este evident că orice 

domeniu al ştiinţei trebuie să se bazeze pe cunoaşterea 
corectă a realității, cu atât mai mult medicina care are o 
importanţă socială specială. Mijloacele prin care se poate 
realiza cunoaşterea corectă a realităţii fac deosebirea 
între medicina antică şi cea modernă. 

Știința medicală modernă s-a dezvoltat pe baza 
cunoaşterii realităţii numai prin simțuri, care fiind 
imperfecte trebuie ajutate cu mijloace tehnice. Acest 
procedeu este de fapt o protezare, în care nici organul 
nici proteza nu sunt perfecte, rezultatul fiind o cunoaştere 
imperfectă, insuficientă pentru realizarea scopului 
propus. De aici rezultă diagnosticul imperfect, deoarece 
nu sunt cunoscute cu precizie nici cauzele îmbolnăvirii, 
nici eficiența şi efectele secundare ale mijloacelor de 
tratament. Realizările remarcabile ale medicinei moderne 
sunt tratamentele de maximă urgență, operații 
chirurgicale uimitor de eficiente dar de obicei mutilante şi 
foarte costisitoare şi riscante. În domeniul medicinei 
interne, al tratării bolilor cronice şi a prevenirii 
îmbolnăvirii, eficienţa medicinii orientale este evidentă, 
imposibil de negat cu bună credinţă şi în mod sigur cu 
cheltuieli sociale mult mai reduse decât în cazul medicinii 
moderne. 

Întemeietorii medicinii antice au fost oameni deosebiți 
care prin efort individual au dobândit cunoaşterea directă 
a realității şi au avut acces nemijlocit la esenţa 
fenomenelor naturale, în toată complexitatea lor. Aici prin 
acces nemijlocit este corect să se înţeleagă pătrunderea 
fenomenelor naturale cu ajutorul intelectului purificat de 
balastul ce îngreunează şi întunecă mintea omului obişnuit. 

Acest balast este creat chiar de agitația mentală 
provocată de contactul necontrolat al simţurilor cu 
obiectele lor. Metodele antice de purificare a minţii şi de 
realizare a cunoaşterii corecte sunt cunoscute şi practicate 
şi în prezent, fiind verificate de către cercetătorii actuali ai 
domeniului. Descoperirile făcute au împărţit lumea ştiinţi- 
fică în susținători ai realităţii acestui fenomen şi în cei 
care acceptă rezultatele cercetării dar nu şi valoarea lor 
ştiinţifică, deoarece nu le pot verifica şi prin instrumentele 
specifice cercetării moderne, tehnologizate. Medicina 
orientală este mai mult o artă decât o oportunitate 
ştiinţifică şi comercială astfel că, din păcate, cei care au 
aprofundat cercetarea individuală a fenomenului au fost 
treptat izolaţi şi respinşi de comunitatea ştiinţifică şi în 
prezent tot mai puţini Sunt cei care acceptă să-şi rişte 
cariera şi titlurile ştiinţifice pentru realizarea unei punți 
între ştiinţa antică şi cea modernă. 

În orient această dispută a fost tranşată totuşi spre 
binele comun al pacienţilor şi al medicilor, în maniera cea 
mai înțeleaptă. În spitalele mari din China orice pacient 
este liber să aleagă între modul de consultație şi 
tratament tradițional şi cel modern. Medicii tradiționali 
fie că practică medicina internă bazată pe substanţe 
medicinale sau acupunctura, fie că sunt maeştri Qi Gong 
şi practică diverse metode tradiționale (masaj, kinetoterapie 
sau intervenţii paranormale) sunt apreciaţi şi respectaţi 
pentru rezultatele lor. Aceeaşi situaţie este şi în India şi în 
alte ţări orientale în care medicina tradițională este practicată 
conform teoriilor şi metodelor bazate pe cunoaşterea directă 
a realităţii. 

Există o tendință de conciliere a celor două tabere în 
special în Statele Unite, dar şi în Australia, Anglia, 
Germania, Italia şi Franţa, unde există deja numeroase 
cabinete medicale în care se practică medicina după 
metodele antice fie de către specialişti orientali, fie de 
către medici occidentali care au învăţat în orient. Unii 
dintre aceştia din urmă au reuşit chiar să creeze şcoli în 
occident care, făcând şi cercetare încearcă să realizeze o 
legătură trainică între orient şi apus în acest domeniu. 

Bineînţeles că soluţia ideală şi chiar posibilă ar fi 
realizarea unei integrări totale a celor două ştiinţe 
medicale spre folosul întregii comunităţi. 


Confuzii, erori 
şi mode dăunătoare pentru sănătate 


În evoluţia ştiinţei medicale în general, au apărut 
deseori erori regretabile care au provocat suferinţe inutile 
pacienţilor şi au afectat prestigiul unor cercetători şi 
medici bine intenţionaţi dar supuşi greşelii, ca orice fiinţe 
umane. Unele dintre aceste erori au căpătat dimensiuni 
nedorit de mari în ultimul timp datorită accesului facil al 
publicului neavizat la mijloace de informare nesigure. 

Un exemplu edificator este moda „„naturistă ”, la care 
din păcate au aderat şi mulţi medici, şi care se bazează pe 
raționamente eronate, neştiinţă şi subiectivism exagerat. 

Consumul exagerat de alimente crude provoacă în timp 
afecțiuni foarte greu de vindecat deoarece afectează 
profund chiar sistemul digestiv; acest adevăr este bine 
cunoscut încă din antichitate şi este recunoscut de toate 

şcolile medicale de prestigiu din lume. Faptul că unele 
zarzavaturi, legume şi fructe consumate crude aduc 
beneficii organismului uman este unanim recunoscut, dar 
nu justifică exagerarea evidentă propusă de metodele 
„naturiste ”. 

Se ignoră în acest caz faptul că plantele se pot apăra 
de agresiunile externe în principal cu mijloace chimice. 
De la rădăcini până la fructe orice plantă este plină de 
diverse toxine ce o apără de invazia organismelor 
microscopice şi de atacul insectelor sau animalelor. 
Aceeaşi situaţie este şi în cazul uleiurilor vegetale, care 
conțin toxine în mod normal ca mijloc de apărare al 
plantei şi care în plus, prin tratare termică excesivă se 
transformă în substanţe otrăvitoare cu efecte devastatoare 
asupra sănătăţii omului. Grăsimile de origine animală nu 
conțin toxine pentru apărare ca plantele, iar prin tratare 
termică moderată sunt purificate şi astfel devin şi mai 
utile pentru sănătate. Din acest motiv în medicina orientală 
esența de unt şi untura sunt recomandate pentru consumul 
regulat dar şi pentru prepararea medicamentelor. 

În decursul mileniilor oamenii au selectat cu grijă 
acele plante cu cel mai redus conţinut de toxine posibil, 
dar prepararea termică a alimentelor rămâne mijlocul cel 
mai eficient de reducere rezonabilă a toxinelor. Consumul 
exagerat de alimente crude pentru un timp îndelungat are 
ca efect acumularea toxinelor în corp cu efecte nedorite 
de lungă durată pentru sănătate. 

Sfatul înțelept al medicinii orientale este prepararea 
corectă a alimentelor şi renunțarea la consumul unui 

aliment despre care nu ştim ce efecte are asupra sănătăţii, 
oricât de atrăgător ar fi. 

O chestiune delicată a apărut în ultimele decenii în 
problema tratării constipaţiei obişnuite, o afecţiune foarte 
răspândită dar din păcate şi greu de tratat. În acest caz se 
face o confuzie între cauza primară şi cele secundare, 
care în timp a dus la o altă modă în domeniul metodelor 
de sprijinire a tratamentului de bază. Este vorba de ideea 
greşită că lipsa fibrelor vegetale specifice din alimentele 
preparate industrial ar fi cauza principală a constipaţiei 
obişnuite. Pe această supoziţie eronată se bazează 
recomandarea de a consuma produse bogate în fibre 
vegetale care ar contribui la formarea normală a 
fecalelor şi deci la eliminarea lor mai uşoară. Se 
recomandă chiar consumul de tărâţe de grâu sau alte 
cereale în ideea că acestea ar uşura evacuarea. În 
realitate acest balast nefolositor îngreunează tot traiectul 
digestiv şi în timp apar complicaţii cu mult mai periculoase 
decât banala constipaţie. 

Sfatul înţelept al medicinii orientale este tratarea 
cauzei principale care este de obicei stresul psihic, viața 
modernă prea agitată dar şi eforturile fizice sau psihice 
exagerate care epuizează energia necesară susţinerii 
peristaltismului intestinal normal. 

Un ultim exemplu este moda expunerii exagerate la 
soare, în mod special pe ţărmul mării, în ideea că 
organismul ar avea nevoie de radiația solară pentru 
sinteza unei vitamine indispensabile. Aici eroarea constă 
în aprecierea greşită a raportului dintre beneficii şi 
daune. Radiația solară puternică din timpul verii, 

amplificată prin efectul de oglindă a valurilor are un efect 
distructiv puternic asupra pielii şi ochilor. Nici ochelarii 
şi nici cremele speciale nu pot reduce efectul de uscare şi 
de reducere drastică a fluidelor corporale necesare 
irigării corecte a ţesuturilor corpului şi care în mod 
indirect afectează în profunzime echilibrul fluidelor 
oculare. În privința vitaminelor trebuie recunoscut faptul 
că dieta şi modul de viaţă corect satisfac pe deplin 
necesitățile organismului sănătos. 

Sfatul înțelept al medicinii orientale este cumpătarea, 
prudenţa şi acordarea priorităţii cuvenite sănătăţii. 

Din nefericire lista erorilor, confuziilor şi modelor 
dăunătoare este lungă dar în această lucrare epuizarea 
listei nu îşi are rostul. Ar fi deosebit de util ca specialiştii 
să reuşească să descopere la timp problemele de acest 
gen din domeniul medical şi să încerce o rezolvare 
unitară cât mai benefică pentru întreaga comunitate. 

Pentru a încheia într-un ton cât mai optimist este utilă 
comparaţia între prevenirea accidentelor în cazul 
accidentelor rutiere şi prevenirea îmbolnăvirii, diferența 
fiind evidentă. Eforturile materiale, tehnice şi umane 
pentru prevenirea accidentelor rutiere sunt deosebit de 
mari şi foarte costisitoare în toate ţările civilizate dar 
rezultatele sunt mult sub aşteptări, numărul victimelor 
fiind uriaş. Vinovatul principal fiind viteza, nu există încă 
o soluție pentru că nimeni nu acceptă să renunțe la ea. În 
medicina modernă efortul social pentru cunoaşterea şi 
tratarea bolilor este uriaş dar domeniul prevenirii 
îmbolnăvirii este ignorat aproape cu desăvârşire atât de 
către cercetători cât şi de medicii practicanți. 

Oamenii obişnuiţi, deşi sunt interesaţi de subiect, fie nu 
au timp pentru o informare şi documentare serioasă, fie 
sunt  contrariaţi de neconcordanţele dintre sfaturile 
diverșilor specialişti, fie nu pot renunţa la modul de viaţă 
comun, la tradiţii, tabieturi şi obiceiuri culinare 
nesănătoase. 

Există o cale de urmat pentru rezolvarea corectă a 
acestei situaţii şi anume educaţia foarte timpurie, 
aprofundată şi continuă. O implicare serioasă a învă- 
{ământului superior şi cercetării medicale fiind imperios 
necesară. 


Termeni şi expresii medicale 
utilizate în lucrare 


- Esenţă: ca termen general exprimă suportul subtil al 
corpului şi psihicului; în context poate fi asociat cu 
funcţiile vitale şi se referă la suportul subtil al unei funcții 
(Esenţă Yin etc.). dacă este asociat cu funcţia reproductivă 
exprimă ideea de sămânță (spermă sau ovul) 

- Flatus: eliminarea gazelor abdominale 

- Fluid corporal: toate substanţele lichide cu con- 
sistenţe diverse şi cu roluri specifice, de la nivel celular 
până la secrețiile organice (plasma sanguină, sudoarea, 
lacrimile, saliva, secrețiile digestive, urina etc.) 

- Prana: concept specific în filosofia şi medicina 
indiană care exprimă ideea generală de suport subtil al 
acţiunii, mobilităţii şi creativităţii. 

- Qi: concept specific în filosofia şi medicina chineză 
care exprimă ideea generală de suport subtil al acţiunii, 
mobilităţii şi creativităţii. 

- Qi defensiv: suportul subtil al sistemului imunitar. 

- Qi nutritiv: suportul subtil al funcțiilor nutritive. 

- Qi sănătos: suportul subtil al stării de sănătate fizică şi 
psihică. 

- Qi visceral: suportul subtil al funcțiilor viscerelor 
principale. 

- Trei Încălzitori: viscer energetic specific în sistemul 
codificat al medicinei chineze cu rolul de a armoniza 
curgerea şi stabilitatea energiei şi fluidelor în corp. 

- Trasee: sistem complex de transport alcătuit din 
vasele sanguine şi limfatice, nervi şi ţesuturi până la nivel 
celular. Transmiterea directă prin ţesuturi a informaţiilor 
şi esenței se realizează având ca suport subtil Qiul (Prana 
în sistemul indian) care face parte din categoria 
fenomenelor naturale subtile asociate gândirii. 

- Viscere Depozitare (Zang): cele cinci viscere 
principale care depozitează esenţele specifice funcțiilor 
proprii: Plămânii, Ficatul, Inima, Splina şi Rinichii. 

-  Viscere Transportoare (Fu): cele şase viscere 
principale care participă direct la transportul alimentelor 
ingerate, fluidelor, sângelui şi esenţelor specifice: 
Stomacul, Intestinul Subţire, Intestinul Gros, Colecistul, 
Vezica şi Trei Încălzitori. 

- Yin şi Yang: concepte specifice în filosofia şi 
medicina chineză exprimând calităţi opuse şi inseparabile 
ale fenomenelor naturale, respectiv  întunecat/luminos, 

rece/cald, înfrânare/accelerare, descompunere/compunere 
etc. 

Separarea completă dintre Yin şi Yang înseamnă 
moarte, haos sau lipsa totală a manifestării. 

